Blackberry, 9350, 9370, CDMA, Curve, Mobile, Handsets, ബ്ലാക്ക്‌ബെറി, 9350, 9370, കര്‍വ്, സിഡിഎംഎ, മൊബൈല്, ഹാന്‍ഡ്‌സെറ്റുകള് - Malayalam Gizbot\nഫോണില് വോയ്‌സ് ആക്റ്റിവേറ്റഡ് യൂണിവേഴ്‌സല് സേര്\n| Updated: Tuesday, October 4, 2011, 16:23 [IST]\nഇന്ത്യന് മൊബൈല് വിപണിയില്‍് രണ്ടു സിഡിഎംഎ ഹാന്‍ഡ്‌സെറ്റുകള് ഇറക്കാനിറങ്ങുകയാണ് ബ്ലാക്ക്‌ബെറി. അതിന്റെ മുന്നോടിയായി മൊബൈല് ഓപറേറ്റേഴ്‌സിനെ തേടുകയാണ് ബ്ലാക്ക്‌ബെറി ഇപ്പോള്. 9350, 9370 എന്നിവയാണ് ഈ പുതിയ സിഡിഎംഎ മൊബൈലുകള്.\nറ്റാറ്റ ടെലി സര്‍വ്വീസസ്, എംടിഎസ്, റിലയന്‍സ് കമ്മ്യൂണിക്കേഷന്‍സ് എന്നീ മൂന്നു മൊബൈല് ഓപറേറ്റേഴ്‌സ് നിലവില് ബ്ലാക്ക്‌ബെറിയുടെ പരിഗണനയിലുള്ളത്. ആരാണ് പുതിയ ബ്ലാക്കബെറി മൊബൈലുകള് ഇന്ത്യന് വിപണിയിലെത്തിക്കുന്നതിനു സഹായിക്കുക എന്നു ഈ വര്‍ഷാവസാനത്തോടെയോ, അടുത്ത വര്‍ഷം ആദ്യത്തിലോ അറിയാന് കഴിയും എന്നു പ്രതീക്ഷിക്കാം.\nബ്ലാക്ക്‌ബെറിയുടെ കര്‍വ് മൊബൈലുകള് നമുക്കിടയില് ഒരു വാര്‍ത്ത സൃഷ്ടിച്ചു കഴിഞ്ഞു. അതുകൊണ്ട് പുതിയ സിഡിഎംഎ മൊബൈല് ഹാന്‍ഡ്‌സെറ്റുകളുമായി ബ്ലാക്ക്‌ബെറിയുടെ വരവ് വെറുതെയാവില്ല.\nബ്ലാക്ക്‌ബെറി പുതിയതായി പുറത്തിറക്കിയ ഉല്‍പന്നങ്ങളില് ഏറ്റവും മികച്ചവയാണ് ബ്ലാക്ക്‌ബെറി കര്‍വ് 9350 ഉം 9370ഉം. രണ്ടിനും, 2.44 ഇഞ്ച് ടച്ച് സ്‌ക്രീനാണുള്ളത്. ഇരു ഫോണുകളും മെലിഞ്ഞതും, സ്‌റ്റൈലിഷ് ലുക്കുള്ളതുമാണ്. ബ്ലാക്ക്‌ബെറി ഹാന്‍ഡ്‌സെറ്റുകളുടെയെല്ലാം പ്രത്യേകൃതയായ QWERTY കീപാഡാണ് ഇവയ്ക്കും.\nരണ്ടും പ്രവര്‍ത്തിക്കുന്നത് ബ്ലാക്ക്‌ബെറി ഓപറേറ്റിംഗ് സിസ്റ്റത്തിലാണ്.5മെഗാപിക്‌സല് ക്യാമറയും ഇതിന്റെ സ്‌പെഷ്യാലിറ്റിയാണ്.\nഡാറ്റ കൈമാറാനും, വയര്‍ലെസ് കണക്ഷനും സഹായകമാകുന്ന നിയര് ഫീല്‍ഡ് കമ്മ്യൂണിക്കേഷന് ചിപ്പുകളില് ആക്‌സസ് ഉണ്ടെന്നതും എടുത്തു പറയേണ്ടതാണ്. വിനോദത്തിന്റെ കാര്യത്തിലും ഈ ബ്ലാക്കബെറി ഫോണുകള് ഒട്ടും പുറകിലല്ല. ഓഡിയോ, വീഡിയോ പ്ലെയറുകള്, ബ്ലൂടൂത്ത്, വൈഫൈ കണകഷനുകള് എന്നിവയുണ്ട്.\nഇതിലെ ഏറ്റവും എടുത്തു പറയേണ്ടതും, വേറിട്ടു നിര്‍ത്തുന്നതുമായ പ്രത്യേകത എന്നു പറയുന്നത് ഇതിലെ വോയ്‌സ് ആക്റ്റിവേറ്റഡ് യൂണിവേഴ്‌സല് സേര്‍ച്ച് ആണ്. ഈ സംവിധാനം വഴി, സംസാര ശകലങ്ങളെ ടെക്റ്റ് ആക്കി മാറ്റി അവ സേര്‍ച്ച് ചെയ്യാം എന്നതാണ്.\nഇവയുടെ വിലയെ കുറിച്ച് ഇതുവരെ വ്യക്തമായ റിപ്പോര്‍ട്ടുകള് ഒന്നും ലഭിച്ചിട്ടില്ല എങ്കിലും വലിയ വിയയാകില്ല എന്നാണ് കരൂുതപ്പെടുന്നത്.\nബ്ലാക്ക്‌ബെറി KEY2വിന് തുല്യമായ 50,000 രൂപയ്ക്കുളളിലെ മികച്ച ഫോണുകള്\nബ്ലാക്ക്ബെറി Evolve, Evolve X മോഡലുകൾ എത്തി; സവിശേഷതകൾ അറിയാം!


വാഗണ് ട്രാജഡി: വിസ്മരിക്കപ്പെടുന്ന ചരിത്രം മറ്റൊരു ദുരന്തമാണ് – SUNNIVOICE | FORTNIGHTLY\nHome / ലക്കങ്ങള് / 2014 / 2014 NOV 16 / വാഗണ് ട്രാജഡി: വിസ്മരിക്കപ്പെടുന്ന ചരിത്രം മറ്റൊരു ദുരന്തമാണ്\nവംശീയ ഉന്മൂലന ലക്ഷ്യങ്ങളോടെയും വിഭവ മോഹങ്ങളോടെയും കടന്നുവന്ന സാമ്രാജ്യത്വ അധിനിവേശ ശക്തികള്‍ക്കെതിരെ സ്വാതന്ത്ര്യ ബോധവും ആത്മാഭിമാനവുമുള്ള കേരളത്തിലെ മുസ്ലിം ജനത നയിച്ച പ്രതിരോധ സമരങ്ങളുടെ ചരിത്രം ധീരോദാത്തമാണ്. പോര്‍ച്ചുഗീസ് ക്രൂരതകളുടെ കാലം മുതല് ബ്രിട്ടീഷ് സ്വേഛാധിപത്യകാലം വരെ തുടര്‍ന്നു ഈ പോരാട്ടങ്ങള്. മുസ്ലിം വിരോധത്തിന്റെ ആഴം ഹെര്‍മണ്ട് ഗുണ്ടര്‍ട്ടിന്റെ കേരളപ്പഴമയില് വിവരിക്കുന്നുണ്ട്. അല്‍ബുക്കര്‍ക്ക് കൊച്ചി രാജാവിനെ കണ്ട് സാമൂതിരിയുമായി ഉണ്ടാക്കിയ സന്ധിയെ കുറിച്ച് ഇങ്ങനെ പറയുന്നു: “കുടിപ്പക നമുക്ക് മുസല്‍മാന്മാരോടേയുള്ളൂ. കൊല്ലത്തെ രാജാവ് നിരത്തിനു വാദിച്ചാല് അവനോട് സന്ധിക്കേ വേണ്ടൂ. ദൈവം നമ്മുടെ അജ്ഞാനം മാറ്റേണമേ. എന്റെ മരണത്തിനു മുമ്പ് മക്കത്തു പോയി ആ കള്ള നബിയുടെ അസ്തികളെ കുഴിയില് നിന്ന് എടുത്തുകൊണ്ടുവരാന് ആഗ്രഹിക്കുന്നു’ (കേരളപ്പഴമ, പേജ്104). “ഈ രാജ്യത്ത് നിന്ന് മുസ്ലിംകളെ പുറത്താക്കുന്നതും ഒരിക്കലും ഉണരാത്ത വിധം മുഹമ്മദിന്റെ വംശജരിലെ ആവേശാഗ്നി കെടുത്തുന്നതും നിങ്ങള് ദൈവത്തോടു ചെയ്യുന്ന ഏറ്റവും വലിയ സേവനമായിരിക്കും’ (കേരളാ മുസ്ലിം പോരാട്ടങ്ങളുടെ ചരിത്രം, പേജ്67). അങ്ങനെ പോകുന്നു വെറുപ്പിന്റെ ചരിത്രപരാമര്‍ശങ്ങള്.\nവിശുദ്ധ ഖുര്‍ആന് ജൂതക്രിസ്തീയ വിഭാഗങ്ങളെയും അവിശ്വാസികളെയും സംബന്ധിച്ച് സത്യവിശ്വാസികളെ അഭിസംബോധനം ചെയ്യുന്നതായി കാണാം: “തീര്‍ച്ചയായും നിങ്ങളുടെ സ്വത്തുക്കളിലും ശരീരങ്ങളിലും നിങ്ങള് പരീക്ഷിക്കപ്പെടുന്നതാണ്. നിങ്ങള്‍ക്ക് മുമ്പ് വേദം നല്‍കപ്പെട്ടവരില് നിന്നും ബഹുദൈവാരാധകരില് നിന്നും നിങ്ങള് ധാരാളം കുത്തുവാക്കുകള് ഏല്‍ക്കേണ്ടിവരികയും ചെയ്യും’ (ആലു ഇംറാന്/186). “സത്യവിശ്വാസികളായ പുരുഷന്മാരെയും സ്ത്രീകളെയും അവര് യാതൊന്നും ചെയ്യാതിരിക്കേ ശല്യപ്പെടുത്തുന്നവരാരോ അവര് അപവാദവും പ്രത്യക്ഷമായ പാപവും പേറിയിരിക്കുന്നവരാണ്’ (അല് അഹ്സാബ്/58).\nപറങ്കികള്‍ക്കുശേഷം ബ്രിട്ടീഷുകാരെയും ശക്തമായി നേരിട്ടു മലബാറിലെ മുസ്ലിംകള്. ആത്മീയാചാര്യന്മാരുടെ വാക്കും പ്രവര്‍ത്തിയും മുറതെറ്റാതെ അനുസരിച്ചായിരുന്നിത്. ഇതിനെക്കുറിച്ച് മലബാര് മാന്വലില് വിവരിക്കുന്നുണ്ട്. 1921ലെ മലബാര് കലാപം ഇന്ത്യന് സ്വാതന്ത്ര്യ ചരിത്രത്തിലെ ആവേശോജ്ജ്വലമായൊരു സംഭവമാണ്. അതിനെ മാപ്പിള ലഹളയായും കര്‍ഷക സമരമായും ചിത്രീകരിക്കുന്നത് അഭികാമ്യമല്ല. ഖിലാഫത് പ്രസ്ഥാനത്തിന്റെ പിന്നില് പ്രവര്‍ത്തിച്ച ബ്രഹ്മദത്തന് നമ്പൂതിരിപ്പാട് ഖിലാഫത് സ്മരണകള് എന്ന പുസ്തകത്തില് പറയുന്നതു കാണാം: “സാമുദായിക വഴക്കുകളല്ല ഈ ലഹളയുടെ മൂലകാരണം. രാഷ്ട്രീയ മര്‍ദനത്തില് നിന്നാണിതിന്റെ ഉത്ഭവം. ഈ ലഹള സ്വാതന്ത്ര്യ സമരത്തിന്റെ ഒരു ഭാഗം മാത്രമാണ്.’\nഈ സ്വാതന്ത്ര്യസമരത്തിന്റെ പിന്നാലെയാണ് കുപ്രസിദ്ധമായ വാഗണ് ദുരന്തം അരങ്ങേറിയത്. 1921ല് മലബാറിലെ മാപ്പിളമാര്‍ക്കിടയില് അന്യാദൃശ്യമായ രാഷ്ട്രീയ പ്രബുദ്ധത സംജാതമാകുകയും നാടുനീളെ ഖിലാഫത്കോണ്‍ഗ്രസ് സംഘടനകള് സ്ഥാപിക്കാന് അവര് മുന്നോട്ടിറങ്ങുകയും ചെയ്തു. പ്രസിദ്ധ പണ്ഡിതനായ പരീക്കുട്ടി മുസ്ലിയാരുടെ ഫത്ഹുല് മുഹ്യ് എന്ന അറബി മലയാള ഗ്രന്ഥവും ഖിലാഫത് അനുകൂല മാപ്പിളപ്പാട്ടുകളും ജനങ്ങളെ പോരാട്ടത്തിലെത്തിച്ചു. ആ കാലഘട്ടത്തിലെ ഹിന്ദുമുസ്ലിം എ്യെം ഏവരെയും അമ്പരപ്പിക്കുന്നതായിരുന്നു. ഈ ഒരുമയും മൈത്രിയും തകര്‍ത്ത് അധികാരം അരക്കിട്ടുറപ്പിക്കാനായിരുന്നു മലബാര് കലക്ടര് തോമസും സില്‍ബന്തികളും ശ്രമിച്ചിരുന്നത്. പില്‍ക്കാല ചരിത്രത്തില് മലബാര് കലാപവും വാഗണ് ദുരന്തവും അടക്കമുള്ള സംഭവങ്ങള് വര്‍ഗീയ കലാപമായി ചിത്രീകരിക്കുന്നതിനു പിന്നില് പല ലക്ഷ്യങ്ങളാണ്. ദിവാന് ബഹദൂര്‍സിഗോപാലന് നായര്(ഡെപ്യൂട്ടി കലക്ടര്) മലബാര് വിപ്ലവത്തെ വികലമായാണ് അവതരിപ്പിക്കുന്നത്. വേല ാീുുശഹമ ൃലയലഹഹശീി 1921 എന്ന പേരിലറിയപ്പെടുന്ന ഈ കൃതിയാണ് ഗംഗാധരനടക്കമുള്ള ഇന്നത്തെ ചരിത്രകാരന്മാരുടെ ആധാരഗ്രന്ഥം.\nമലബാര് കലാപത്തിന്റെ ആത്മീയ നേതൃത്വമായിരുന്നു ആലി മുസ്ലിയാര്. 1921ന്റെ ചരിത്രത്തില് മാത്രമല്ല അന്നത്തെ ദേശീയ നേതാക്കളുടെ ആത്മകഥകളിലും ആലിമുസ്ലിയാര് സജീവ സാന്നിധ്യമാണ്. പൊന്നാനി മഖ്ദൂം കുടുംബത്തിലെ അംഗമായിരുന്നു അദ്ദേഹം. ദീര്‍ഘകാല ബ്രിട്ടീഷ് വിരോധ പാരമ്പര്യം അവകാശപ്പെടാനാവുന്നതായിരുന്നു ആ കുടുംബം. പൊന്നാനിയിലെയും മക്കയിലെയും പഠനത്തിന് ശേഷം ലക്ഷദ്വീപില് ഖാസിയായി സേവനമനുഷ്ഠിക്കുകയും 1896ലെ കലാപത്തില് കുടുംബത്തിലെ ചിലരുടെ മരണവാര്‍ത്തയറിഞ്ഞ് നാട്ടിലേക്കു മടങ്ങുകയും ശേഷം 1907മുതല് തിരൂരങ്ങാടിപ്പള്ളിയല് സേവനമനുഷ്ഠിക്കുകയും ചെയ്തു. സ്വാതന്ത്ര്യസമരത്തിന്റെ ഭാഗമായി ഉയിര്‍കൊണ്ട ഖിലാഫതിലും നിസ്സഹകരണ പ്രസ്ഥാനത്തിലും 1920ലെ കോഴിക്കോട്ടെ ഗാന്ധിജിയുടെ യോഗങ്ങളിലും ആലിമുസ്ലിയാര് സജീവമായിരുന്നു. സമാധാനപ്രിയനായിരുന്ന അദ്ദേഹത്തിനു രാഷ്ട്രീയ പ്രതിരോധത്തെ പറ്റി ചില കണിശനിലപാടുകളുണ്ടായിരുന്നതായി പഠനങ്ങളില് കാണാം: “ശത്രു മാരകമായി അക്രമിച്ചാല് അതില് നിന്നും രക്ഷപ്പെടാന് ശ്രമിക്കണമെന്നും നില്‍ക്കക്കള്ളി ഇല്ലാതെ വന്നാല് മാത്രം സുരക്ഷക്കായി എതിര്‍ക്കണമെന്നും അനുയായികളെ ഉദ്ബോധിപ്പിക്കുകയും ചെയ്ത അദ്ദേഹം എങ്ങനെയാണ് കലാപം സൃഷ്ടിക്കാന് ശ്രമിച്ചയാളാവുന്നത്? അതോടൊപ്പം ലഹളകള് കൊടുമ്പിരി കൊള്ളുമ്പോഴും കോട്ടക്കലെ കോവിലകവും വാര്യന്‍മാരുടെ മന്ദിരവുമടക്കമുള്ള ഒട്ടനേകം ഹൈന്ദവ വീടുകള്‍ക്ക് കവല് നിന്നത് മാപ്പിള ഭടന്മാരായിരുന്നെന്ന് ഇ.മൊയ്തു മൗലവിയുടെ കുറിപ്പില് കാണാം’ (വാഗണ്‍ട്രാജഡി സ്മരണിക. പേജ്:24) മതമൈത്രിയും പരസ്പര സ്നേഹവും നിറഞ്ഞു നിന്നിരുന്ന ആ കാലഘട്ടത്തെക്കുറിച്ച് വര്‍ഗീയത ആരോപിക്കുന്നത് ശുദ്ധഭോഷ്കാണ്.\n1921ലെ വാഗണ് ദുരന്തം മനുഷ്യത്വമുള്ളവര്‍ക്കാര്‍ക്കും മറക്കാനാവില്ല. അതില് നിന്ന് രക്ഷപ്പെട്ട കോട്ടപ്പടിയിലെ വയല്‍ക്കരയില് കൊന്നോല അഹ്മദ് ഹാജി അദ്ദേഹത്തിന്റെ അനുഭവക്കുറിപ്പില് തീക്ഷണമായ ആ രംഗങ്ങള് പങ്കുവെക്കുന്നതിങ്ങനെ: “ഖിലാഫത്ത് പ്രസ്ഥാനത്തില് പങ്കാളിയായ അദ്ദേഹത്തെ അന്നുവരെ കണ്ടിട്ടുപോലുമില്ലാത്ത പുലാമന്തോള് പാലം പൊളിച്ചുവെന്ന കേസ് ചുമത്തി അറസ്റ്റ് ചെയ്തു കൊണ്ടുപോയി. ദിവസത്തില് ഒരുനേരത്തെ ഭക്ഷണം മാത്രം കഴിച്ച് ശൗച്യം ചെയ്യാന് ഒരിറ്റ് വെള്ളം പോലും ലഭിക്കാതെ സ്വന്തം ശരീരത്തിന്റെ നാറ്റം സഹിക്കാനാവാതെ എം.എസ്.പി കാമ്പില് തടവുകാരായി ഒരുകൂട്ടം ജനങ്ങള് വേദന തിന്നാന് വിധിക്കപ്പെട്ടു. പതിനേഴു ദിവസങ്ങള്‍ക്കു ശേഷം നവംബര് 20ന് രാവിലെ നാലുപേരെ വീതം കൂട്ടിക്കെട്ടി. കഴുതവണ്ടിയിലും കാളവണ്ടിയിലുമായി പട്ടാളക്കാര് കയറിയിരുന്നു. ഓരോ വണ്ടിക്കും ഇടവിട്ട് കൂട്ടിക്കെട്ടിയ തടവുകാരെ നിര്‍ത്തി. വണ്ടികള് ഓടാന് തുടങ്ങി. കൂടെ മനുഷ്യമൃഗങ്ങളും. കുന്നും കുഴിയും മലയും വയലും താണ്ടി ബയനറ്റുകളുടെ അടികള് വാങ്ങി കോട്ടക്കല് എത്തിച്ചേര്‍ന്നു. ഒരിറ്റു വെള്ളം പോലും നല്‍കാതെ വീണ്ടും അടിച്ചാട്ടാന് തുടങ്ങി. സന്ധ്യയോടെ തിരൂരിലെത്തി. അറുനൂറോളം തടവുകാരെ അവിടെ കൊണ്ടുവന്നിരുന്നു. പലരും തളര്‍ന്നുറങ്ങിപ്പോയി.\nഏഴുമണിയോടെ മദ്രാസ് സൗത്ത് മറാട്ടകമ്പനി ങ.ട ങഘഢ 1711 എന്ന് മുദ്രണം ചെയ്ത മരണവാഗണ് തിരൂര് സ്റ്റേഷനില് വന്നു നിന്നു. കണ്ണില് ചോരയില്ലാത്ത ഒരു ആരാച്ചാരെപ്പോലെ വാതില് തുറന്നു പിടിച്ച് ആളുകളെ കുത്തി നിറക്കാന് തുടങ്ങി. നൂറ് പേര് അകത്തായപ്പോഴേക്കും പലരുടെയും പൃഷ്ടവും കൈകാലുകളും പുറത്തേക്ക് തുറിക്കാന് തുടങ്ങിയിരുന്നു. തലയിണയില് ഉന്നം നിറക്കുന്ന ലാഘവത്തോടെ തോക്കിന് ചട്ടകൊണ്ട് അമര്‍ത്തിത്തള്ളി വാതില് ഭദ്രമായി അടച്ചു കുറ്റിയിട്ടു. എല്ലാം ഹിച്ച് കോക്കിന്റെ നിര്‍ദ്ദേശപ്രകാരമായിരുന്നു. ഇരുനൂര് പാദങ്ങള് ഒന്നിച്ചമരാനുള്ള വിസ്തീര്‍ണ്ണമില്ലാത്തത് കൊണ്ട് ഒറ്റക്കാലില് നിലം തൊടാതെ ആ ഹതഭാഗ്യരുടെ യാത്രതുടങ്ങി. ദാഹം സഹിക്കാനാവാതെ ആര്‍ത്തലറിയും വാഗണ്‍ഭിത്തിയില് ആഞ്ഞടിച്ച് ശബ്ദമുണ്ടാക്കിയും രക്ഷക്ക് വേണ്ടി യാചിച്ചിട്ടും പ്രതികരണമൊന്നുമുണ്ടായില്ല. അപ്പോഴേക്കും പലരും മേല്‍ക്കുമേല് മലര്‍ന്നു വീണിരുന്നു. അറിയാതെ കുമ്മികുമ്മിയായി മലം വിസര്‍ജിച്ചു, കൈകുമ്പിളില് മൂത്രമൊഴിച്ചു വലിച്ചുകുടിച്ച് ദാഹം തീര്‍ക്കാന് വിഫല ശ്രമം നടത്തി. ആണാടിനെപ്പോലെ സഹോദരന്റെ ശരീരത്തിലെ വിയര്‍പ്പുകണങ്ങള് നക്കിത്തോര്‍ത്തി അന്യോന്യം മാന്തിപ്പറിക്കാനും കടിച്ചു പറിക്കാനും തുടങ്ങി. പൊട്ടിയൊലിച്ച രക്തം നക്കിക്കുടിച്ചു. മരണവെപ്രാളത്തില് അവര് സഹോദര മിത്രബന്ധം മറന്നു. എങ്ങിനെയോ ഇളകിപ്പോയ ആണിയുടെ ദ്വാരത്തില് മാറിമാറി മൂക്ക് വെച്ച് പ്രാണന് പോവാതിരിക്കാന് ശ്രമിച്ചു. പുലര്‍ച്ചെ നാലുമണിക്ക് വണ്ടി പോത്തന്നൂര് സ്റ്റേഷനിലെത്തി. ആ പാപികള് വാതില് തുറന്നപ്പോള് മുറിക്കുള്ളില് കണ്ട ഭീകര ദൃശ്യം അവരെത്തന്നെ ഞെട്ടിത്തരിപ്പിച്ചു. അറുപത്തി നാലുപേരാണ് കണ്ണുതുറിച്ച് ഒരുമുഴം നാക്കുനീട്ടി മരിച്ചു കിടക്കുന്നത്. അറുപത് മാപ്പിളമാരും നാല് തിയ്യന്മാരും. മരിച്ചവരെ ഏറ്റെടുക്കാന് പോത്തന്നൂരിലെ സ്റ്റേഷന്‍മാസ്റ്റര് തയ്യാറായില്ല. അവരെ തിരൂരിലേക്ക് തന്നെ മടക്കി. ശേഷിക്കുന്നവരില് എട്ടുപേര്‍കൂടി മരിച്ചു. വാഗണിലെ അതിക്രൂരമായ ദൃശ്യം കാണാനോ രൂക്ഷഗന്ധം കൊണ്ട് വാതില് തുറക്കാനോ ഈ പിശാചുക്കള് തയ്യാറായില്ല. മലമൂത്ര രക്ത വിയര്‍പ്പുകളാല് ലേപനം ചെയ്യപ്പെട്ട് വികൃതമായ ഈ മനുഷ്യപുത്രന്മാരുടെ വീരചരിത്രം ഇന്ന് ആരാണ് ഓര്‍ക്കുന്നത് (വാഗണ്‍ട്രാജഡി സ്മരണകള്1981).\nമലബാറിലെ സ്വാതന്ത്ര്യ സമര ചരിത്രത്തിലെ ഏറെ കണ്ണീരണിഞ്ഞ അധ്യായമാണ് വാഗണ് ദുരന്തം. അതിന്റെ ഉത്തരവാദികളെ നിയമത്തിനു മുമ്പില് കൊണ്ടുവരാന് ബ്രിട്ടീഷ് പട്ടാളക്കോടതിക്ക് സൗമനസ്യമുണ്ടായില്ല. പില്‍ക്കാല സ്വാതന്ത്ര്യപ്പോരാട്ട ചരിത്രത്തിലും ഈ മാപ്പിള പോരാളികള്‍ക്കും അവരോട് ചേര്‍ന്നുനിന്ന അധഃസ്ഥിത വര്‍ഗത്തിനും അര്‍ഹമായ പരാമര്‍ശമോ ഇടമോ ലഭിക്കാതെ പോയി. ഭാരത ദേശീയതയെ കുറിച്ചുള്ള പുതിയ വീരസ്യങ്ങള്‍ക്കിടയില് ഈ ഹതഭാഗ്യ മാപ്പിളമാര് പ്രതിനിധാനം ചെയ്ത സമുദായത്തിന്റെ ദേശക്കൂറിനെ സംശയിക്കാതിരിക്കാനെങ്കിലും ഉദാരത കാണിക്കുക.\n← Previous Story ഇതിഹാസം തീര്‍ത്ത് കര്‍ണാടകയാത്ര\nNext Story → ഭീതി വിതച്ച് എബോള


‘ആ പാരമ്പര്യം താങ്കള് കാത്തുസൂക്ഷിക്കുമെന്ന് കരുണാനിധി വിശ്വസിച്ചിരുന്നു’ സ്റ്റാലിന് സോണിയാ ഗാന്ധിയുടെ കത്ത്..!! - FUTURELINE\nകരുണാനിധി തനിക്ക് ‘അച്ഛനെപ്പോലെ’ ആയിരുന്നെന്ന് മുന് കോണ്‍ഗ്രസ് പ്രസിഡന്റ് സോണിയാ ഗാന്ധി. ഡി.എം.കെ നേതാവ് എം.കെ സ്റ്റാലിന് അയച്ച കത്തിലാണ് സോണിയ ഇങ്ങനെ പറയുന്നത്. കരുണാനിധി തന്നോട് കാണിച്ച പരിഗണനയും സ്‌നേഹവായ്പും ഒരിക്കലും മറക്കാനാവില്ലെന്നും സോണിയ കത്തില് പറയുന്നു.\nതന്നെ സംബന്ധിച്ച് കലൈഞ്ജറുടെ നഷ്ടം വ്യക്തിപരമായ നഷ്ടമാണെന്നും സോണിയ കത്തില് പറയുന്നു. ‘ജീവിതത്തിലുടനീളം അവര് സാമൂഹ്യനീതിക്കും സമത്വത്തിനും വികസനത്തിനും തമിഴ്‌നാടിന്റെ പുരോഗതിക്കും സമൃദ്ധിക്കുംവേണ്ടി അദ്ദേഹം അചഞ്ചലമായി നിലകൊണ്ടു. ‘ എന്നും അവര് ഓര്‍ക്കുന്നു. മികച്ച സാഹിത്യകാരന് കൂടിയായ കരുണാനിധി തമിഴ്‌നാടിന്റെ മഹത്വമായ സംസ്‌കാരത്തെ സമ്പുഷ്ടമാക്കാന് ഒട്ടേറെ സംഭാവന നല്‍കിയിട്ടുണ്ടെന്നും അവര് പറയുന്നു.\n‘കരുണാനിധിയുടെ മഹത്തായ പാരമ്പര്യത്തെ പരിപോഷിപ്പിക്കാനും മുന്നോട്ടുകൊണ്ടുപോകാനും താങ്കള്‍ക്ക് കഴിയുമെന്ന വിശ്വാസം അദ്ദേഹത്തിന് ഉണ്ടായിരുന്നെന്ന് ഞാന് വിശ്വസിക്കുന്നു’ എന്നും സ്റ്റാലിനോട് സോണിയ പറയുന്നു.\n‘അദ്ദേഹം ഒരുപാട് നാള് ജീവിച്ചു, മനോഹരമായി ജീവിതം മുന്നോട്ടുകൊണ്ടുപോയി എന്ന ചിന്തയില് ആശ്വാസം കണ്ടെത്തുക. ഇപ്പോഴദ്ദേഹം എല്ലാ വേദനകളില് നിന്നും മോചിതനായിരിക്കുകയാണ്. രോഗാവസ്ഥയില് അങ്ങേയറ്റം അര്‍പ്പണബോധത്തോടെ താങ്കള് അദ്ദേഹത്തെ പരിചരിച്ചതുമാണ്.’ എന്നു പറഞ്ഞ് സോണിയ സ്റ്റാലിനെ ആശ്വസിപ്പിക്കുകയും ചെയ്യുന്നുണ്ട്. ‘കലൈഞ്ജറെപ്പോലൊരാളെ നമുക്കിനി കാണാനാവില്ല. അദ്ദേഹത്തിന്റെ നഷ്ടം രാജ്യത്തിനും നമ്മുടെ ജനതയ്ക്കും വലിയ നഷ്ടം തന്നെയാണ്’ അവര് പറയുന്നു.\nPrevious: കേരളാ ഹൈക്കോടതി ചീഫ് ജസ്റ്റിസായി ഹൃഷികേശ് റോയ് സത്യപ്രതിജ്ഞ ചെയ്തു…\nNext: പാക്കിസ്ഥാനില് സ്കൂളുകള് അഗ്നിക്കിരയാക്കുന്നു; ആക്രമിക്കപ്പെട്ടതില് ഭൂരിഭാഗവും ഗേള്‍സ് സ്കൂളുകള്…\nവേഷം മാറിയെത്തിയ മാവോയിസ്റ്റുകള് സൈനികനെ കൊലപ്പെടുത്തി..


വോയ്‌സ് ടെകുമായി ഐ ഫോണ്4 എസ് അവതരിച്ചു\nസ്റ്റോക്‌ഹോം: വൈദ്യശാസ്ത്രത്തിന് പിന്നാലെ ഈ വര്‍ഷത്തെ ഭൗതികശാസ്ത്രത്തിനുള്ള നൊബേല്‍സമ്മാനവും മൂന്ന് പേര്‍ക്ക്. പ്രപഞ്ച വികാസത്തിന്റെ വേഗം വര്‍ധിക്കുന്നുവെന്ന കണ്ടുപിടുത്തം നടത്തിയ മൂന്ന് ശാസ്ത്രജ്ഞര്‍ക്കാണ് ഇത്തവണത്തെ ഭൗതികശാസ്ത്ര നൊബേല് പുരസ്‌കാരം ലഭിച്ചത്.\nഅമേരിക്കന് ശാസ്ത്രജ്ഞരായ സോള് പേള്‍മട്ടര്, ആദം റൈസ് , ഓസ്‌ട്രേലിയന് ശാസ്ത്രജ്ഞനായ ബ്രയന് ഷമിറ്റ് എന്നിവര്‍ക്കാണ് 94 ലക്ഷം സ്വീഡിഷ് ക്രോണര് സമ്മാനത്തുകയുള്ള നൊബേല്‍സമ്മാനം ലഭിച്ചത്. പേള്‍മട്ടറും ഷമിറ്റും സമ്മാനത്തുകയുടെ പകുതി പങ്കുവെക്കും. റൈസിന് സമ്മാനത്തുകയുടെ പകുതി ലഭിക്കും.\nകാലിഫോര്‍ണിയ സര്‍വകലാശാലയിലെ ശാസ്ത്രജ്ഞനാണ് പേള്‍മട്ടര്. ജോണ്‍സ് ഹോപ്കിന്‍സ് സര്‍വകലാശാലയിലെ ശാസ്ത്രജ്ഞനാണ് റൈസ് . ഷമിറ്റ് ഓസ്‌ട്രേലിയന് നാഷണല് യൂണിവേഴ്‌സിറ്റിയിലെ പ്രൊഫസറും.


Home » Editorials » പുതുവര്‍ഷത്തിലെ വിപണി\nPosted by Ohari on Jan 6, 2018 in Editorials, Ohari |0comments\n2018ലേക്ക് കടക്കുമ്പോള് നമ്മുടെ ഓഹരി വിപണി സ്വാത ന്ത്ര്യം പ്രഖ്യാപിച്ചതിന്‍റെ മേډയാണ് ആദ്യം എടുത്തു പറയേണ്ടത്. ഇന്ന് വിപണിയുടെ ഗതി നിര്‍ണയിക്കുന്നത് വിദേശ നിക്ഷേപ സ്ഥാപനങ്ങളല്ല, നാം തന്നെയാണ്. സിസ്റ്റമാറ്റിക് ഇന്‍വെസ്റ്റ്മെന്‍റ് പ്ലാന് (എസ്ഐപി) വഴിയും മറ്റും ചെറുകിട നിക്ഷേപകര് നടത്തുന്ന നിക്ഷേപമാണ് ഓഹരി വിപണിയെ പുതിയ ഉയരങ്ങളിലെത്തിച്ചത്. വിദേശ നിക്ഷേപ സ്ഥാപനങ്ങള് വില്‍പ്പന നടത്തുമ്പോള് വിപണി തകരുന്ന സ്ഥിതിവിശേഷത്തില് നിന്ന് നാം മോചനം പ്രഖ്യാപിച്ചു കഴിഞ്ഞു.\nഓരോ കാലത്തും വിവിധ ആസ്തി മേഖലകളില് എത്രത്തോളം നിക്ഷേപം വകയിരുത്തുന്നുവെന്നതിന്‍റെ അടിസ്ഥാനത്തിലാണ് നിക്ഷേപത്തില് നിന്നുള്ള ദീര്‍ഘകാലാടിസ്ഥാനത്തിലുള്ള മൊത്തം നേട്ടം നിര്‍ണയിക്കപ്പെടുന്നതെന്ന് കാലങ്ങളായി വിവിധ ആസ്തി മേഖലകള് നല്‍കിയിട്ടുള്ള നേട്ടങ്ങളുടെ അടിസ്ഥാനത്തിലുള്ള വിശകലനങ്ങള് ചൂണ്ടിക്കാട്ടുന്നു. വിവിധ ആസ്തി മേഖലകളുടെ ഓരോ കാലത്തെയും പ്രകടനത്തിന് അനുസരിച്ച് നിക്ഷേപം എത്രത്തോളം സമര്‍ത്ഥമായി ക്രമീകരിക്കുന്നു എന്നതിന് അനുസരിച്ചിരിക്കുന്നു നിക്ഷേപത്തിലെ വിജയം. അതുകൊണ്ടുതന്നെ ഓരോ പുതുവര്‍ഷത്തിലും നിക്ഷേപ ആസൂത്രണം നടത്തുന്നവര് വിവിധ ആസ്തി മേഖലകള് എവിടെ നില്‍ക്കുന്നുവെന്ന് പരിശോധിച്ചാകണം നിക്ഷേപ തീരുമാനങ്ങളെടുക്കേണ്ടത്.\nപലിശനിരക്ക് കുറഞ്ഞതോടെ സ്ഥിരനിക്ഷേപ മാര്‍ഗങ്ങള് അനാകര്‍ഷകമായി. സ്വര്‍ണത്തിലെയും റിയല് എസ്റ്റേറ്റിലെയും മുന്നേറ്റവും പഴങ്കഥയായി. ഈ സാഹചര്യത്തില് ഓഹരി അധിഷ്ഠിത നിക്ഷേപമാണ് എന്തുകൊണ്ടും മികച്ച നിക്ഷേപ മാര്‍ഗം. മുന്നേറ്റ സാധ്യതയുള്ള ഓഹരികള് തിരഞ്ഞെടുത്ത് നിക്ഷേപിക്കുന്നതിലൂടെ മികച്ച പോര്‍ട്ട്ഫോളിയോ രൂപപ്പെടുത്തുകയാണ് ചെയ്യേണ്ടത്. മ്യൂച്വല് ഫണ്ടുകളില് എസ്ഐപി വഴി ക്രമീകൃതമായ നിക്ഷേപം നടത്തുന്നവര്‍ക്ക് തീര്‍ച്ചയായും ദീര്‍ഘകാലാടിസ്ഥാനത്തില് നേട്ടം കൊയ്യാനാകും. മൂന്ന് വര്‍ഷമോ അഞ്ച് വര്‍ഷമോ പോലു ള്ള ദീര്‍ഘമായ കാലയളവിലേക്ക് നിക്ഷേപം നടത്തുമ്പോഴാണ് എസ്ഐപി മികച്ച നേട്ടം നല്‍കുന്നത്.


കേരളത്തിന്റെ സുന്ദരിക്കുട്ടി : Deepika.com Sthreedhanam News\nപറവൂര് വൈക്കുളങ്ങരയിലുള്ള സരോജ്‌സദനില് എത്തിയപ്പോള് പ്രതിഭ സായി കോളജില് നിന്ന് എത്തിയതേയുള്ളൂ. നീല ജീന്‍സും വെളുത്ത ടീഷര്‍ട്ടും അണിഞ്ഞ് മലയാളത്തിന്റെ സൗന്ദര്യറാണി നിറപുഞ്ചിരിയോടെ സ്വീകരിച്ചു. സ്വീകരണമുറി നിറയെ പ്രതിഭയ്ക്കു കിട്ടിയ പുരസ്‌കാരങ്ങള്. അഴകും ആത്മവിശ്വാസവും ചിന്താശേഷിയും മാറ്റുരച്ച മത്സരവേദിയില് 21 മത്സരാര്‍ഥികളെ പിന്തള്ളി മിസ് കേരളയായി തെരഞ്ഞെടുക്കപ്പെട്ട പ്രതിഭ സായിയുടെ വിശേഷങ്ങളിലേക്ക്...\nഅറിഞ്ഞത് ഒാഡീഷനു തലേന്ന്\nമിസ് കേരള മത്സരത്തിന്റെ ഒഡീഷനെക്കുറിച്ച് അറിയുന്നത് തലേന്നാണ്, അതായത് ഓഗസ്റ്റ് എട്ടിന്. അന്ന് ഞാന് പനിപിടിച്ച് വീട്ടില് ഇരിക്കുകയാണ്. ലെ മെറിഡിയനില് മിസ് കേരള മത്സരത്തിന്റെ ഒാഡീഷന് നടക്കുന്നുണ്ടെന്ന് അമ്മയാണ് പറഞ്ഞത്. എന്നാല് വെറുതെയൊന്ന് അപേക്ഷിച്ചേക്കാമെന്നു കരുതി. അങ്ങനെ ലാസ്റ്റ് മിനിറ്റിലാണ് അപ്ലേ ചെയ്തത്. പ്രളയത്തിന്റെ സമയത്തായിരുന്നു ഒാഡീഷന്. ഒാഡീഷന് കഴിഞ്ഞെങ്കിലും പ്രതീക്ഷയൊന്നും ഉണ്ടായിരുന്നില്ല.\nഇത് എന്റെ ആദ്യ റാംപ്\nഒക്‌ടോബര് ഒമ്പതു മുതല് 15 വരെ ലെ മെറിഡിയന് ഹോട്ടലിലായിരുന്നു ഗ്രൂമിംഗ്. 16ന് ആയിരുന്നു മത്സരം. റാംപിലൂടെ നടക്കുന്നത് ആദ്യമായിട്ടായിരുന്നു. പിന്നെ ഹൈ ഹീല്‍ഡ് ചെരുപ്പ് ഉപയോഗിക്കുന്നതും മിസ് കേരള മത്സരത്തിന് എത്തിയപ്പോഴാണ്.\nഎന്റെ ജീവിതത്തിലെ വളരെ വലിയൊരു എക്‌സ്പീരിയന്‍സ് ആയിരുന്നു മിസ് കേരള മത്സരം. കടുത്ത മത്സരം തന്നെയായിരുന്നു എന്നുവേണം പറയാന്. ഞാന് ഓവര് എക്‌സൈറ്റഡ് ആയിരുന്നില്ല. രണ്ടാഴ്ചത്തെ വെക്കേഷനു പോകുന്നുവെന്ന് അമ്മയോടു പറഞ്ഞിച്ചാണ് ഞാന് മത്സരത്തിനു പോയത്. അതുകൊണ്ടുതന്നെ ടെന്‍ഷന് കുറവായിരുന്നു.\nഎല്‍കെജി മുതല് ഹയര് സെക്കന്‍ഡറി വരെ ഞാന് എല്ലാ മത്സരങ്ങളിലും പങ്കെടുക്കുമായിരുന്നു. ഭരതനാട്യം, മോഹിനിയാട്ടം. കുച്ചുപ്പുടി, കേരളനടനം എന്നീ ഇനങ്ങളില് സംസ്ഥാനതല മത്സരങ്ങളിലൊക്കെ വിജയിയായിട്ടുണ്ട്. എല്‍കെജി മുതല് ക്ലാസിക്കല് ഡാന്‍സ് പഠിച്ചിരുന്നു. ഉദ്യോഗമണ്ഡല് ശശി, കലാമണ്ഡലം സത്യഭാമ എന്നിവരാണ് ഗുരക്കള്. ആ ഒരു പിന്‍ബലം മാത്രമാണ് ഉണ്ടായിരുന്നത്. പക്ഷേ ഇവിടെ ആ അനുഭവത്തിനു പ്രസക്തിയില്ല. നൃത്തം ചെയ്യുമ്പോള് നാം വേറൊരു ക്യാരക്ടര് ആയിട്ടാണ് സ്റ്റേജില് നില്‍ക്കുന്നത്. പക്ഷേ ഇവിടെ നാം നമ്മളാകണം. ഗ്രൂമിംഗ് സെഷന് അതിനു സഹായിച്ചു.\n22 മത്സരാര്‍ഥികളില് ഏറെപ്പേരും പ്രഫഷനലുകളായിരുന്നു. ഡോക്ടര്‍മാരും എന്‍ജിനിയര്‍മാരും ഫാഷന് ഡിസൈനര്‍മാരും ബാങ്കുദ്യോഗസ്ഥരുമൊക്കെ ഉണ്ടായിരുന്നു. മുമ്പ് വിവിധ സൗന്ദര്യ മത്സരങ്ങളില് പങ്കെടുത്തവരാണ് പലരും. അവര്‍ക്കിടയില് ഞാന് ആത്മവിശ്വാസത്തോടെയാണ് ചുവടുവച്ചത്. മിസ് കേരളയ്‌ക്കൊപ്പം മിസ് ബ്യൂട്ടിഫുള് ഹെയര് ടൈറ്റിലും എനിക്കു ലഭിച്ചു.\nമാറ്റുരച്ചത് അറിവും ആവിശ്വാസവും\nഅഴകിനൊപ്പം അറിവും ആത്മവിശ്വാസവും മാറ്റുരച്ച വേദിയായിരുന്നു. മൂന്നാമത്തെ റൗണ്ടില് മത്സരാര്‍ഥികള്‍ക്ക് ഒരേ ചോദ്യം കൊടുക്കും. 45 സെക്കന്‍ഡില് അത് പൂര്‍ത്തിയാക്കണം. സ്ത്രീയുടെ മഹത്വം വിളിച്ചോതുന്ന ആ ചോദ്യത്തിന് സ്ത്രീ ശക്തയാണ്, അവള് ജനിക്കുന്നത് പെണ്ണായി, മരിക്കുന്നത് ദൈവമായി. ഒരു നാണയത്തിന് രണ്ടു വശങ്ങള് ഉള്ളതുപോലെ ഭാവിതലമുറയ്ക്ക് അനുഗ്രഹവും സന്ദേശവുമാണ് ഓരോ സ്ത്രീ ജന്മവുമെന്ന് ഞാന് ഉത്തരമെഴുതി.\nരാഷ്ട്രീയവും സമകാലിക വിഷയങ്ങളുമെല്ലാം ചോദ്യങ്ങളിലുണ്ടായിരുന്നു. ശബരിമല വിഷയത്തില് തുല്യതയ്‌ക്കൊപ്പമാണോ, പാരമ്പര്യത്തിനൊപ്പമാണോ എന്ന ചോദ്യം ഉണ്ടായി. പാരമ്പര്യത്തിന്റെ പവിത്രതയെ ബഹുമാനിച്ചുകൊണ്ടു തുല്യതയ്‌ക്കൊപ്പം നില്‍ക്കുന്നുവെന്നായിരുന്നു എന്റെ ഉത്തരം.\nഞാന് പറവൂരിന്റെ കുട്ടിതന്നെ\nമിസ് കേരളയാണെങ്കിലും ഞാന് പഴയ പ്രതിഭതന്നെയാണ്(കൊച്ചുകുട്ടിയുടെ നിഷ്‌കളങ്കതയോടെ പ്രതിഭ ചിരിക്കുന്നു). ഫേസ്ബുക്കൊന്നും എനിക്കില്ല. കേരളത്തിന്റെ സുന്ദരിയായതില് സന്തോഷമുണ്ട്. പക്ഷേ ഈ ടൈറ്റില് ഉത്തരവാദിത്വം കൂട്ടിയിരിക്കുകയാണ്. വെള്ളപ്പൊക്കം ഏറെ ബുദ്ധിമുുണ്ടാക്കിയ നാടാണ് ഞങ്ങളുടേത്. എന്റെ വീട്ടിലും വെള്ളം കയറി. ഇത്രയും നാള് ഞാന് നാട്ടുകാരില് ഒരാളായിരുന്നു. ഇനി അങ്ങനെയല്ല. ഇപ്പോള് അവര്‍ക്കുവേണ്ടി എന്തെങ്കിലും ചെയ്യണമെന്ന ഉത്തരവാദിത്വം കൂടി ഇന്ന് എന്നിലുണ്ട്. കൈത്തറിയുടെ പ്രമോഷനായി ഞാനുമുണ്ടാകും. ചേന്ദമംഗലം കൈത്തറിക്കായും എന്തെങ്കിലുമൊക്കെ ചെയ്യണമെന്നുണ്ട്. റാംപില് ഇത്തവണ കൈത്തറി വസ്ത്രങ്ങള്‍ക്കായിരുന്നു പ്രാധാന്യം. തിളങ്ങുന്ന ഡിസൈനര് വെയറുകളോ ഗൗണുകളോ ഒന്നും ഒരു റൗണ്ടിലും ഉണ്ടായിരുന്നില്ല.\nപഠനത്തിലാണ് കൂടുതല് ശ്രദ്ധ കൊടുക്കുന്നത്. കുന്നുകര എംഇഎസ് എന്‍ജിനിയറിംഗ് കോളജില് ബിടെക് രണ്ടാംവര്‍ഷ വിദ്യാര്‍ഥിയാണ്. നേവി ഉദ്യോഗസ്ഥയാകണം. അതാണ് എന്റെ ആഗ്രഹം. സിനിമയില് ഫോക്കസ് ചെയ്യുന്നില്ല. എന്നാല് നല്ല അവസരങ്ങള് വന്നാല് പരിഗണിക്കും.\nഅച്ഛന് സായിബാബയുടെ ഭക്തനാണ് ചുമരില് തൂക്കിയിിരിക്കുന്ന സായിബാബയുടെ ഫോട്ടോയിലേക്ക് നോക്കി പ്രതിഭ പറഞ്ഞു. അതുകൊണ്ട് എനിക്ക് പേരിപ്പോള് സായി എന്നു കൂടി ചേര്‍ത്തു.\nജീന്‍സും ടി ഷര്‍ുമാണ് എന്റെ ഇഷ്ട വസ്ത്രം. കംഫര്‍ട്ടബിള് ആയ ഏതു വസ്ത്രവും ധരിക്കും.\nഎനിക്ക് പാചകം ചെയ്യാന് ഇഷ്ടമാണ് (അമ്മശോഭയെ നോക്കി പ്രതിഭ പറഞ്ഞു). ബിരിയാണി ഉണ്ടാക്കാനറിയാം. പിന്നെ അമ്മയുണ്ടാക്കുന്ന ചോറും മീന്‍കറിയുമാണ് ഇഷ്ടഭക്ഷണം.\nഅച്ഛന് പ്രകാശന് നായര് ബിസിനസ് ചെയ്യുന്നു. അമ്മ ശോഭ വീട്ടമ്മാണ്. ചേന് പ്രശോഭ് എന്‍ജിനിയറിംഗ് കഴിഞ്ഞു.\nഫോട്ടോ : അഖില് പുരുഷോത്തമന്


സമരം നിര്‍ത്തിയത് അറിഞ്ഞത് മാധ്യമങ്ങളിലൂടെ; കെ.പി.സി.സി അധ്യക്ഷനെതിരെ കെ മുരളീധരന് • Suprabhaatham\nOctober 1, 2020 | 3:50 pm IST\nതിരുവനന്തപുരം: കെ.പി.സി.സി പ്രസിഡന്റ് മുല്ലപ്പള്ളി രാമചന്ദ്രനെതിരെ ഒളിയമ്പുമായി കെ. മുരളീധരന് എം.പി. സര്‍ക്കാരിനെതിരായ സമരം നിര്‍ത്തിയത് അറിഞ്ഞത് മാധ്യമങ്ങളിലൂടെയാണെന്ന് കെ. മുരളീധരന് പറഞ്ഞു. സര്‍ക്കാരിനെതിരേയുള്ള യുഡിഎഫിന്റെ മുഴുവന് സമരങ്ങളും അവസാനിച്ചെന്ന പ്രതീതിയുള്ളത് കൊണ്ടാണ് താന് പ്രതികരിച്ചത്.\nതെരഞ്ഞെടുപ്പ് പ്രചാരണ സമിതി സ്ഥിരം സംവിധാനമെന്നാണ് അറിയിച്ചിരുന്നത്. തെരഞ്ഞെടുപ്പ് കഴിഞ്ഞതുകൊണ്ട് അതിന് പ്രസക്തിയില്ലെന്ന് ഇപ്പോള് മുല്ലപ്പള്ളി പറയുന്നതെന്താണെന്നറിയില്ല. തനിക്ക് പരാതിയില്ല. കെ.പി.സി.സി പ്രസിഡന്റുമായി ഇതു സംബന്ധിച്ച് ഇനി ചര്‍ച്ചയ്ക്കില്ല. അദ്ദേഹത്തെ മോശക്കാരനാക്കാനില്ലെന്നും അ്‌ദ്ദേഹം പറഞ്ഞു.\nതാന് പ്രചാരണ സമിതി അധ്യക്ഷ സ്ഥാനം രാജിവച്ചത് പ്രശ്നമാക്കേണ്ട കാര്യമില്ല. എംപിമാരായതുകൊണ്ടാണ് ഞങ്ങള് സ്ഥാനം ഒഴിഞ്ഞത്. ഒരാള്‍ക്ക് ഒരു പദവി മതി. ഈ തീരുമാനത്തില് തന്നെയാണ് മുന്നോട്ടുപോകുന്നത്. ഗുണമില്ലാത്തത് കൊണ്ട് ഇനി പരാതി പറയില്ല. ആവശ്യപ്പെട്ടാല് കെപിസിസി അധ്യക്ഷനെ പോയി കാണും. എം.പി സ്ഥാനം രാജിവെച്ച് സംസ്ഥാന രാഷ്ട്രീയത്തിലേക്ക് തിരിച്ചുവരില്ല. നിയമസഭയിലേക്ക് മത്സരിക്കാന് ധാരാളം സ്ഥാനാര്‍ഥികള് ഇവിടെയുണ്ടെന്നും മുരളീധരന് വ്യക്തമാക്കി.\nരാഷ്ട്രിയകാര്യ സമിതി അംഗങ്ങളെ ഫോണില് ചര്‍ച്ച നടത്താമായിരുന്നു. കെപിസിസി പ്രസിഡന്റെന്ന നിലയില് മുല്ലപ്പള്ളി രാമചന്ദ്രനോട് വിയോജിപ്പുണ്ട്. എന്നാല്, പാര്‍ട്ടിയിലേക്ക് മടങ്ങി വരാന് തന്നെ സഹായിച്ചതില് അദ്ദേഹത്തിനോട് കടപ്പാടുണ്ടെന്നും മുരളീധരന് പറഞ്ഞു


ആധുനിക ടെന്നീസിന്റെ നെറുകയില് – Chandrika Daily\nBy chandrika Saturday January 28, 2017 17:52 pm\nആധുനിക ടെന്നീസിന്റെ നെറുകയില്\nമെല്‍ബണ്: ഓസ്‌ട്രേലിയന് ഓപ്പണ് വനിതാ കിരീടം സറീന വില്ല്യംസിന്. സഹോദരിമാര് തമ്മിലുള്ള അങ്കത്തില് ചേച്ചി വീനസ് വില്യംസിനെ മറികടന്നാണ് അനിയത്തിയായ സറീന കിരീടം സ്വന്തമാക്കിയത്. നേരിട്ടുള്ള സെറ്റുകള്‍ക്കാണ്…\nമെല്‍ബണ്: ഓസ്‌ട്രേലിയന് ഓപ്പണ് വനിതാ കിരീടം സറീന വില്ല്യംസിന്. സഹോദരിമാര് തമ്മിലുള്ള അങ്കത്തില് ചേച്ചി വീനസ് വില്യംസിനെ മറികടന്നാണ് അനിയത്തിയായ സറീന കിരീടം സ്വന്തമാക്കിയത്. നേരിട്ടുള്ള സെറ്റുകള്‍ക്കാണ് സറീന വീനസിനെ പരാജയപെടുത്തിയത്. സ്‌കോര് 6-4, 6-4. ഒരു മണിക്കൂര് 21 മിനിറ്റ് മാത്രമേ മത്സരം നീണ്ടു നിന്നുള്ളൂ. 41 മിനിറ്റുകൊണ്ട് ആദ്യ സെറ്റ് സ്വന്തമാക്കിയ സറീനയ്ക്ക് രണ്ടാം സെറ്റിലും കാര്യമായ വെല്ലുവിളി ഉയര്‍ത്താന് വീനസിനായില്ല. 35കാരിയായ സറീനയുടെ 23-ാം കിരീട നേട്ടമാണിത്. ഇതോടെ 1968ല് ആധുനികവല്‍ക്കരിച്ച ടെന്നീസില് ഏറ്റവുമധികം ഗ്രാന്‍സ്ലാം കിരീടം നേടുന്ന താരമെന്ന ചരിത്രനേട്ടത്തിനുടമയായി സറീന. 22 ഗ്രാന്‍സ്ലാം കിരീടനേട്ടത്തിനുടമയായ സ്‌റ്റെഫി ഗ്രാഫിന്റെ റെക്കോഡാണ് സെറീന മറികടന്നത്. ഗ്രാന്റ്സ്ലാം സിംഗിള്‍സുകളില് 316-ാമത്തെ വിജയമാണ് ഫൈനല് ജയത്തോടെ സറീന സ്വന്തമാക്കിയത്. ഓപണ് ടെന്നീസില് പുരുഷ, വനിതാ വിഭാഗത്തില് ഇതുവരെ ആരും ഇത്രയും ജയം സ്വന്തമാക്കിയിട്ടില്ല. ഒരു വര്‍ഷത്തെ ഇടവേളയ്ക്കുശേഷമാണ് സറീന ഓസ്‌ട്രേലിയന് ഓപ്പണില് കിരീടം ചൂടുന്നത്. കഴിഞ്ഞ വര്‍ഷം ഫൈനലില് ആഞ്ജലിക് കെര്‍ബറോട് ഒന്നിനെതിരെ രണ്ട് സെറ്റുകള്‍ക്ക് പരാജയപ്പെടുകയായിരുന്നു സറീന. കിരീട നേട്ടത്തോടെ ലോക റാങ്കിങില് സറീന ഒന്നാം സ്ഥാനത്ത് തിരിച്ചെത്തി. സഹോദരി വീനസിനെതിരെ ഒമ്പത് ഗ്രാന്റ്സ്ലാം ഫൈനലില് മത്സരിച്ചപ്പോള് ഏഴുതവണയും വിജയം സറീനക്കൊപ്പമായിരുന്നു. സറീനയുടെ ഏഴാം ഓസ്‌ട്രേലിയന് ഓപ്പണ് സിംഗിള്‍സ് കിരീടമാണിത്. ഫൈനല് വിജയത്തോടെ ഒരു സെറ്റു പോലും നഷ്ടമാകാതെ ആറാം ഗ്രാന്റ്സ്ലാം കിരീടം നേടുന്ന താരമെന്ന മാര്‍ട്ടിന നവരതിലോവയുടെ റെക്കോര്‍ഡിനൊപ്പമെത്താനും സറീനയ്ക്ക് സാധിച്ചു. അതേ സമയം അഞ്ച് തവണ വിംബിള്‍ഡണും, രണ്ട് തവണ യു.എസ് ഓപണും നേടിയിട്ടുള്ള വീനസിന,് ഫ്രഞ്ച് ഓപണും ഓസ്േ്രടലിയന് ഓപണും നേടാന് ഇതുവരെ സാധിച്ചിട്ടില്ല. നാല് ഗ്രാന്റ്സ്ലാമും നേടി കരിയര്‍സ്ലാം നേടിയ താരമാണ് സറീന വില്യംസ്. വിംബിള്‍ഡണ്(ഏഴ്), ഓസ്‌ത്രേലിയന് ഓപണ് (ആറ്), യുഎസ് ഓപണ് (ആറ്), ഫ്രഞ്ച് ഓപണ് (മൂന്ന്) എന്നിങ്ങനെയാണ് സറീനയുടെ ഗ്രാന്റ്സ്ലാം നേട്ടങ്ങള്. സഹോദരി വീനസ് ഇല്ലെങ്കില് താന് 23 ഗ്രാന്റ്സ്ലാം നേട്ടങ്ങള് സ്വന്തമാക്കില്ലായിരുന്നെന്നും അവളില്ലാതെ വില്യംസ് സഹോദരിമാരില്ലെന്നുമായിരുന്നു കിരീടം സ്വന്തമാക്കിയ ശേഷം സറീനയുടെ പ്രതികരണം. 24 ഗ്രാന്റ്സ്ലാമുകള് സ്വന്തമാക്കിയ മാര്‍ഗരറ്റ് കോര്‍ട്ട് മാത്രമാണ് ഇനി സറീനക്കു മുന്നിലുള്ളത്. സഹോദരിയോട് തോറ്റെങ്കിലും വീനസിന്റെ റാങ്കിങ് പതിനൊന്നാമതായി ഉയര്‍ന്നു.\nCategories: Culture, More, Views Tags: Serena Williams, tennis


May 2021 - 2:54 pm IST\n5.75 ശതമാനമാണ് നിലവില് റിപ്പോ നിരക്ക്. ഇതോടൊപ്പം 2.65 ശതമാനം അധികനിരക്കാണ് എസ്ബിഐ ഈടാക്കുക. എംസിഎല്‍ആര് അധിഷ്ഠിത വായ്പാ പദ്ധതി തുടരുമെന്നും ബാങ്ക് വ്യക്തമാക്കിയിട്ടുണ്ട്.\nകൊച്ചി: എസ്ബിഐ ജൂലൈ ഒന്നു മുതല് റിപ്പോ അധിഷ്ഠിത ഭവനവായ്പ പദ്ധതി നടപ്പാക്കും. ഇതോടെ റിസര്‍വ് ബാങ്ക് റിപ്പോ നിരക്ക് കാല് ശതമാനം കുറച്ചതിന്‍റെ ആനുകൂല്യം ഉപഭോക്താക്കള്‍ക്ക് ലഭിക്കും. മൂന്നു തവണ റിപ്പോയില് കുറവ് വരുത്തിയെങ്കിലും ഇന്ത്യന് ബാങ്കുകള് കാര്യമായ കുറവുകള് ഒന്നും പലിശയില് വരുത്തിയിരുന്നില്ല.\nഇപ്പോള് മാര്‍ജിനല് കോസ്റ്റ് ഒഫ് ഫണ്ട്സ് ബേസ്ഡ് ലെന്‍ഡിങ് റേറ്റ് (എംസിഎല്‍ആര്) അധിഷ്ഠിതമായ പലിശനിരക്കാണ് എസ്ബിഐ ഭവന വായ്പയ്ക്ക് ഈടാക്കുന്നത്. 30 വര്‍ഷം കാലാവധിയുള്ള 75 ലക്ഷം രൂപയുടെ ഭവനവായ്പയ്ക്ക് നിലവില് പലിശ 8.55 ശതമാനമാണ്. റിപ്പോ അധിഷ്ഠിതമാകുമ്പോള് പലിശ 8.40 ശതമാനമാകും. അതേസമയം, തിരിച്ചടവ് കാലാവധി 35 വര്‍ഷം വരെയായി ഉയരും.\n5.75 ശതമാനമാണ് നിലവില് റിപ്പോ നിരക്ക്. ഇതോടൊപ്പം 2.65 ശതമാനം അധികനിരക്കാണ് എസ്ബിഐ ഈടാക്കുക. എംസിഎല്‍ആര് അധിഷ്ഠിത വായ്പാ പദ്ധതി തുടരുമെന്നും ബാങ്ക് വ്യക്തമാക്കിയിട്ടുണ്ട്. എംസിഎല്‍ആര് പ്രകാരം വായ്പയെടുത്തവര്‍ക്ക് 0.25 ശതമാനം ഫീസ് നല്‍കി റിപ്പോ അധിഷ്ഠിത പദ്ധതിയിലേക്ക് മാറാന് അവസരം ലഭിക്കും.


തനിക്ക് ജോലിയില്ല, പണം ഇല്ല, തെരുവുതോറും സോപ്പ് വിറ്റാണ് ജീവിക്കുന്നത്.\nമലയാളസിനിമയ്ക്ക് ഒരിക്കലും മറക്കാൻ സാധിക്കാത്ത ഒരു സിനിമയാണ് നരസിംഹം എന്ന ചിത്രം.\nനരസിംഹം എന്ന ചിത്രത്തിലെ ഇന്ദുചൂഡൻ എന്ന മോഹൻലാൽ കഥാപാത്രത്തെ അത്ര പെട്ടെന്ന് ഒരു മലയാളികൾക്കും മറക്കാൻ സാധിക്കില്ല. ഇന്ദുചൂഡന്റെ ഒപ്പം കട്ടക്ക് പിടിച്ചു നിന്ന് അനുരാധ എന്ന നായികാ കഥാപാത്രം ഇന്നും പെൺകുട്ടികളുടെ മനസ്സിൽ ഒരു റോൾ മോഡലാണ്. അനുരാധയെ അത്രയും പെട്ടെന്ന് മറക്കാൻ ഒരു സിനിമ പ്രേക്ഷകനും സാധികില്ല. ഒരുകാലത്തു മോഹൻലാൽ സിനിമകളിലെ സ്ഥിരം സാന്നിധ്യമായിരുന്നു ലക്ഷ്മിയുടെ മകളായ ഐശ്വര്യ.\nമോഹൻലാലിനോടൊപ്പം കട്ടക്ക് പിടിച്ചു നിൽക്കാൻ സാധിക്കുന്ന ഒരു നായിക എന്ന പേരിലായിരുന്നു ഐശ്വര്യ ശ്രെദ്ധ നേടിയിട്ടുള്ളത്. നരസിംഹം എന്ന ചിത്രത്തിൽ ഇന്ദുചൂഡൻ എന്ന കഥാപാത്രത്തിന് ഒപ്പം തന്നെ പ്രാധാന്യമുള്ള കഥാപാത്രമായിരുന്നു ഐശ്വര്യ ചെയ്ത അനുരാധയും. നായകനൊപ്പം നാണംകുണുങ്ങി പാട്ടുപാടി നിൽക്കുന്ന നായികയിൽ നിന്നും വേറിട്ട നായിക ആയിരുന്നു ഐശ്വര്യ. ഇപ്പോളിതാ ഐശ്വര്യയുടെ പുതിയ വിശേഷങ്ങൾ ആണ് ശ്രദ്ധനേടുന്നത്. ഫ്ലവേഴ്സ് ചാനലിൽ സംപ്രേഷണം ചെയ്ത ഒരുകോടി എന്ന പരിപാടിയിൽ എത്തിയപ്പോഴായിരുന്നു ഐശ്വര്യ ജീവിതത്തെക്കുറിച്ച് പറയുന്നത്. ഈ കാലങ്ങളിലെല്ലാം തന്നെ കുറച്ചു സീരിയലിലും ഐശ്വര്യ അഭിനയിച്ചിട്ടുണ്ടായിരുന്നു.\nകുറച്ചുകാലങ്ങളായി താരം തന്റെ സോഷ്യൽമീഡിയയിലും സിനിമയിലും ഒന്നും അത്ര സജീവമല്ല. സിനിമാരംഗത്തു നിന്നും ഇടവേള എടുത്ത ഐശ്വര്യ തന്റെ ജീവിതത്തെക്കുറിച്ചാണ് തുറന്നുപറയുന്നത്. തനിക്ക് ജോലിയില്ലന്നും പണം ഇല്ലെന്നും തെരുവുതോറും സോപ്പ് വിറ്റാണ് ജീവിക്കുന്നതെന്നും ആണ് താരം വെളിപ്പെടുത്തിയിരിക്കുന്നത്.. ഈ വെളിപ്പെടുത്തൽ ആരാധകരെ അമ്പരപ്പിച്ചിരിക്കുകയാണ്. സിനിമകൾ ചെയ്യാൻ തനിക്ക് താൽപര്യമുണ്ടെന്നും ആരെങ്കിലും തന്നെ വിളിക്കുമെന്നും താൻ പ്രതീക്ഷിക്കുന്നു എന്ന് ഐശ്വര്യ പറയുന്നുണ്ട്. ഐശ്വര്യയുടെ വാക്കുകൾ ഇങ്ങനെയാണ്.\nപണമില്ല തെരിവ് തോറും സോപ്പ് വിറ്റാണ് ജീവിക്കുന്നത്. എന്റെ കുടുംബത്തിൽ ഞാൻ മാത്രമേയുള്ളൂ. മകൾ വിവാഹം കഴിഞ്ഞു പോയി. എനിക്ക് യാതൊരു ജോലിയും ചെയ്യാൻ മടില്ല. നാളെ നിങ്ങളുടെ ഓഫീസിൽ ഒരു ജോലി തന്നാലും ഞാൻ അത് സ്വീകരിക്കും. അടിച്ചുവാരി കക്കൂസ് കഴുകി സന്തോഷത്തോടെ ഞാൻ തിരികെ പോകും. ഇങ്ങനെയാണ് ഒരു ഓൺലൈൻ ചാനലിന് നൽകിയ അഭിമുഖത്തിൽ താരം പറഞ്ഞിരുന്നത്. നരസിംഹം, പ്രജ, ബട്ടർഫ്‌ളൈസ് തുടങ്ങിയ ചിത്രങ്ങളിലൊക്കെ മോഹൻലാലും ഐശ്വര്യയും ഒരുമിച്ചാണ് എത്തിയത്\nStory highlights: Mohanlal’s co-star Aishwarya Bhaskaran sells soaps to make ends meet\nRelated Items:Aishwarya Bhaskaran


ശബരിമല: സര്‍ക്കാര് വിശ്വാസികള്‍ക്കൊപ്പമെന്ന് കോടിയേരി | Reporter Kerala\nശബരിമല: സര്‍ക്കാര് വിശ്വാസികള്‍ക്കൊപ്പമെന്ന് കോടിയേരി\nതിരുവനന്തപുരം: ശബരിമല വിഷയത്തില് സംസ്ഥാന സര്‍ക്കാര് വിശ്വാസികള്‍ക്കൊപ്പമെന്ന് സി.പി.എം സംസ്ഥാന സെക്രട്ടറി കോടിയേരി ബാലൃഷ്ണന്. സുപ്രീംകോടതി വിധി നടപ്പാക്കാന് സംസ്ഥാന സര്‍ക്കാറിന് നിയമപരമായ ബാധ്യതയുണ്ട്. ഇക്കാര്യമാണ് സീതാറാം യെച്ചൂരി പറഞ്ഞത്. യു.ഡി.എഫിന് മറ്റൊന്നും പറയാനില്ലാത്തത് കൊണ്ടാണ് ശബരിമല വിഷയം പറയുന്നത്. വിശ്വാസികളെ തെറ്റിദ്ധരിപ്പിക്കാനാണ് നീക്കം നടക്കുന്നതെന്നും കോടിയേരി പറഞ്ഞു.\nആര്.എസ്.എസ് സൈദ്ധാന്തികന് ആര്. ബാലശങ്കറിന്‍റെ വെളിപ്പെടുത്തലിന് പിന്നില് ഗൂഢാലോചനയുണ്ട്. ആര്.എസ്.എസിലും ബി.ജെ.പിയിലും സംഘര്‍ഷങ്ങളുണ്ട്. അതിന്‍റെ ഭാഗമായാണ് സി.പി.എമ്മിനെതിരെ വിമര്‍ശനം ഉന്നയിച്ചത്. യു.ഡി.എഫിനെ സഹായിക്കുകയാണ് ബാലശങ്കറിന്‍റെ ലക്ഷ്യം. സി.പി.എമ്മിന് ആര്.എസ്.എസുമായി ഒരു സഹകരണവുമില്ലെന്നും കോടിയേരി വ്യക്തമാക്കി.\nകേരള കോണ്‍ഗ്രസ് പി.സി തോമസ്-പി.ജെ ജോസഫ് വിഭാഗങ്ങള് ലയിച്ചത് ആര്.എസ്.എസ് പദ്ധതിയാണ്. പി.ജെ. ജോസഫിനെ കൂടി താമസിയാതെ എന്.ഡി.എയില് എത്തിക്കും. ക്രൈസ്തവ ന്യൂനപക്ഷങ്ങളെ ഒപ്പം നിര്‍ത്തലാണ് ആര്.എസ്.എസിന്‍റെ ലക്ഷ്യം. സുരേന്ദ്രന് പറഞ്ഞ 35 സീറ്റുകള് ഇതൊക്കെയാണെന്നും കോടിയേരി പറഞ്ഞു.\nയു.ഡി.എഫിനെ ദുര്‍ബലപ്പെടുത്താനാണ് ജോസ് വിഭാഗത്തെ എല്.ഡി.എഫില് എത്തിച്ചത്. ജോസ് കെ. മാണി വിഭാഗത്തിന് അനര്‍ഹമായി സീറ്റ് നല്‍കിയിട്ടില്ലെന്നും കോടിയേരി കൂട്ടിച്ചേര്‍ത്തു.\nPreviousയു.ഡി.എഫ് തിരഞ്ഞെടുപ്പ് കൺവൻഷൻ ബഹിഷ്കരിച്ച് ജോസഫ് വിഭാഗം\nNextതിരഞ്ഞെടുപ്പ് ചൂടിനൊപ്പം കഠിന വെയിലും; സ്ഥാനാര്‍ഥികള് മുന്‍കരുതലെടുക്കണമെന്ന് ആരോഗ്യവകുപ്പ്


ഒരു ലക്ഷം കാണികള്, 700 കോടി ചെലവ്; 63 ഏക്കറില് ലോകത്തെ ഏറ്റവും വലിയ ക്രിക്കറ്റ് സ്‌റ്റേഡിയം ഇന്ത്യ - Samakalika Malayalam\nഒരു ലക്ഷം കാണികള്, 700 കോടി ചെലവ്; 63 ഏക്കറില് ലോകത്തെ ഏറ്റവും വലിയ ക്രിക്കറ്റ് സ്‌റ്റേഡിയം ഇന്ത്യയില്\nBy സമകാലികമലയാളം ഡെസ്‌ക് | Published: 07th January 2019 01:05 PM |\nLast Updated: 07th January 2019 01:06 PM | A+A A- |\nഅഹമ്മദാബാദ്: ലോകത്തിലെ ഏറ്റവും വലിയ ക്രിക്കറ്റ് സ്‌റ്റേഡിയത്തിന്റെ നിര്‍മ്മാണ പ്രവര്‍ത്തനങ്ങള് അഹമ്മദാബാദില് പുരോഗമിക്കുന്നു. ഒരു ലക്ഷം കാണികളെ ഉള്‍ക്കൊള്ളാന് സാധിക്കുന്ന സ്‌റ്റേഡിയത്തിന്റെ നിര്‍മ്മാണ പ്രവര്‍ത്തനങ്ങളുടെ ദൃശ്യങ്ങള് ഗുജറാത്ത് അസേസിയേഷന് വൈസ് പ്രസിഡന്റ് പരിമാല് നാഥ്വാനി പുറത്തുവിട്ടു. 63 ഏക്കറിലാണ് വിശാലമായ ക്രിക്കറ്റ് സ്‌റ്റേഡിയം ഉയരുന്നത്.\nഎല് ആന്റ് ടി കമ്പനിക്കാണ് സ്‌റ്റേഡിയത്തിന്റെ നിര്‍മ്മാണ ചുമതല. 700 കോടി രൂപയാണ് സ്റ്റഡിയത്തിന്റെ നിര്‍മ്മാണ ചെലവ്. സ്‌റ്റേഡിയത്തിന്റെ ഭാഗമായി മൂന്ന് പരിശീലന മൈതാനങ്ങളും ഇന്‍ഡോര് ക്രിക്കറ്റ് അക്കാദമിയും ഉണ്ടാകും. മികച്ച പാര്‍ക്കിങ് സംവിധാനമാണ് സ്‌റ്റേഡിയത്തില് ഒരുക്കിരിക്കുന്നത്. ഒരേ സമയം 3,000 കാറുകള്‍ക്കും 10,000 ഇരുചക്രവാഹനങ്ങള്‍ക്കും പാര്‍ക്ക് ചെയ്യാന് സാധിക്കും എന്നതാണ് ഇതിന്റെ പ്രധാന പ്രത്യേകത. 55 റുമുകളുള്ള ക്ലബ്ബ് ഹൗസും 76 കോര്‍പ്പറേറ്റ് ബോക്‌സുകളും സ്‌റ്റേഡിയത്തില് ഒരുക്കും.\nരാജ്യത്തിന്റെ അഭിമാനമായി സ്‌റ്റേഡിയം മാറുമെന്ന് പരിമാല് പറഞ്ഞു. 2018 ജനുവരിയിലാണ് സ്‌റ്റേഡിയത്തിന്റെ ശിലാസ്ഥാപനകര്‍മ്മം നിര്‍വഹിച്ചത്. പ്രധാനമന്ത്രി നരേന്ദ്രമോദിയുടെ മനസില് തോന്നിയ ആശയമാണ് ഗുജറാത്ത് ക്രിക്കറ്റ് അസോസിയേഷന് ഏറ്റെടുത്തത്. നിലവില് മെല്‍ബണ് ക്രിക്കറ്റ് ഗ്രൗണ്ടാണ് ഏറ്റവും വലുത്. 90000 പേര്‍ക്ക് ഒരേ സമയം കളികാണാനുളള സൗകര്യമാണ് മെല്‍ബല് ക്രിക്കറ്റ് ഗ്രൗണ്ടില് ഉളളത്.\nഇന്ത്യ cricket stadium


രഞ്ജി ട്രോഫി ക്രിക്കറ്റിൽ ജലജ് ജാലം | Sports | Deshabhimani | Tuesday Jan 14, 2020\nകേരളത്തിന് 21 റൺ ജയം\nരഞ്ജി ട്രോഫി ക്രിക്കറ്റിൽ ജലജ് ജാലം\nരഞ്ജി ട്രോഫിയിൽ പഞ്ചാബിന്റെ അവസാന വിക്കറ്റ് വീഴ്‌ത്തിയപ്പോൾ കേരള താരങ്ങളുടെ ആഘോഷം\nരഞ്‌ജി ട്രോഫി ക്രിക്കറ്റിൽ ജലജ് സക്‌സേനയുടെ മായാജാലം വീണ്ടും. പഞ്ചാബ് ബാറ്റിങ്‌നിരയെ കറക്കിവീഴ്‌ത്തിയ ജലജ് രഞ്‌ജിയിൽ കേരളത്തിന് ആവേശകരമായ ജയമൊരുക്കി. 21 റണ്ണിനാണ് ജയം. ഈ സീസണിലെ ആദ്യ ജയം. 146 റൺ ലക്ഷ്യമാണ് അവസാനദിനം കേരളം പഞ്ചാബിന് മുന്നിൽവച്ചത്. സ്‌പിന്നർമാരെ അകമഴിഞ്ഞ് തുണച്ച സെന്റ് സേവ്യേഴ്‌സ് പിച്ചിൽ ജലജാണ് കേരളത്തിനായി ആദ്യ ഓവർ എറിഞ്ഞത്. രണ്ടാം പന്തിൽത്തന്നെ രോഹൻ മർവഹയെ വിക്കറ്റ് കീപ്പർ മുഹമ്മദ് അസ്‌ഹറുദീന്റെ കൈകളിലെത്തിച്ച് ജലജ് തുടങ്ങി. മായങ്ക് മാർക്കണ്ഡേയെ മടക്കി പഞ്ചാബിനെ അവസാനിപ്പിച്ചതും ഈ ഓൾറൗണ്ടർ തന്നെ.\n124 റണ്ണിനാണ് പഞ്ചാബ് കൂടാരം കയറിയത്. ജലജ് 51 റൺ വഴങ്ങി ഏഴ് വിക്കറ്റെടുത്തു. ഒന്നാം ഇന്നിങ്‌സിൽ 91ഉം രണ്ടാം ഇന്നിങ്‌സിൽ 28ഉം റണ്ണടിച്ച സൽമാൻ നിസാറാണ് മാൻ ഓഫ് ദി മാച്ച്. സ്‌കോർ: കേരളം 227, 136; പഞ്ചാബ് 218, 124.\nപഞ്ചാബിനെതിരെ ഏഴ് വിക്കറ്റെടുത്ത ജലജ് സക്‌സേനയുടെ ആഹ്ലാദം\nനാൽപ്പത് റണ്ണെടുക്കുന്നതിനിടെ അഞ്ച് വിക്കറ്റാണ് പഞ്ചാബിന് നഷ്ടമായത്. ജലജിനൊപ്പം രണ്ട് വിക്കറ്റുമായി സിജോമോൻ ജോസഫും പഞ്ചാബ് നിരയിൽ നാശം വിതച്ചു. ആദ്യ ഇന്നിങ്‌സിൽ തിളങ്ങിയ ക്യാപ്‌റ്റൻ മൻദീപ് സിങ്ങിനെ 10 റണ്ണിനാണ് ജലജ് മടക്കിയത്. കളിയിൽ ഇത് നിർണായകമായി.\nഒമ്പതാം വിക്കറ്റിൽ മായങ്ക് മാർക്കണ്ഡേയും സിദ്ധാർഥ് കൗളും പിടിച്ചുനിന്നപ്പോൾ കേരളം അൽപ്പമൊന്ന് പതറി. 8–-89 എന്ന നിലയിൽനിന്ന് പഞ്ചാബ് പതുക്കെ കരകയറുകയായിരുന്നു. കൗൾ വേഗത്തിൽ റണ്ണടിച്ചു. ചായക്ക് പിരിയുമ്പോൾ 8–-121 എന്ന നിലയിലെത്തി. രണ്ട് വിക്കറ്റ് ശേഷിക്കെ ജയത്തിന് 25 റൺ അകലെ.\nചായക്കുശേഷമുള്ള ആദ്യ ഓവർ ക്യാപ്‌റ്റൻ സച്ചിൻ ബേബി എം ഡി നിധീഷിന് നൽകി. ആദ്യഘട്ടത്തിൽ മൂന്നോവർ എറിഞ്ഞ നിധീഷിന് പിന്നെ അവസരം കിട്ടിയിരുന്നില്ല.\nതന്റെ നാലാം ഓവറിൽ നിധീഷ് കേരളത്തിന് കാത്തിരുന്ന നിമിഷം സമ്മാനിച്ചു. കൗളിനെ (22) അസ്‌ഹറുദീന്റെ കൈകളിലെത്തിച്ചു. പഞ്ചാബ് 9–-122. ജയിക്കാൻ പഞ്ചാബിന് 24 റൺ. മാർക്കണ്ഡേ ക്രീസിൽ.\nജലജ് വീണ്ടുമെത്തി. ആദ്യ പന്ത് മാർക്കണ്ഡേയുടെ ബാറ്റിൽത്തട്ടി സച്ചിൻ ബേബിയുടെ കൈകളിലേക്ക്. പലപ്പോഴും തെന്നിനീങ്ങിയ ജയത്തെ കേരളം ഒടുവിൽ കൈപ്പിടിയിൽ ഒതുക്കി.\nകേരളത്തിന്റെ രണ്ടാം ഇന്നിങ്‌സ് 136നാണ് അവസാനിച്ചത്. 6–-89 എന്ന നിലയിൽ നാലാംദിനം തുടങ്ങിയ കേരളത്തിന് 28 റണ്ണുമായി പുറത്താകാതെനിന്ന സൽമാൻ നിസാറാണ് പൊരുതാനാകുന്ന സ്‌കോറൊരുക്കിയത്. അസ്‌ഹറുദീൻ 27 റണ്ണെടുത്തു. വാലറ്റത്ത് ആരും സൽമാന് പിന്തുണ നൽകിയില്ല. ഒന്നാം ഇന്നിങ്‌സിൽ 91 റണ്ണുമായി പുറത്താകാതെനിന്ന സൽമാനാണ് കേരളത്തെ 200 കടത്തിയത്.കേരളത്തിന് ജയത്തോടെ അഞ്ച് കളിയിൽ ഒമ്പത് പോയിന്റായി. 19ന് രാജസ്ഥാനുമായിട്ടാണ് അടുത്ത മത്സരം.\n2016 മുതൽ കേരളത്തിന് കളിക്കുന്നുണ്ട് ജലജ് സക്‌സേന. മധ്യപ്രദേശാണ് സ്വദേശം. 11 വർഷം മധ്യപ്രദേശിനായി കളിച്ചു. ഒന്നാം ക്ലാസ് ക്രിക്കറ്റിലെ ഏറ്റവും മികച്ച ഓൾ റൗണ്ടറായിട്ടും മുപ്പത്തിമൂന്നുകാരന് ഒരിക്കൽപ്പോലും ഇന്ത്യൻ ടീമിൽ ഇടംകിട്ടിയില്ല. ഒപ്പം കളിച്ചവർ ഇന്ത്യൻ ടീമിലെത്തിയിട്ടും ജലജ് മാത്രം പുറത്തിരുന്നു. 2013ൽ ഇന്ത്യൻ എ ടീമിന്റെ ഭാഗമായിരുന്ന ജലജ് ഓസ്‌ട്രേലിയക്കെതിരെ അഞ്ച് വിക്കറ്റ് വീഴ്‌ത്തിയിരുന്നു. പക്ഷേ, സീനിയർ ടീമിലേക്ക് വഴിതുറന്നില്ല.\n119 ഒന്നാം ക്ലാസ് മത്സരങ്ങളിൽ 6256 റണ്ണും 326 വിക്കറ്റും സ്വന്തമാക്കി. 2017–-18 രഞ്‌ജി സീസണിൽ 44 വിക്കറ്റ് നേടി. 2018–-19ൽ ഏഴ് കളിയിൽ 479 റണ്ണാണ് സ്വന്തമാക്കിയത്. ഈ സീസണിൽ അഞ്ച് കളിയിൽ 27 വിക്കറ്റ്.\nഎവർട്ടൺ വീക്‌സ് വിടവാങ്ങി\nശശാങ്ക് മനോഹർ സ്ഥാനമൊഴിഞ്ഞു


നവ മാധ്യമങ്ങളില് പ്രചരിച്ച മരണ വാര്‍ത്തകളെ സിക്സറിനു പറത്തി അഫ്ഗ...\nനവ മാധ്യമങ്ങളില് പ്രചരിച്ച മരണ വാര്‍ത്തകളെ സിക്സറിനു പറത്തി അഫ്ഗാന് താരം മുഹമ്മദ് നബി\nമരിച്ചെന്ന് അഭ്യൂഹം; പ്രതികരണവുമായി അഫ്ഗാന് ക്രിക്കറ്റ് താരം മുഹമ്മദ് നബി.\n05 Oct, 2019 at 10:17 AM\nനവ മാധ്യമങ്ങളിലൂടെ പ്രചരിച്ച മരണവാര്‍ത്തകളെ സിക്സറിനു പറത്തി അഫ്ഗാന് താരം മുഹമ്മദ് നബി. ബംഗ്ലാദേശിനെയുള്ള ഐതിഹാസിക വിജയത്തിന് ശേഷം ടെസ്റ്റ് ക്രിക്കറ്റില് നിന്നും വിരമിച്ച മുഹമ്മദ് നബി പിന്നെയും വാര്‍ത്തകളില് ഇടം പിടിക്കുന്ന കാഴ്ചയാണ് ക്രിക്കറ്റ് ലോകം കണ്ടത്. 'അഫ്ഗാന് ക്രിക്കറ്റ് താരം മുഹമ്മദ് നബി മരിച്ചു..! ഇതായിരുന്നു വാര്‍ത്ത,\nമുഹമ്മദ് നബിയുടെ മരണത്തെക്കുറിച്ചുള്ള അഭ്യൂഹങ്ങൾ പെട്ടെന്ന് ട്വിറ്ററിൽ പ്രചരിക്കാൻ തുടങ്ങി, അദ്ദേഹത്തിന് ഹൃദയാഘാതം സംഭവിച്ചതായി നിരവധി ട്വീറ്റുകൾ എത്തി. എന്നാല് അഫ്ഗാനിസ്ഥാന് ക്രിക്കറ്റ് ബോര്‍ഡ് മിസ്-ഇ ഐനാക് നൈറ്റ്സും ബോസ്റ്റ് ഡിഫെൻഡേഴ്സും തമ്മിലുള്ള പരിശീലന മത്സരത്തിന്‍റെ ചിത്രങ്ങള് ട്വിറ്ററിലൂടെ പങ്കു വെച്ചിരുന്നു. നബി മത്സരത്തില് കളിക്കുന്ന ചിത്രങ്ങളാണ് ക്രിക്കറ്റ് ബോര്‍ഡ് പങ്കു വെച്ചത്. അതോടെ ആരാധകര് ആശ്വാസത്തിലായി, പ്രചരിച്ച നുണകള്‍ക്ക് വിരാമവും!\nഇതിനു ശേഷമാണ് നബി ഈ വിഷയത്തോടു പ്രതികരിച്ചത്. പ്രിയ സുഹൃത്തുക്കളെ, ദൈവത്തിനു നന്ദി, ഞാന് ഇവിടെ സുഖമായിരിക്കുന്നു. ഞാന് മരണപ്പെട്ടതായി ചില മാധ്യമങ്ങൾ പ്രചരിപ്പിച്ചിരുന്നു. ആ വാർത്തകളെല്ലാം തന്നെ വ്യാജമാണ്. നന്ദി. നബി ട്വിറ്ററില് കുറിച്ചു.\n34 കാരനായ മുഹമ്മദ് നബി 121 ഏകദിന മത്സരങ്ങളും 68 ട്വന്‍റി-20 അന്താരാഷ്ട്ര മത്സരങ്ങളും അഫ്ഗാനിസ്ഥാന് വേണ്ടി കളിച്ചിട്ടുണ്ട്. ടെസ്റ്റ് ക്രിക്കറ്റിൽ നിന്ന് വിരമിച്ചെങ്കിലും പരിമിത ഓവര് മത്സരങ്ങളില് മുഹമ്മദ് നബി തുടര്‍ന്നും കളിക്കും. 2017 ജൂലൈയിലാണ് അഫ്ഗാനിസ്ഥാന് ടെസ്റ്റ് പദവി ലഭിച്ചത്. അതിനു ശേഷം അവർ മൂന്ന് ടെസ്റ്റ് മത്സരങ്ങൾ കളിച്ചു, മൂന്ന് മത്സരങ്ങളിലും മുഹമ്മദ് നബി ടീമിന്‍റെ ഭാഗമായിരുന്നു. എങ്കിലും ആറ് ഇന്നിംഗ്‌സുകളിൽ നിന്ന് വെറും 33 റൺസ് മാത്രമാണ് നബിക്ക് നേടാനായത്. പുറമേ എട്ട് വിക്കറ്റുകളും നേടിയ നബിക്ക് പ്രതീക്ഷിച്ച മികവ് ടെസ്റ്റു മത്സരങ്ങളില് പുറത്തെടുക്കാന് സാധിച്ചിരുന്നില്ല. വളർന്നു വരുന്ന യുവ ക്രിക്കറ്റേഴ്സിന് കൂടുതല് അവസരം ലഭിക്കുന്നതിനായി ക്രിക്കറ്റിന്‍റെ വിദൂര ഫോര്‍മാറ്റില് നിന്ന് വിട പറയുകയാണെന്ന് സൂചിപ്പിച്ചു കൊണ്ടാണ് നബി ടെസ്റ്റ് ക്രിക്കറ്റില് നിന്നു വിരമിച്ചത്.\nMohammed NabiAFGANISTANCricket player


Abhirami - Malayalam Filmibeat\n| Updated: Friday, July 27, 2012, 11:58 [IST]\nഅടൂര് ഗോപാലകൃഷ്ണന്റെ കഥാപുരുഷനിലൂടെ വെള്ളിത്തിരയിലെത്തിയ അഭിരാമി ഇപ്പോള് മലയാളത്തിലെ തിരക്കുള്ള നടിയാവുകയാണ്. ഞങ്ങള് സന്തുഷ്ടരാണ് എന്ന സിനിമയിലെ നായികയായി നല്ല അഭിനയം കാഴ്ചവെച്ച അവര് ജോഷിയുടെ പത്രത്തിലും അപ്രധാനമല്ലാത്ത ഒരു കഥാപാത്രത്തെ അവതരിപ്പിച്ചു. ഇപ്പോള് മോഹന്‍ലാല് നായകനായ ശ്രദ്ധയില് അഭിനയിച്ചുകൊണ്ടിരിക്കുന്ന അഭിരാമി എ. പ്രസാദുമായി സംസാരിക്കുന്നു.\nഞങ്ങള് സന്തുഷ്ടരാണ് എന്ന ചിത്രത്തില് നിങ്ങള്‍ക്ക് ഒരു നെഗറ്റീവ് റോളായിരുന്നല്ലോ?\nനിങ്ങളുടെ ആദ്യചിത്രമായി വാനവില്ലിനെക്കുറിച്ചെന്തെങ്കിലും...\nഗ്ലാമറിനു തീരെ പ്രാധാന്യമില്ലാത്ത ഒരു കഥാപാത്രമായിരുന്നു അത്. ഗുണ എന്ന ചിത്രത്തിലെ അഭിരാമി എന്ന നായിക എന്നെ വളരെ ആകര്‍ഷിച്ചിരുന്നു. അതിനാലാണ് ദിവ്യയായ ഞാന് സിനിമയില് അഭിരാമി എന്ന പേര് സ്വീകരിച്ചത്. മണിരത്നത്തിന്റെ ഒരു പടത്തില് അഭിനയിക്കുക എന്നത് എന്റെ വലിയൊരാഗ്രഹമാണ്.\nഒരു മൃഗഡോക്ടറാകണമെന്നായിരുന്നു ചെറുപ്പകാലത്തെ ആഗ്രഹം. എന്നാല് ശസ്ത്രക്രിയ എനിക്ക് തീരെ ഇഷ്ടമില്ലാത്തതുകൊണ്ട് അതില് നിന്ന് പിന്തിരിഞ്ഞു. പൈലറ്റാകണമെന്ന് അതിയായ ആഗ്രഹമുണ്ടായിരുന്നെങ്കിലും ഷോര്‍ട്ട് സൈറ്റ് ചതിച്ചു. അമേരിക്കയില് പോയി സിനിമയുടെ സാങ്കേതികളെക്കുറിച്ച് കൂടുതല് മനസ്സിലാക്കി ഒരു സംവിധായികയായി തിരിച്ചുവരണമെന്നാണ് ഇപ്പോഴത്തെ ആഗ്രഹം. എന്തുതന്നെയായാലും അഭിനയം എന്റെ ജീവിതത്തിലെ ഏകലക്ഷ്യമല്ല.


Malayalai actress Meera Jasmine new film vingyani's trailer out - Malayalam Filmibeat\nമീര ജാസ്മിന് വീണ്ടുമെത്തുന്നു\n| Updated: Tuesday, September 30, 2014, 12:44 [IST]\nചെന്നൈ: വിവാഹത്തിനുശേഷം സിനിമയില് നിന്നും മാറിനില്‍ക്കുകയായിരുന്ന നടി മീരാ ജാസ്മിന്റെ മറ്റൊരു സിനിമ റിലീസിനൊരുങ്ങുന്നു. എസ്. പാര്‍ത്ഥിപന് സംവിധാനം ചെയ്യുന്ന വിങ്ക്യാനി എന്ന ചിത്രത്തിന്റെ ട്രെയിലര് പുറത്തിറങ്ങി. പാര്‍ത്തി നായകനാകുന്ന ചിത്രത്തില് വിവേക്, സുരേഷ് നായര്, ബാലസിങ്ങ്, ബാലു ആനന്ദ് തുടങ്ങിയവരാണ് മുഖ്യ കഥാപാത്രങ്ങളാകുന്നത്.\nഒരു ശാസ്ത്രജ്ഞന്റെ ഭാര്യയാകുന്നതും വിവാഹശേഷം അവര് അനുഭവിക്കുന്ന പ്രശ്‌നങ്ങളുമാണ് സിനിമയുടെ പ്രേമേയം. ഏറെ പ്രതീക്ഷയോടെയാണ് ചിത്രത്തെ കാണുന്നതെന്ന് മീര ജാസ്മിന് പറഞ്ഞു. ചിത്രത്തില് മികച്ച പ്രകടനം കാഴ്ചവെച്ചിട്ടുണ്ടെന്നും ബോക്‌സോഫീസില് വിജയം നേടുമെന്നും അവര് പ്രത്യാശ പ്രകടിപ്പിച്ചു.\nമികച്ച അഭിനയപ്രാധാന്യം ഉള്ളതിനാലാണ് ചിത്രത്തിനുവേണ്ടി കരാറിലേര്‍പ്പെട്ടതെന്ന് മീര നേരത്തെ തന്നെ പറഞ്ഞിരുന്നു. സിനിമയിലെ പാട്ടുകള് പ്രധാനമായും ചിത്രീകരിച്ചത് വിദേശത്തുവെച്ചാണ്. സയന്‍സുമായി ബന്ധപ്പെട്ട് വിദ്യാര്‍ത്ഥികള്‍ക്ക് സിനിമ ഏറെ പ്രയോജനം ചെയ്യുമെന്നാണ് അണിയറക്കാര് പറയുന്നത്.\nതിരുവനന്തപുരം സ്വദേശിയായ അനി ജോണുമായുള്ള വിവാഹത്തിനുശേഷം മീര സിനിമയില് നിന്നും വിട്ടു നല്‍ക്കുകയായിരുന്നു. അനിലുമായുള്ള വിവാഹം രജിസ്റ്റര് ചെയ്യുന്നതുമായി ബന്ധപ്പൈട്ടുണ്ടായ നിയമ തടസ്സം അടുത്തിടെ വാര്‍ത്തയായിരുന്നു. അനില് മറ്റൊരു വിവാഹം കഴിച്ചതാണെന്ന പരാതിയെ തുടര്‍ന്ന് നഗരസഭ വിവാഹ രജിസ്‌ട്രേഷന് തടഞ്ഞതാണ് പ്രശ്‌നങ്ങള്‍ക്കിടയാക്കിയത്.\nRead more about: actress meera jasmine film tamil marriage മീര ജാസ്മിന് സിനിമ തമിഴ് വിവാഹം\nMalayalai actress Meera Jasmine new film vingyani's trailer out


കേരളത്തില് ഇന്ന് 13,049 പേര്‍ക്ക് കോവിഡ്\n1,69,512 പേരാണ് രോഗം സ്ഥിരീകരിച്ച് ഇനി ചികിത്സയിലുള്ളത്\nകേരളത്തില് ഇന്ന് 13,049 പേര്‍ക്ക് കോവിഡ് സ്ഥിരീകരിച്ചു. മലപ്പുറം 2052, തൃശൂര് 1762, കോഴിക്കോട് 1526, പാലക്കാട് 1336, എറണാകുളം 1329, കണ്ണൂര് 944, ആലപ്പുഴ 771, കൊല്ലം 736, കോട്ടയം 597, തിരുവനന്തപുരം 567, കാസര്‍ഗോഡ് 507, പത്തനംതിട്ട 368, വയനാട് 291, ഇടുക്കി 263 എന്നിങ്ങനേയാണ് ജില്ലകളില് ഇന്ന് രോഗ ബാധ സ്ഥിരീകരിച്ചത്.\nഇന്ന് രോഗം സ്ഥിരീകരിച്ചവരില് 64 പേര് സംസ്ഥാനത്തിന് പുറത്ത് നിന്നും വന്നവരാണ്. 12,300 പേര്‍ക്ക് സമ്പര്‍ക്കത്തിലൂടെയാണ് രോഗം ബാധിച്ചത്. 627 പേരുടെ സമ്പര്‍ക്ക ഉറവിടം വ്യക്തമല്ല. 58 ആരോഗ്യ പ്രവര്‍ത്തകര്‍ക്കാണ് രോഗം ബാധിച്ചത്. പാലക്കാട് 11, തൃശൂര്, കാസര്‍ഗോഡ്9വീതം, കണ്ണൂര് 8, ആലപ്പുഴ, എറണാകുളം, കോഴിക്കോട്5വീതം, തിരുവനന്തപുരം 4, കൊല്ലം, കോട്ടയം 1 വീതം ആരോഗ്യ പ്രവര്‍ത്തകര്‍ക്കാണ് രോഗം ബാധിച്ചത്.\nരോഗം സ്ഥിരീകരിച്ച് ചികിത്സയിലായിരുന്ന 20,004 പേര് രോഗമുക്തി നേടി. ഇതോടെ 1,69,512 പേരാണ് രോഗം സ്ഥിരീകരിച്ച് ഇനി ചികിത്സയിലുള്ളത്. 33,77,691 പേര് ഇതുവരെ കോവിഡില് നിന്നും മുക്തി നേടി. സംസ്ഥാനത്തെ വിവിധ ജില്ലകളിലായി 4,86,836 പേരാണ് ഇപ്പോള് നിരീക്ഷണത്തിലുള്ളത്. ഇവരില് 4,57,494 പേര് വീട്/ഇന്‍സ്റ്റിറ്റിയൂഷണല് ക്വാറന്റൈനിലും 29,342 പേര് ആശുപത്രികളിലും നിരീക്ഷണത്തിലാണ്. 2125 പേരെയാണ് പുതുതായി ആശുപത്രിയില് പ്രവേശിപ്പിച്ചത്.\nഈ ബുൾ ജെറ്റ് പോലീസ് കസ്റ്റഡിയിൽ


Stop using photos of forces in campaign ads, EC tells parties ബി.ജെ.പിയുടെ പോസ്റ്ററില് അഭിനന്ദന്; താക്കീതുമായി തിരഞ്ഞെടുപ്പ് കമ്മീഷന്\nസ്ഥാനാര്‍ത്ഥികളുടെ ചിത്രത്തിനൊപ്പമാണ് അഭിനന്ദന്റെയും ചിത്രം ചേര്‍ത്ത പോസ്റ്റര് ഡല്‍ഹിയില് പ്രത്യക്ഷപ്പെട്ടത്\nUpdated: March 10, 2019 10:27:58 am\nന്യൂഡല്‍ഹി: ലോക്‌സഭാ തിരഞ്ഞെടുപ്പിനു മുന്നോടിയായി പതിച്ച ബിജെപിയുടെ പോസ്റ്ററില് വ്യോമസേന വിങ് കമാന്‍ഡര് അഭിനന്ദന് പ്രത്യക്ഷപ്പെട്ടതിനു പിന്നാലെ താക്കീതുമായി തിരഞ്ഞെടുപ്പ് കമ്മീഷന്. സൈന്യവുമായി ബന്ധപ്പെട്ട ചിത്രങ്ങള് തിരഞ്ഞെടുപ്പ് പ്രചാരണത്തിന് ഉപയോഗിക്കരുതെന്ന് രാഷ്ട്രീയ പാര്‍ട്ടികള്‍ക്ക് തിരഞ്ഞെടുപ്പ് കമ്മീഷന് കര്‍ശന നിര്‍ദേശം നല്‍കി.\n2013 ഡിസംബറില് പുറത്തിറക്കിയ ഉത്തരവ് എല്ലാ പാർട്ടികളും പാലിക്കണമെന്ന് തിരഞ്ഞെടുപ്പ് കമ്മീഷന് പാര്‍ട്ടി അധ്യക്ഷന്മാര്‍ക്ക് അയച്ച കത്തില് പറയുന്നു. ജനാധിപത്യത്തില് സൈന്യത്തിന് രാഷ്ട്രീയമില്ലെന്നും ചായ്‍വില്ലെന്നും കമ്മീഷന് വ്യക്തമാക്കി. തിരഞ്ഞെടുപ്പ് പ്രചാരണങ്ങള്‍ക്കിടയില് നേതാക്കള് സൈന്യത്തെ ഉപയോഗിച്ച് നേട്ടത്തിന് ശ്രമിക്കരുതെന്നും നിര്‍ദേശമുണ്ട്.\nവീരപുത്രനായി അഭിനന്ദന് വര്‍ധമാനെ രാജ്യം വാഴ്ത്തുന്നതിനിടെയാണ് പ്രചാരണത്തിനായി ബിജെപി പോസ്റ്ററില് വിങ് കമാന്‍ഡര് പ്രത്യക്ഷപ്പെട്ടത്. സ്ഥാനാര്‍ത്ഥികളുടെ ചിത്രത്തിനൊപ്പമാണ് അഭിനന്ദന്റെയും ചിത്രം ചേര്‍ത്ത പോസ്റ്റര് ഡല്‍ഹിയില് പ്രത്യക്ഷപ്പെട്ടത്. ഇതിനെതിരെ ട്വിറ്ററിലും വന് രോഷം ഉയര്‍ന്നിരുന്നു.\nപെരുമാറ്റചട്ടം നിലവില് വന്നതിനു ശേഷം ഇത്തരം പ്രചാരണങ്ങള് അനുവദിക്കില്ലെന്ന് കമ്മീഷന് വ്യക്തമാക്കി. പുല്‍വാമ ആക്രമണത്തിന് ഇന്ത്യ നല്‍കിയ തിരിച്ചടിക്കു പിന്നാലെ ഇന്ത്യന് വ്യോമാതിര്‍ത്തി ലംഘിച്ച പാക് സേനയെ തുരത്തുന്നതിനിടെയാണ് വിങ് കമാന്‍ഡര് മിഗ്-21ബൈസണ് വിമാനം തകര്‍ന്നു വീണ് പാക് കസ്റ്റഡിയിലായത്. മൂന്നു ദിവസങ്ങള്‍ക്കു ശേഷം പാക്കിസ്ഥാന് അഭിനന്ദന് വര്‍ധമാനെ ഇന്ത്യയ്ക്ക് കൈമാറിയിരുന്നു.\nBJPElection Commision of IndiaLoksabha Election\nWeb Title: Stop using photos of forces in campaign ads ec tells parties\nബംഗാളില് രണ്ട് സിപിഎം സിറ്റിങ് സീറ്റുകളില് കോണ്‍ഗ്രസ് സ്ഥാനാര്‍ത്ഥികളെ നിര്‍ത്തില്ല


തിരുവനന്തപുരം: കേരളത്തില് കോവിഡ് ബാധിച്ച് മരിക്കുന്നവരുടെ എണ്ണം പ്രതിദിനം ഇരുപത്തിലേറെയുണ്ട് . ആകെ മരണം ആയിരത്തിമുന്നൂറിനോട് അടുക്കുന്നു. ഇപ്പോള് കോവിഡ് ബാധിച്ചു മരിച്ചവരുടെ മുഖം പ്രിയപ്പെട്ടവര്‍ക്ക് അവസാനമായി ഒരു നോക്ക് കാണാന് അവസരം നല്‍കാന് തീരുമാനിച്ചതായി ആരോഗ്യ വകുപ്പ് മന്ത്രി കെ.കെ. ശൈലജ ടീച്ചര് അറിയിച്ചു. സുരക്ഷാ മാനദണ്ഡങ്ങള് പാലിച്ചുകൊണ്ട് ജീവനക്കാരന് മൃതദേഹത്തിന്റെ മുഖം വരുന്ന ഭാഗത്തെ കവറിന്റെ സിബ് തുറന്ന് മുഖം അടുത്ത ബന്ധുക്കള്‍ക്ക് കാണിക്കുവാനുള്ള അവസരമാണ് നല്‍കുന്നത്.\nകോവിഡ്-19 അണുബാധ മൂലം മരിച്ച ആളിന്റെ മൃതദേഹം അടുത്ത് നിന്ന് കാണരുത്. നിശ്ചിത അകലം പാലിച്ച് മതഗ്രന്ഥങ്ങള് വായിക്കുക, മന്ത്രങ്ങള് ഉരുവിടുക തുടങ്ങിയ മതപരമായ മറ്റ് ചടങ്ങുകള് ശരീത്തില് സ്പര്‍ശിക്കാതെ ചെയ്യാവുന്നതാണ്. ഒരു കാരണവശാലും മൃതദേഹം സ്പര്‍ശിക്കാനോ കുളിപ്പിക്കാനോ ചുംബിക്കാനോ കെട്ടിപ്പിടിക്കാനോ പാടില്ല. 60 വയസില് മുകളില് പ്രായമുള്ളവര്, 10 വയസില് താഴെയുള്ള കുട്ടികള്, മറ്റ് രോഗങ്ങളുള്ളവര് എന്നിവര് മൃതദേഹവുമായി നേരിട്ട് ഒരു സമ്പര്‍ക്കവും ഉണ്ടാകാന് പാടില്ല. സംസ്‌കരിക്കുന്ന സ്ഥലത്ത് വളരെ കുറച്ച് ആള്‍ക്കാര് മാത്രമേ പങ്കെടുക്കാവൂ. അവരെല്ലാം തന്നെ ഒത്തുകൂടാതെ സുരക്ഷിത അകലം പാലിക്കണം. മൃതദേഹങ്ങളില് നിന്നുള്ള അണുബാധ തടയുന്നതിനായി വളരെ ആഴത്തില് കുഴിയെടുത്ത് സംസ്‌കരിക്കേണ്ടതാണ്. ഇതിനുള്ള മാര്‍ഗ നിര്‍ദേശങ്ങളും മേല്‍നോട്ടവും അതത് സ്ഥലത്തെ ആരോഗ്യ വിഭാഗം ഉദ്യോഗസ്ഥര് നേരിട്ട് നല്‍കുന്നതാണ്. കോവിഡ് ബാധിച്ച രോഗി മരണപ്പെട്ടാല് പരിശീലനം ലഭിച്ച ആശുപത്രി ജീവനക്കാര് മൃതദേഹം ട്രിപ്പിള് ലെയര് ഉപയോഗിച്ച് പൊതിഞ്ഞുകെട്ടി അണുവിമുക്തമാക്കി പ്രത്യേക സ്ഥലത്ത് സൂക്ഷിക്കേണ്ടതാണ്.\nആരോഗ്യ പ്രവര്‍ത്തകരുടെ സഹായത്തോടെ ആവശ്യമായ മുന്നൊരുക്കത്തോടെ വേണം മൃതദേഹം സംസ്‌കരിക്കേണ്ട സ്ഥലത്തെത്തിക്കേണ്ടത്. സംസ്‌കാര ചടങ്ങുകള് പൂര്‍ത്തിയായതിന് ശേഷം മൃതദേഹം കൊണ്ടുപോയ വാഹനവും സ്ട്രക്ച്ചറും അണുവിമുക്തമാക്കണം.


ലാന സമ്മേളനത്തിനു തിരി തെളിഞ്ഞു : Deepika.com Nri News Americas\nSaturday, October 7, 2017 8:11 AM IST\nന്യൂയോർക്ക്: വാക്കുകൾ വിലയ്ക്കുവാങ്ങേണ്ട അവസ്ഥയിലേക്കു മലയാള ഭാഷ കൂപ്പുകുത്തിക്കൊണ്ടിരിക്കുകയാണെന്നു പ്രശസ്ത സാഹിത്യകാരൻ പി.എഫ്. മാത്യൂസ്. കുയിലിന്‍റെ തുകിലുണർത്തലും അടയ്ക്കാ കിളിയുടെ ചിലയ്ക്കലും തവളയുടെ കരച്ചിലുമൊന്നും ഇന്നു സാഹിത്യകാര·ാരെ പ്രചോദിപ്പിക്കുന്നില്ല. അവയൊക്കെ അന്യംനിന്ന സ്ഥിതിയാണിപ്പോൾ. കേരളം ഒരു മഹാനഗരമായിരിക്കുന്നു. എല്ലാം ഏതാണ്ട് വറ്റി വരണ്ടിരിക്കുന്നു ലിറ്റററി അസോസിയേഷൻ ഓഫ് നോർത്ത് അമേരിക്കയുടെ പത്താം ദ്വൈവാർഷികം ഫ്ളോറൽ പാർക്കിൽ ടൈസൻ സെന്‍ററിൽ ഉദ്ഘാടനം ചെയ്തു സംസാരിക്കുകയായിരുന്നു അദ്ദേഹം.\nമലയാള സാഹിത്യ സമ്മേളനത്തിനു തല നരച്ചുവരെ മാത്രമേ നാട്ടിൽ കാണാറുള്ളൂ. ഇവിടെ മധ്യവയസ്കരേയും ചെറുപ്പക്കാരേയും കാണുന്നത് ശുഭോദർക്കമാണ്. പ്രതീക്ഷ നൽകുന്ന ഒന്നിലേറെ സാഹിത്യകാര·ാർ സമ്മേളനത്തിൽ പങ്കെടുക്കുന്നു എന്നതിൽ സന്തോഷമുണ്ട്.\nജീവസന്ധാരണത്തിനു ഉപകരിക്കാത്ത ഭാഷയായി മലയാളം മാറിയിരിക്കുന്നു. ഭാഷ ഇല്ലാതായാൽ നാടുതന്നെ ഇല്ലാതാകും. ഗ്രീസിൽ നിന്നു ഇറ്റലിയിലേക്കു നാടുകടത്തപ്പെട്ട ഒരാൾ രാജ്യത്തിന്‍റെ ഐക്യം പുനഃസ്ഥാപിക്കാൻ ഭാഷ ആവശ്യമെന്നു കരുതുന്ന സിനിമാ രംഗം അദ്ദേഹം അനുസ്മരിച്ചു. എഴുതാൻ അയാൾ നോക്കുന്പോൾ വാക്കുകൾ അറിയില്ല. ഒടുവിലയാൾ പണിക്കാരുടേയും താഴേയ്ക്കിടയിലുള്ളവരുടേയും അടുത്തുചെന്ന് ഭാഷ പഠിക്കുകയും വാക്കുകൾ വിലകൊടുത്ത് വാങ്ങുകയുമാണ്.\nഭാഷയും സാഹിത്യവുമാണ് നമ്മെ ഒന്നിപ്പിക്കുന്നതെന്ന് ഉംബർട്ടോ എക്കോയും പറഞ്ഞിട്ടുണ്ട്. ആധ്യാത്മ രാമായണത്തിന്‍റെ അടിസ്ഥാനം ഇല്ലായിരുന്നെങ്കിൽ ഇന്നത്തെ മലയാള ഭാഷ എങ്ങനെ ആയിരിക്കുമെന്ന് ആർക്കറിയാം?\nകുറെ കാലമായി ഗഹനമായ സൃഷ്ടികൾ മലയാളത്തിൽ ഉണ്ടാവുന്നില്ല. അമേരിക്കയിൽ എഴുപതുകളിലും മറ്റും വന്നവർ തീവ്രമായ അനുഭവങ്ങളിലൂടെ കടന്നുപോയവരാണ്. എന്നിട്ടും മഹത്തായ സൃഷ്ടികൾ ഉണ്ടാകുന്നില്ല. അതു അമേരിക്കയിലേയോ, ഗൾഫിലേയോ അവസ്ഥയല്ല. കേരളത്തിലെ സ്ഥിതിയും അതുതന്നെയാണ് - പി.എഫ്. മാത്യൂസ് പറഞ്ഞു.\nലാന സെക്രട്ടറി ജെ. മാത്യൂസ് ആമുഖ പ്രസംഗം നടത്തി. പ്രസിഡന്‍റ് ജോസ് ഓച്ചാലിൽ ലാനയുടെ ഇതേവരെയുള്ള നേട്ടങ്ങൾ വിലയിരുത്തി.\nഷാജൻ ആനിത്തോട്ടം, മനോഹർ തോമസ്, ഏബ്രഹാം തെക്കെമുറി, ട്രഷറർ ജോസൻ ജോർജ്, പ്രിൻസ് മാർക്കോസ്, ബാബു പാറയ്ക്കൽ എന്നിവർ പ്രസംഗിച്ചു. പ്രതീക്ഷ സന്തോഷ് കവിതയും സിബി ഡേവിഡ് ഗാനവും ആലപിച്ചു.\nരാത്രി നടന്ന ചൊൽക്കാഴ്ചയിൽ ഒട്ടേറെ പേർ കവിതകളവതരിപ്പിച്ചു. ഗീതാ രാജനായിരുന്നു മോഡറേറ്റർ. ജോസൻ ജോർജ് അധ്യക്ഷത വഹിച്ചു. രാജു തോമസ് നന്ദി പറഞ്ഞു.\nരണ്ടാം ദിവസമായ ശനിയാഴ്ച രാവിലെ ഒന്പതിന് കവിതാവതരണം, മലയാള കവിതകളുടെ പുതുവഴികൾ. 11ന് കവിതാ സംവാദം. മലയാള കവിതകളുടെ സൈബർ ഇടങ്ങൾ. 1.30 ന് ചെറുകഥയിലെ നൂതന രചനാതന്ത്രങ്ങൾ. 3.30ന് മലയാള നോവൽ സാഹിത്യം 2000ത്തിനുശേഷം. 5.30ന് തെരഞ്ഞെടുത്ത പ്രഭാഷണങ്ങൾ. 7.30ന് പുസ്തക പരിചയം എന്നിവ നടക്കും. സമ്മേളനം ഞായറാഴ്ചയും തുടരും.\nറിപ്പോർട്ട്: ജോസ് കാടാപ്പുറം


4malayalees - 'വിവാഹാലോചനയുമായാണ് വീട്ടിലെത്തി; പണം നല്‍കിയില്ലെങ്കില് തട്ടിക്കളയുമെന്ന് വരെ പറഞ്ഞ് ഭീഷണിപ്പെടുത്തി'; ബ്ലാക്ക് മെയില് ചെയ്ത് പണം തട്ടാന് ശ്രമിച്ചവര്‍ക്കെതിരെ കൂടുതല് വെളിപ്പെടുത്തലുമായി നടി ഷംന കാസിം\n'വിവാഹാലോചനയുമായാണ് വീട്ടിലെത്തി; പണം നല്‍കിയില്ലെങ്കില് തട്ടിക്കളയുമെന്ന് വരെ പറഞ്ഞ് ഭീഷണിപ്പെടുത്തി'; ബ്ലാക്ക് മെയില് ചെയ്ത് പണം തട്ടാന് ശ്രമിച്ചവര്‍ക്കെതിരെ കൂടുതല് വെളിപ്പെടുത്തലുമായി നടി ഷംന കാസിം\nബ്ലാക്ക് മെയില് ചെയ്ത് പണം തട്ടാന് ശ്രമിച്ചവര് വിവാഹാലോചനയുമായാണ് വീട്ടിലെത്തിയതെന്ന് നടി ഷംന കാസിം. പണം നല്‍കിയില്ലെങ്കില് തട്ടിക്കളയുമെന്ന് വരെ പറഞ്ഞ് ഭീഷണിപ്പെടുത്തി. കേസില് ഇനിയും രണ്ട് പേര് കൂടി പിടിയിലാവാനുണ്ടെന്നും കോഴിക്കോട് സ്വദേശികളാണെന്നാണ് പ്രതികള് പരിചയപ്പെടുത്തിയതെന്നും നടി വ്യക്തമാക്കി.\nഅതേസമയം, നടിയുടെ കുടുംബത്തില്‍നിന്ന് ഒരു ലക്ഷം രൂപ പ്രതികള് അപഹരിച്ചെന്നാണ് പോലീസ് പറയുന്നത്. പ്രതികള് കുടുംബവുമായി ഒരാഴ്ചയ്ക്കുള്ളില് നല്ല ബന്ധം സ്ഥാപിച്ചെന്നും, ബിസിനസ് ആവശ്യങ്ങള് പറഞ്ഞാണ് നടിയില്‍നിന്ന് പണം ആവശ്യപ്പെട്ടെന്നും പോലീസ് പറയുന്നു. എന്നാല് പണം നല്‍കിയിട്ടില്ലെന്നാണ് നടി ഷംന കാസിം പ്രതികരിച്ചത്. പണം നല്‍കിയിട്ടില്ലെന്നും ഇവരുടെ പെരുമാറ്റത്തില് സംശയം തോന്നിയതോടെ പോലീസില് അറിയിച്ചെന്നുമാണ് നടിയുടെ മറുപടി.


‘മോനെ…, എടുത്താല് പൊങ്ങാത്ത ചുമട് എടുത്തവനെ രക്ഷപെട്ടിട്ടുള്ളു’; മമ്മൂക്കയ്ക്ക് ജാഡയാണെന്ന് പറയുന്നവര് സിദ്ദിഖിന്റെ വെളിപ്പെടുത്തല് കേള്‍ക്കണം | Kairali News | kairalinewsonline.com\nഭാവി കേരളത്തെ രൂപപ്പെടുത്തുന്നതില് കെ-ഡിസ്കിന് നിര്‍വഹിക്കാനുള്ളത് വലിയ പങ്ക്: മുഖ്യമന്ത്രി\nഅര്‍ണബ് നടത്തിയത് വലിയ ഗൂഢാലോചന; നിയമവാ‍ഴ്ചയുള്ള ഏത് രാജ്യത്തും അയാള് വര്‍ഷങ്ങളോളം ജയിലില് കിടക്കും: പ്രശാന്ത് ഭൂഷണ്\nമലബാര് എക്സ്പ്രസില് തീപിടിത്തം\nആലുവയില് വന് തീപിടിത്തം; രണ്ട് കമ്പനികള് പൂര്‍ണമായും കത്തി നശിച്ചു\nബെമല് വില്‍ക്കാനുള്ള നീക്കത്തെ തൊ‍ഴിലാളികളെ അണിനിരത്തി ചെറുക്കും; ഫെബ്രുവരി 17 ന് പ്രതിരോധ ശൃംഖല\nകൊവിഡ് വാക്സിനേഷന്; രാജ്യത്ത് ആദ്യ ദിനം 191181 പേര്‍ക്ക്; മാസ്കും മറ്റ് പ്രതിരോധ നടപടികളും തുടരണമെന്ന് മന്ത്രി കെകെ ശൈലജ\n‘മോനെ…, എടുത്താല് പൊങ്ങാത്ത ചുമട് എടുത്തവനെ രക്ഷപെട്ടിട്ടുള്ളു’; മമ്മൂക്കയ്ക്ക് ജാഡയാണെന്ന് പറയുന്നവര് സിദ്ദിഖിന്റെ വെളിപ്പെടുത്തല് കേള്‍ക്കണം\nതിരുവനന്തപുരം: മലയാളത്തിന്റെ മെഗാതാരം മമ്മൂട്ടിയുമായുള്ള വ്യക്തിബന്ധത്തിന്റെ ആഴം വ്യക്തമാക്കുകയാണ് നടന് സിദ്ദിഖ്. ഒപ്പം മുന്ന് പതിറ്റാണ്ടിലേറയായി താരരാജാവിനെ കുറിച്ച് മലയാളികള് മനസ്സില് സൂക്ഷിക്കുന്ന നിരവധി ചോദ്യങ്ങള്‍ക്കുള്ള ഉത്തരവും സിദ്ദിഖ് നല്‍കിയിട്ടുണ്ട്. മമ്മൂട്ടിക്ക് ജാഡയാണെന്നുള്ള വിമര്‍ശനങ്ങള്‍ക്കും സിദ്ദിഖ് ഫേസ്ബുക്ക് പോസ്റ്റിലൂടെ മറുപടി നല്‍കുന്നുണ്ട്.\nഅനുഗ്രഹീതന് ആന്റണിയുടെ ട്രെയിലര് പുറത്ത് വിട്ട് മെഗാസ്റ്റാര് മമ്മൂക്ക\nഎന്റെ ജീവിതത്തില് ഏതൊരു പുതിയ കാര്യം വരുമ്പോഴും ഞാനത് മമ്മുക്കയെ അറിയിക്കാറുണ്ട്. ആദ്യമായി കാര് വാങ്ങിയപ്പോള്, അല്ലെങ്കില് പുതിയ കാര് വാങ്ങുമ്പോള് ഒക്കെ പറയുമായിരുന്നു. പക്ഷേ, പുതിയ ഒരു ഫ്‌ളാറ്റ് വാങ്ങിയപ്പോള് അതിന്റെ ഗൃഹപ്രവേശനചടങ്ങ് മമ്മുക്കയോട് പറയാന് ഞാനെങ്ങനെയോ വിട്ടുപോയി. അന്ന് വൈകുന്നേരമായിരുന്നു ചടങ്ങ്. ഉച്ചയായപ്പോഴുണ്ട്, മമ്മുക്ക അതാ കയറി വരുന്നു. ഇതാണ് മമ്മുക്ക.\nമമ്മുക്കയുടെ ദീര്‍ഘവീക്ഷണത്തിന് എന്റെ ഒരനുഭവം ഉദാഹരണമായി പറയാം. എന്റെ മകള്‍ക്ക് ഇപ്പോള് 12 വയസ്സേ ആയിട്ടുള്ളു. എട്ടുവര്‍ഷം കൂടിയാകുമ്പോള് കല്ല്യാണം കഴിപ്പിച്ചുവിടുന്ന കാര്യം ആലോചിക്കണം. ഞാന് പക്ഷേ, അതൊന്നും ആലോചിച്ചിട്ടുകൂടിയില്ല. എന്നാല്, മമ്മുക്ക രണ്ട് കൊല്ലം മുന്‍പേ എന്നോട് ചോദിച്ചിരിക്കുന്നു, നീ മോള്‍ക്കുവേണ്ടി വല്ലതും കരുതി വച്ചിട്ടുണ്ടോയെന്ന്. അത്തരം ചില ചിന്തകള് നമുക്കൊക്കെ ഇട്ടുതരുന്ന ഒരാളാണ് മമ്മുക്ക.\nഎറണാകുളത്ത് ഞാന് പുതിയ ഒരു ഹോട്ടല് തുടങ്ങുന്ന സമയം. അതിന്റെ കുറെ പണികളുമായി ബന്ധപ്പെട്ട കാര്യങ്ങള് ഫോണില് പറയുന്നതുകേട്ടിട്ട് മമ്മുക്ക ചോദിച്ചു, ഹോട്ടലിന്റെ പണികള് എവിടെവരെയായെന്ന്. ഞാന് മമ്മുക്കയോട് പറഞ്ഞതിങ്ങനെയാണ്. എന്റെ മമ്മുക്കാ…, അത് എടുത്താല് പൊങ്ങാത്ത ഒരു ചുമടായിപ്പോയി. അതുകേട്ടിട്ട് മമ്മുക്ക പറഞ്ഞതിങ്ങനെയാണ്. ‘മോനെ…, എടുത്താല് പൊങ്ങാത്ത ചുമട് എടുത്തവനെ രക്ഷപെട്ടിട്ടുള്ളു. നിന്നെക്കൊണ്ട് എടുത്താല് പൊങ്ങുന്ന ചുമടാണെങ്കില് നീ ആ ചുമടുമായി അങ്ങ് നടന്നുപോകും. ഇപ്പോഴാണ് നിനക്കത് എടുത്താല് പൊങ്ങാത്ത ചുമടായത്. കുറച്ചുനേരം കൊണ്ട് പൊക്കി പൊക്കിയെടുത്താല് നിനക്കത് ചുമക്കാന് പറ്റും. അങ്ങനെ വേണം ഒരു കാര്യം ഏറ്റെടുക്കാന്. അത് സാധിച്ചുകഴിയുമ്പോള് വലിയ ഒരു സന്തോഷവും തോന്നും.\nഇങ്ങനെയൊക്കെയുള്ള വാക്കുകള് നല്‍കുന്ന ഒരു എനര്‍ജി ഭയങ്കരമാണ്. മമ്മുക്ക വളരെ ഓപ്പണാണ്. എന്തുകാര്യവും പറയാം, അഭിപ്രായങ്ങള് ചോദിക്കാം, തര്‍ക്കിക്കാം, ബഹളം വയ്ക്കാം. ഞാനും മമ്മുക്കയും തമ്മില് അതുമുണ്ടായിട്ടുണ്ട്. സ്‌നേഹവും സൗഹൃദവും ഒക്കെ വേറെ.\nമമ്മുക്ക എന്നെ എടായെന്നും നീയെന്നുമൊക്കെ വിളിക്കും. അങ്ങനെ വിളിച്ചാല് അതില് സ്‌നേഹമുണ്ട്. അതല്ലാതെ സിദ്ദിഖെന്നാണ് വിളിയെങ്കില് ആ വിളിയില് ദേഷ്യമുണ്ടെന്നും ഞാന് മനസ്സിലാക്കിയിട്ടുണ്ട്. ഞാന് പറയുന്നതോ അല്ലെങ്കില് എന്റെ പ്രവൃത്തിയിലോ മമ്മുക്കയ്ക്ക് ഇഷ്ടപ്പെടാതെ വരുന്ന ഒരു കാര്യമുണ്ടെങ്കിലാണ് ഈ പേരുവിളി. സിദ്ദിഖെ.. നീ അങ്ങനെ പറയരുത്.. എന്നാണ് മമ്മുക്ക പറയുന്നതെങ്കില് അതിലിത്തിരി ദേഷ്യമുണ്ടെന്ന് കൂട്ടിക്കോളണം.\nപല കാര്യങ്ങള്‍ക്കും മമ്മുക്ക എന്നെ വഴക്ക് പറഞ്ഞിട്ടുണ്ട്. ഒരു ജ്യേഷ്ഠന് പറയുന്നതുപോലെതന്നെ ഞാനതെല്ലാം ഉള്‍ക്കൊണ്ടിട്ടുമുണ്ട്. കറക്ടായ കാര്യങ്ങള്‍ക്കാണ് മമ്മുക്ക എന്നെ വഴക്കുപറഞ്ഞതെന്നും ഉപദേശം നല്‍കിയതെന്നും ഒക്കെ അപ്പപ്പോള് ഞാന് മനസ്സിലാക്കിയിട്ടുമുണ്ട്.\nപിന്നെ, വേറൊരു കാര്യമുണ്ട്. എന്റെ വീട്ടില് ഒരാള് വന്നാല് ഞാനും അയാളും തമ്മില് എങ്ങനെ പെരുമാറുന്നുവോ, അല്ലെങ്കില് അടുപ്പം കാണിക്കുന്നുവോ അതിനനുസരിച്ചായിരിക്കും എന്റെ വീട്ടുകാരും അയാളോട് പെരുമാറുക, ഞാന് അയാളെപ്പറ്റി വീട്ടില് പറയുമ്പോള് അതിനനുസരിച്ചുള്ള ഒരു പെരുമാറ്റം വീട്ടുകാരില്‍നിന്നും ഉണ്ടാകുക സ്വാഭാവികമാണ്. മമ്മുക്കയുടെ ഭാര്യയും മകളും സഹോദരന്മാരും ഒക്കെ എന്നോട് പെരുമാറുന്ന രീതിയില് നിന്നും നമുക്കത് മനസ്സിലാകുകയും ചെയ്യും.\nഎനിക്ക് പരിചയമില്ലാത്ത മമ്മുക്കയുടെ ബന്ധുക്കള് ഇല്ലായെന്നുതന്നെ പറയാം. മമ്മുക്കയുടെ മനസ്സില് എനിക്കുള്ള സ്ഥാനമെന്താണെന്ന് ഈ രീതിയില് പലപ്പോഴും ഞാന് മനസ്സിലാക്കിയിട്ടുമുണ്ട്. അതുപോലെതന്നെ ഒരു നടന് എങ്ങനെ നടനായി മാറുന്നു, അതിനുവേണ്ടുന്ന വളര്‍ച്ചയ്ക്ക് എന്തെല്ലാം കാര്യങ്ങള് ചെയ്യണം, നമ്മുടെ ബോഡിലാംഗ്വേജ് എങ്ങനെ കീപ്പ് ചെയ്യണം, നമ്മുടെ ഓഡിയോ ലെവല്, ഇങ്ങനെയൊക്കെയുള്ള പല കാര്യങ്ങളും വളരെ സീരിയസായി ഞാന് മമ്മുക്കയില്‍നിന്നും പഠിച്ചിട്ടുണ്ട്. ഇതുപോലെയുള്ള പല കാര്യങ്ങളും മമ്മുക്കയെപ്പോലെ ഒരു നടന് മാത്രമേ പറഞ്ഞുതരാന് കഴിയൂ. അല്ലാതെ ഒരു സംവിധായകനില് നിന്നും നമുക്കിതൊന്നും പഠിക്കാന് കഴിയില്ല.\nമമ്മുക്കയ്ക്ക് ജാഡയാണ്, തലക്കനമാണ് എന്നൊക്കെ പറയുന്നവര് പലരുമുണ്ട്. പക്ഷേ, ഞാന് എന്റെയൊരു അഭിപ്രായം പറയാം. മമ്മുക്ക അങ്ങനെ പെരുമാറിയിട്ടുണ്ടെങ്കില് അതങ്ങനെ തന്നെ പെരുമാറണം എന്നുതന്നെയാണ് എനിക്ക് പറയാനുള്ളത്. മമ്മുക്ക ജാഡ കാണിച്ചിട്ടുണ്ടെങ്കില് അത് ജാഡ കാണിക്കേണ്ട സ്ഥലങ്ങള് തന്നെയായിരുന്നു എന്നാണ് എനിക്ക് പലപ്പോഴും തോന്നിയിട്ടുള്ളത്. അത് അദ്ദേഹത്തിന്റെ പേഴ്‌സണാലിറ്റി തന്നെയാണ്. ചിലപ്പോള് അതിത്തിരി കൂടിപ്പോയാല് ഞാന് മമ്മുക്കയെ നിരുത്സാഹപ്പെടുത്താറുണ്ട്.\nപിണറായി സര്‍ക്കാരില് പൂര്‍ണ്ണ വിശ്വാസമുണ്ടെന്ന് സംവിധായകന് എം എ നിഷാദ്\nഭാവി കേരളത്തെ രൂപപ്പെടുത്തുന്നതില് കെ-ഡിസ്കിന് നിര്‍വഹിക്കാനുള്ളത് വലിയ പങ്ക്: മുഖ്യമന്ത്രി January 17, 2021\nഅര്‍ണബ് നടത്തിയത് വലിയ ഗൂഢാലോചന; നിയമവാ‍ഴ്ചയുള്ള ഏത് രാജ്യത്തും അയാള് വര്‍ഷങ്ങളോളം ജയിലില് കിടക്കും: പ്രശാന്ത് ഭൂഷണ് January 17, 2021


ടോപ് 10 കാര് പട്ടികയില് ടിയാഗോ ഇല്ല\nPosted on: Thursday, Dec 08, 2016 10:00 AM\nഇന്ത്യയിലെ ഏറ്റവും വില്‍പ്പനയുള്ള 10 പാസഞ്ചര് വാഹനങ്ങളുടെ പട്ടികയില് ആദ്യമായി ടാറ്റ ടിയാഗോ സ്ഥാനം പിടിച്ചു എന്നു ചില മാധ്യമങ്ങളില് വന്ന വാര്‍ത്ത തെറ്റ്. നവംബറില് 6,008 യൂണിറ്റ് വില്‍പ്പനയുള്ള ടിയാഗോയ്ക്ക് ഈ പട്ടികയില് സ്ഥാനമില്ല. ഏറ്റവും വില്‍പ്പനയുള്ള 20 പാസഞ്ചര് വാഹനങ്ങളെടുത്താല് പതിമൂന്നാം സ്ഥാനമാണ് ടിയാഗോയ്ക്ക്.\nഒക്ടോബറിലെ ടോപ് 10 പാസഞ്ചര് വാഹനപട്ടികയിലേതുപോലെ നവംബറിലും ഏഴ് മാരുതി മോഡലുകളുണ്ട്. പതിവുപോലെ ആള്‍ട്ടോയാണ് ഒന്നാം സ്ഥാനത്ത്. ഡിസയര് ,വാഗണ് ആര് , സ്വിഫ്ട് മോഡലുകള് യഥാക്രമം രണ്ടും മൂന്നും നാലും സ്ഥാനങ്ങള് നേടി. ഹ്യുണ്ടായി ഗ്രാന്‍ഡ് ഐ 10 നെ വില്‍പ്പനയില് കടത്തിവെട്ടി മാരുതി ബലേനോ അഞ്ചാം സ്ഥാനം നേടി.\nഗ്രാന്‍ഡ് ഐ 10 ഇത്തവണ ആറാം സ്ഥാനത്താണ്. ഒമ്പതിനായിരം യൂണിറ്റിലേറെ വില്‍പ്പനയുമായി വിറ്റാര ബ്രെസ ഏഴാം സ്ഥാനം നേടി. എട്ടാം സ്ഥാനം മാരുതി സെലേറിയോയ്ക്കാണ് ( കഴിഞ്ഞ മാസം പത്താം സ്ഥാനം). ഒക്ടോബറില് ആറാം സ്ഥാനത്തുണ്ടായിരുന്ന ഹ്യുണ്ടായി ഐ 20 ഇത്തവണ ഒമ്പതാം സ്ഥാനത്താണ്. റെനോ ക്വിഡിനാണ് പത്താംസ്ഥാനം.


ബെനഗലിന്റെ ലോകം | Weekend | Special | Deshabhimani | Sunday Sep 9, 2018\nഎം സി രാജനാരായണൻUpdated: Sunday Sep 9, 2018\nഅങ്കുർ എന്ന പ്രഥമ ചിത്രത്തിലൂടെതന്നെ ശ്രദ്ധേയനായ ശ്യാം ബെനഗൽ ഹിന്ദി സിനിമയിലെ ഏകാന്തപഥികനാണ്. അങ്കുറിനുശേഷമുള്ള നിശാന്ത്, മന്ഥൻ, ഭൂമിക തുടങ്ങിയ പടങ്ങളും ഇന്ത്യയിലെയും വിദേശത്തെയും രാജ്യാന്തര ചലച്ചിത്രമേളകളിൽ അംഗീകാരം നേടി. സത്യജിത് റേയെപ്പൊലെ ശ്യാം ബെനഗലും പരസ്യരംഗത്തുനിന്നാണ് സിനിമാലോകത്തെത്തിയത്. നടനും സംവിധായകനുമായ ഗുരുദത്തിന്റെ അടുത്ത ബന്ധു. പുതിയ അഭിനേതാക്കളെ പരിചയപ്പെടുത്തുന്നതിൽ ബദ്ധശ്രദ്ധൻ. ശബാന ആസ്മി, സ്മിത പാട്ടീൽ തുടങ്ങി നിരവധി അഭിനേതാക്കൾ അദ്ദേഹത്തിന്റെ സിനിമകളിലൂടെ ചുവടുറപ്പിച്ചവരാണ്.\nഅങ്കുറിന് മികച്ച ഹിന്ദി ചിത്രത്തിനുള്ള പുരസ്കാരത്തോടൊപ്പം അതിലെ അഭിനയത്തിന് ശബാന ആസ്മിക്ക് മികച്ച അഭിനേത്രിക്കുള്ള അവാർഡും ലഭിച്ചിരുന്നു. ഗ്രാമീണഭാരത്തിലെ അസമത്വത്തിന്റെയും അടിമത്വത്തിന്റെയും നേർക്കാഴ്ചയാണ് അങ്കുർ. ജമീന്ദാർമാരുടെ ചൂഷണത്തിനും ക്രൂരതകൾക്കും പീഡനങ്ങൾക്കുമെതിരായി ഗ്രാമീണ ജനങ്ങൾ ആയുധമേന്തി പടനയിക്കുന്നതാണ് നിശാന്ത് എന്ന സിനിമയുടെ ഇതിവൃത്തം. രാത്രിയുടെ അന്ത്യം എന്ന ശീർഷകത്തെ അന്വർഥമാക്കുംവിധം ജമീന്ദാർമാരുടെ പീഡനപർവത്തിന് സാധാരണക്കാർ അന്ത്യംകുറിക്കുന്നു. ഗ്രാമീണർ ജമീന്ദാർമാരെയും അവരുടെ പിണിയാളുകളെയും തുരത്തുന്ന നീണ്ട സീക്വൻസ് നിശാന്തിന്റെ പ്രത്യേകതയാണ്.\nഫിലിം ഫെസ്റ്റിവലുകളിലും മറ്റും ശ്യാം ബെനഗലിനെ കാണുകയും സംസാരിക്കുകയും ചെയ്തിട്ടുണ്ടെങ്കിലും ഓർമയിൽ പച്ചപിടിച്ചുനിൽക്കുന്നത് യാദൃച്ഛികമായ ഒരു കൂടിക്കാഴ്ചയാണ്. ഓൾഡ് ഡൽഹിയിലെ ജുമാ മസ്ജിദിനു പിന്നിൽനിന്നുകൊണ്ട് ക്യാമറാമാന‌് നിർദേശങ്ങൾ കൊടുക്കുന്ന ശ്യാം ബെനഗലിനെ കണ്ടപ്പോൾ സൈക്കിൾ റിക്ഷ നിർത്തിച്ച് അവിടെ ഇറങ്ങി അദ്ദേഹത്തെ സമീപിച്ചു. "ഷൂട്ടിലാണോ''. "അതെ. ഏതാനും ഷോട്ടുകളുടെ ആവശ്യമുണ്ട്''. ജുമാ മസ്ജിദിനുമുകളിൽ പ്രാവുകൾ കൂട്ടമായി പറന്നുവന്നിരിക്കുന്നതും അത് കൂട്ടത്തോടെ പറന്നകലുന്നതുമാണ് അദ്ദേഹം അന്ന് പ്രധാനമായി ഷൂട്ട് ചെയ്തത്. പിന്നെ ജനക്കൂട്ടങ്ങളുടെ ചില സീനുകളും. പ്രാവുകൾ പറന്നിരിക്കുന്നത് ഷൂട്ട് ചെയ്യാനായിരുന്നു പ്രയാസം. ടെലിവിഷൻ പരമ്പരയായ ഭാരത് ഏക് ഖോജിനായി അദ്ദേഹം നടത്തിയ ദീർഘയാത്രകളും സംഭാഷണത്തിൽ പരാമർശവിഷയമായി. ദക്ഷിണേന്ത്യയിലും ചിത്രീകരണത്തിന്റെ ഭാഗമായി അദ്ദേഹം സഞ്ചരിച്ചിരുന്നു. കൂടാതെ അദ്ദേഹത്തിന്റെ ത്രികാലിനെക്കുറിച്ചും പറഞ്ഞു. ശ്യാം ബെനഗലിന്റെ രചനകളിൽ വേറിട്ടു നിൽക്കുന്നു ത്രികാൽ. ഗോവ പശ്ചാത്തലമായ ത്രികാലിലെ കഥാകഥനവും രൂപഘടനയും സർ റിയലിസ്റ്റിക് മാതൃകയിലാണ്. നസിറുദ്ദീൻ ഷായാണ് നായകൻ. നിശാന്തിൽ തുടങ്ങിയ ഷാ‐ബെനഗൽ ബന്ധം ഏറെക്കാലം തുടർന്നു.\nഅടൂരിന്റെ പടങ്ങൾ ഏറെ ഇഷ്ടപ്പെടുന്ന സംവിധായകനാണ് അദ്ദഹം. സത്യജിത് റേയെക്കുറിച്ച് ബെനഗൽ സംവിധാനം ചെയ്ത ഡോക്യുമെന്ററി ഏറെ വ്യത്യസ്തമാണ്. അതിൽ റേയുടെ സംഭാഷണങ്ങളാണുള്ളത്. അദ്ദേഹത്തിന്റെ ഒരു മൾട്ടി സ്റ്റാർ പടമാണ് മണ്ഡി. നസിറുദ്ദീൻ ഷായും ഓംപുരിയും സ്മിത പാട്ടീലും ശബാന ആസ്മിയുമാണ് പ്രധാന വേഷങ്ങളിൽ. ബ്രിട്ടീഷ് ഭരണകാലത്തെയും സ്വാതന്ത്ര്യസമരത്തെയും പശ്ചാത്തലമാക്കി അദ്ദേഹം ഒരുക്കിയ പടമാണ് ജുനൂൺ. ശശികപൂർ നിർമിച്ച് അഭിനയിച്ച ചിത്രം. സിനിമയ‌്ക്കുള്ളിലെ സിനിമയാണ് ഭൂമികയ‌്ക്ക് ആധാരം. സ്മിത പാട്ടീൽ, അമരീഷ് പുരി, ഗിരീഷ് കർണാഡ്, കുൽഭൂഷൺ ഖർബന്ദ തുടങ്ങിയവരാണ് ഭൂമികയിൽ അഭിനയിച്ചത്.\nസർദാരി ബീഗം, സൂരജ് കാ സാത്‌വാ ഘോഡ, മാമോ, ദ മെയ്ക്കിങ‌് ഓഫ് മഹാത്മാ, കലിയുഗ്, സുസ്മൻ തുടങ്ങിയവയാണ് ശ്യാം ബെനഗലിന്റെ മറ്റ് പ്രധാന രചനകൾ. ബെനഗലിന്റെ ആദ്യകാല ചിത്രങ്ങളുടെയെല്ലാം ഛായാഗ്രാഹകൻ ഗോവിന്ദ് നിഹലാനിയാണ്.\nഹിന്ദി സിനിമയ‌്ക്ക് പുതിയ ദിശാബോധവും ഭാവുകത്വവും നൽകിയ ശ്യാം ബെനഗൽ 84‐ാം പിറന്നാൾ ആഘോഷിക്കുകയാണ്. ദാദാ സാഹിബ് ഫാൽക്കെ പുരസ്കാരമടക്കം അദ്ദേഹത്തെ തേടിയെത്തിയ അവാർഡുകൾ നിരവധിയാണ്. സിനിമയിലെന്നപോലെ ഡോക്യുമെന്ററിയിലും ടെലിവിഷൻരംഗത്തും കൈയൊപ്പ് ചാർത്തിയ അപൂർവം സംവിധായകരിലൊരാളുമാണ് ശ്യാം ബെനഗൽ.\nദാദാ സാഹിബ് ഫാൽക്കെ അവാർഡ്


മാക്രോണിെൻറ ചരിത്ര വിജയം | macrone's won | Madhyamam\ndate_range 11 May 2017 7:41 AM GMT\nമാക്രോണിെൻറ ചരിത്ര വിജയം\nഇമ്മാനുവൽ മാക്രോൺ 65.1 ശതമാനം വോട്ടുനേടി എലിസി പാലസിൽ ചേക്കേറിയിരിക്കുന്നു. പ്രതീക്ഷിതമെങ്കിലും വിസ്മയകരമായൊരു ജനവിധിയാണിത്. ഒന്നാമതായി, ഇടത്^വലത് രാഷ്ട്രീയ പിന്തുണ തേടാത്ത വ്യക്തിയെന്ന നിലക്ക് മാക്രോണിെൻറ വിജയത്തിനു കൂടുതൽ തിളക്കമുണ്ട്. കാലങ്ങളായി ഫ്രാൻസിൽ സോഷ്യലിസ്റ്റുകളും റിപ്പബ്ലിക്കൻ പാർട്ടിയും മാറിമാറി ഭരണം നടത്തുകയായിരുന്നു. ഇൗ രണ്ടു പാർട്ടികളിലും മാക്രോൺ അംഗമല്ല. മാത്രമല്ല, രണ്ടു പാർട്ടികൾക്കും അവരുടെതന്നെ സ്ഥാനാർഥികളുമുണ്ടായിരുന്നു. ഴാങ് ലൂക് മെലൻഷൻ (65) സോഷ്യലിസ്റ്റുകളുടെയും ഫ്രാങ്സ്വ ഫിയ്യോങ് റിപ്പബ്ലിക്കൻ പാർട്ടിയുടെയും പ്രതിനിധികളാണ്. ഇരുവരും ആദ്യ റൗണ്ടിൽതന്നെ പരാജയപ്പെട്ടു. എന്നാൽ, സ്ഥാനാർഥികളിൽ ഏറ്റവും പ്രായംകുറഞ്ഞ^39 വയസ്സ് മാത്രമുള്ള^മാക്രോണിനെ ജനങ്ങൾ തെരഞ്ഞെടുത്തിരിക്കുന്നു. ഇതു വിസ്മയംതന്നെ!\nരണ്ടാമത്തെ കാര്യം, മാക്രോണിെൻറ തെരഞ്ഞെടുപ്പു പ്രചാരണം ഒരുതരം ബോധവത്കരണമായിരുന്നു എന്നതാണ്. അഴിമതി നിറഞ്ഞ രാഷ്ട്രീയ നേതൃത്വത്തെ അദ്ദേഹം തുറന്നുകാട്ടി. രണ്ടുവർഷക്കാലം പ്രസിഡൻറ് ഫ്രാങ്സ്വ ഒാലൻഡിെൻറ കീഴിൽ ധനകാര്യ വകുപ്പ് കൈകാര്യം ചെയ്ത മാക്രോണിനു രാഷ്ട്രീയ നേതാക്കളുടെ ഉള്ളുകള്ളികൾ നല്ലവണ്ണം അറിയാമായിരുന്നു. ഭരണകൂടത്തിെൻറ ഉള്ളറകളിൽ അഴിഞ്ഞാടുന്ന അഴിമതിക്കഥകളാകണം സമ്മതിദായകരുടെ മനംമാറ്റിയത്. പ്രസിഡൻറ് ഫ്രാങ്സ്വ ഒാലൻഡും മുൻ പ്രസിഡൻറ് സാർകോസിയുമൊക്കെ അഴിമതിയാരോപണങ്ങൾ നേരിടുന്നുണ്ട്. എതിർ കക്ഷികളുടെ രഹസ്യങ്ങൾ ചോർത്താനായി ഒാലൻഡ് സ്വകാര്യ ഏജൻസികളെ ഉപയോഗിക്കുന്നതായും നിയമ നടപടികളിൽ ഇടപെടുന്നതായും ഫ്രാങ്സ്വ ഫിയ്യോനും നാഷനൽ ഫ്രണ്ടിെൻറ സ്ഥാനാർഥിയായ മരീൻ ലീപെന്നും ആരോപിക്കുന്നു. ഒാലൻഡ് രണ്ടാമൂഴം വേണ്ടെന്നുവെച്ചത് ഇതുകൊണ്ടാകണം. എന്നാൽ, രണ്ടുവർഷം ധനകാര്യവും വ്യവസായ വകുപ്പും കൈകാര്യംചെയ്ത ഇമ്മാനുവൽ മാക്രോൺ ഇത്തരം ആരോപണങ്ങൾക്കൊന്നും ഇടം നൽകിയിട്ടില്ല. ഇതാവണം, അദ്ദേഹത്തെ ജനങ്ങൾക്ക് പ്രിയങ്കരനാക്കിയത്. ഇതു ഫ്രാൻസിലെ മാത്രമല്ല, ഇതര രാഷ്ട്രങ്ങളിലെയും നേതാക്കൾക്കൊരു പാഠമാണ്.\n‘ഒാൻ മാർഷി’െൻറ നേതാവാണ് ഇമ്മാനുവൽ മാക്രോൺ. ‘ഒാൻ മാർഷ്’ എന്നാൽ മുേന്നാട്ടുള്ള കുതിപ്പാണ്. 2016 ഏപ്രിൽ 16ന് നിലവിൽ വന്ന ഇൗ സംഘടനക്ക് രണ്ടുലക്ഷം അംഗങ്ങളുള്ളതായറിയുന്നു. 2014ലെ സെൻസസ് അനുസരിച്ച് 6.58 കോടി ജനസംഖ്യയുള്ള ഫ്രാൻസിൽ ഒരു വർഷം മാത്രം പൂർത്തിയാക്കിയ ഒരു സംഘടനക്ക് ഇതു മോശമല്ലാത്തൊരു പിന്തുണയാണ്. മാക്രോണിെൻറ ജന്മദേശമായ എയ്മിസിനിൽ കൊട്ടും കുരവയുമില്ലാതെയാണ് ഇൗ പാർട്ടി പിറന്നത്. ഒരു സാധാരണമുറിയിൽ. അവിടെ തോരണങ്ങളൊന്നുമുണ്ടായിരുന്നില്ല. ലഘുലേഖകൾ വിതരണം ചെയ്യപ്പെട്ടില്ല. ടി.വി കാമറകളുടെ മിന്നുന്ന കടാക്ഷമുണ്ടായില്ല. അവിടെ ഫ്രാൻസിലെ രാഷ്ട്രീയ രംഗത്തെ സമ്പന്നരുടെ അഴിമതികളും സാധാരണ ജനങ്ങളനുഭവിക്കുന്ന ദുരിതങ്ങളും ചർച്ചാവിഷയമായി. ഫ്രാൻസിനെ സാമ്പത്തികമായി ഉയർത്താനും ജനങ്ങൾക്കിടയിലെ അസമത്വം അവസാനിപ്പിക്കാനും അവർ പ്രതിജ്ഞ ചെയ്തു. ഇത് ജനങ്ങൾ ഏറ്റുപിടിച്ചിരിക്കുന്നു. അവർ മാക്രോണിൽ പ്രതീക്ഷയർപ്പിച്ചിരിക്കുകയാണ്. ഇതാണദ്ദേഹത്തിെൻറ വിജയത്തിനു മാറ്റുകൂട്ടുന്നത്.\nമാക്രോണിെൻറ എതിരാളികളിൽ പ്രധാനി മരീൻ ലീപെന്നാണ്. തീവ്രദേശീയതയുടെയും വംശീയതയുടെയും പ്രതിനിധി. രണ്ടാം റൗണ്ടിൽ അമേരിക്കൻ തെരഞ്ഞെടുപ്പിൽ ഡോണൾഡ് ട്രംപ് ഹിലരിയെ പരാജയപ്പെടുത്തിയതുപോലെ മരീൻ ലീപെൻ വിജയിക്കുമെന്നു ചിലർ പ്രവചിച്ചിരുന്നു. താൻ വിജയിച്ചാൽ ഫ്രാൻസിലെ പൊതുസ്ഥലങ്ങളിൽ മതചിഹ്നങ്ങൾ നിരോധിക്കുമെന്നവർ പ്രസ്താവിക്കുകയുണ്ടായി. ഇറാഖിൽനിന്നും സിറിയയിൽനിന്നുമുള്ള മുസ്ലിംകളുടെ കുടിയേറ്റങ്ങൾ തടയുമെന്നും പ്രഖ്യാപിച്ചു. ഫ്രാൻസിനെ യൂറോപ്യൻ യൂനിയനിൽനിന്ന് അടർത്തിയെടുക്കുന്നതും (െഫ്രക്സിറ്റ്) അവരുടെ തീരുമാനമായിരുന്നു. മാക്രോൺ സമചിത്തത പാലിക്കുേമ്പാഴെല്ലാം ലീപെൻ ക്ഷുഭിതയായിരുന്നു. മേയ് നാലിന് മാക്രോണുമായി പാരിസിൽ നടന്ന വാഗ്വാദംതന്നെയാണിതിെൻറ തെളിവ്. സദസ്സിൽ 88 വയസ്സുള്ള അവരുടെ പിതാവ് ജീൻ മരീൻ ലീപെന്നും ഉണ്ടായിരുന്നു. അദ്ദേഹമാണ് ഫ്രഞ്ച് നാഷനൽ ഫ്രണ്ട് സ്ഥാപിച്ചത്. 2002ലെ തെരഞ്ഞെടുപ്പിൽ രണ്ടാം റൗണ്ടിൽ അദ്ദേഹം ജാക്ഷിറാകിനോട് പരാജയപ്പെട്ടതാണ്. അദ്ദേഹത്തിനു തന്നെയും മരീൻ ലീപെന്നിെൻറ പ്രകടനത്തെക്കുറിച്ച് മതിപ്പുണ്ടായില്ല. ഇത് അദ്ദേഹം തുറന്നുപറഞ്ഞു. തുടർന്നു നടന്ന അഭിപ്രായവോെട്ടടുപ്പിൽ മാക്രോണിനു 63 ശതമാനം വോട്ട് ലഭിച്ചു.\nഇമ്മാനുവൽ മാക്രോൺ തുറന്നുപറഞ്ഞത്, ‘ഞാൻ ഫ്രഞ്ച് രാഷ്ട്രീയത്തിെൻറ ശൂന്യമായ ഉൾവശം അനുഭവിച്ചറിഞ്ഞിട്ടുണ്ടെ’ന്നാണ്. സിവിൽ സർവിസ് സ്കൂളിൽനിന്ന് ബിരുദാനന്തര ബിരുദം േനടിയ മാക്രോൺ ഭരണകൂടത്തിെൻറ ഭാഗമായിരുന്നു. ഫ്രാങ്സ്വ ഒാലൻഡ് അദ്ദേഹത്തെ ക്ഷണിച്ചുവരുത്തി മന്ത്രിപദം നൽകിയതാണ്. അതിനുമുമ്പ്, അദ്ദേഹം പ്രസിഡൻറിെൻറ ഉപദേശകനായിരുന്നു. ഭരണത്തെക്കുറിച്ച് നന്നായറിഞ്ഞശേഷമാണ് അദ്ദേഹം മന്ത്രിപദവി ഉപേക്ഷിച്ചതും സോഷ്യലിസ്റ്റ് പാർട്ടിയുമായുള്ള ബന്ധം ഉപേക്ഷിച്ചതും. യൂറോപ്യൻ യൂനിയനെ കൂടുതൽ ശക്തിപ്പെടുത്തണമെന്ന അഭിപ്രായക്കാരനാണദ്ദേഹം. കൂടാതെ, യൂറോപ്യൻ രാഷ്ട്രങ്ങൾക്ക് മാത്രമായി ഒരു യൂറോപ്യൻ സെക്യൂരിറ്റി കൗൺസിൽ സ്ഥാപിക്കാനുള്ള നിർദേശവും അദ്ദേഹം മുന്നോട്ടുവെക്കുന്നു. മതവിശ്വാസികളുടെ കാര്യത്തിൽ വളരെ തുറന്ന സമീപനമാണദ്ദേഹത്തിേൻറത്. ‘സ്വാതന്ത്ര്യം, സമത്വം, സാഹോദര്യം’ എന്ന മുദ്രാവാക്യം ലോകത്തിനു സമ്മാനിച്ച നാടാണല്ലോ ഫ്രാൻസ്. ഏതൊരു പൗരനും താൻ ആഗ്രഹിക്കുന്ന വിശ്വാസമുൾക്കൊള്ളാനും അത് ആചരിക്കാനും സ്വാതന്ത്ര്യമുണ്ടായിരിക്കണം. ‘ഇപ്പോൾ ഫ്രാൻസിൽ ഒരു മതവും കുഴപ്പം സൃഷ്ടിക്കുന്നില്ല’ ^അദ്ദേഹം തുറന്നുപറയുന്നു. വിശ്വാസികളെ തമ്മിൽ തല്ലിക്കുന്നതും ഛിദ്രതകളുയർത്തുന്നതും തീവ്രദേശീയതയുടെ രാഷ്ട്രീയ ലക്ഷ്യമാണ്. രാജ്യത്ത് ആഭ്യന്തര കലാപങ്ങൾക്ക് വിത്തിടുന്ന രാജ്യദ്രോഹ നടപടിയാണിതെന്ന് അദ്ദേഹം മരീൻ ലീപെന്നിെൻറ മുഖത്തുനോക്കി തുറന്നടിച്ചു. അതുകൊണ്ടുതന്നെ ഫ്രാൻസിലെ ന്യൂനപക്ഷങ്ങൾ മാക്രോണിൽ വിശ്വാസമർപ്പിക്കുന്നു. യൂറോപ്യൻ യൂനിയനിൽ ഏറ്റവുമധികം മുസ്ലിം ജനസംഖ്യയുള്ളത് ഫ്രാൻസിലാണ്^ഏതാണ്ട് 50 ലക്ഷം. മാക്രോണിെൻറ സ്വകാര്യ ജീവിതത്തെ പരിഹസിക്കാനും അത് മറയാക്കി അദ്ദേഹത്തിെൻറ രാഷ്ട്രീയ കാഴ്ചപ്പാടുതന്നെ വികലമാക്കി അവതരിപ്പിക്കാനും വലതുപക്ഷ കക്ഷികളും പത്രങ്ങളും ശ്രമിക്കുകയുണ്ടായി. മാക്രോണിെൻറ നല്ലപാതി ബ്രിഗിറ്റ് അദ്ദേഹത്തിെൻറ സ്കൂൾ ടീച്ചറായിരുന്നു. ബ്രിഗിറ്റിെൻറ മകൾ ലോറ, മാക്രോണിെൻറ ക്ലാസ്മേറ്റും. പക്ഷേ, പ്രണയം ഒന്നിപ്പിച്ചത് ടീച്ചറെയും വിദ്യാർഥിയെയുമായിരുന്നു. 15 വയസ്സുള്ള മാക്രോണും 40 വയസ്സിനടുത്ത ബ്രിഗിറ്റും പ്രേമബദ്ധരായി. അവരെ വേർപെടുത്താൻ ഡോക്ടർമാരായ മാക്രോണിെൻറ മാതാപിതാക്കൾ ശ്രമിച്ചുനോക്കി. പക്ഷേ, സാധ്യമായില്ല. നീണ്ട കാത്തിരിപ്പിനുശേഷം 2007ൽ അവർ വിവാഹിതരായി. ഇത് കിംവദന്തികൾക്ക് വകനൽകിയത് സ്വാഭാവികം മാത്രമാണ്.\nഎന്നാൽ, എല്ലാ വ്യക്തിഗത വിമർശനങ്ങളെയും മറികടക്കുന്ന രാഷ്ട്രീയ നയങ്ങളാണ് മാക്രോൺ ജനസമക്ഷം സമർപിച്ചത്. യൂറോപ്യൻ രാഷ്ട്രങ്ങളുടെ കൂട്ടത്തിൽ തൊഴിലില്ലായ്മയിൽ ഫ്രാൻസ് എട്ടാം സ്ഥാനത്താണ്. 25 വയസ്സിൽ താഴെയുള്ള നാലിലൊരാൾക്ക് ജോലിയില്ല. ജർമനിയിലെയും ബ്രിട്ടനിലെയും തൊഴിൽരഹിതരുടെ ഇരട്ടിയാണിത്. ഇതു പരിഹരിക്കേണ്ടതുണ്ട്. അമ്പതു ബില്യൺ യൂറോ നിക്ഷേപമുള്ള ഒരു പഞ്ചവത്സര പദ്ധതി മാക്രോൺ സമർപ്പിക്കുന്നു. യുവാക്കളുടെ തൊഴിൽ പരിശീലനം, കൃഷി, ഗതാഗതം, ഇൻഫ്രാസ്ട്രക്ചർ, ആരോഗ്യ പരിപാലനം എന്നിവയെല്ലാം ഇതിെൻറ ഭാഗമാണ്.\nഎന്തുതന്നെയായാലും മാക്രോണിനു ഭരണം കാര്യക്ഷമമാക്കണമെങ്കിൽ പാർലമെൻറിൽ ഭൂരിപക്ഷമുണ്ടാകേണ്ടതുണ്ട്. ഇപ്പോൾ ഒാൻ മാർഷ് പാർട്ടിക്ക് പാർലമെൻറിൽ ഒരൊറ്റ അംഗവുമില്ല. പിന്നെ, എങ്ങനെയാണ് ഭൂരിപക്ഷ പിന്തുണ ലഭ്യമാക്കുകയെന്നതു കണ്ടറിയേണ്ട കാര്യമാണ്. അടുത്ത ജനുവരിയിൽ നടക്കാനിരിക്കുന്ന പാർലമെൻറ് തെരഞ്ഞെടുപ്പിൽ 577 മണ്ഡലങ്ങളിലും സ്ഥാനാർഥികളെ^പകുതി സ്ത്രീകളെ^ മത്സരിപ്പിക്കുമെന്ന് മാക്രോൺ പ്രസ്താവിച്ചിട്ടുണ്ട്. ചുരുങ്ങിയത് 289 പേരുടെ പിന്തുണയാണ് ആവശ്യം. ഫ്രഞ്ച് ഭരണഘടനയനുസരിച്ച് പ്രസിഡൻറിന് തെൻറ പാർട്ടിയിൽപെടാത്ത ഒരാളെ പ്രധാനമന്ത്രിയാക്കാൻ അവകാശമുണ്ട്. അങ്ങനെ വന്നാൽ ഒാൻ മാർഷിന് മറ്റൊരു പാർട്ടിയുമായുള്ള സഹവാസത്തിനു വഴിവെക്കും. എങ്ങനെയായാലും, കുറ്റമുക്തരായ ആളുകളെ മാത്രമേ ഭരണരംഗത്ത് പ്രതിഷ്ഠിക്കൂവെന്ന് അദ്ദേഹം വാക്കുനൽകുന്നു.\nമാക്രോണിെൻറ വിജയം, യൂറോപ്പിെൻറ വിജയമാണ്. 1957ൽ യൂറോപ്യൻ യൂനിയൻ നിലവിൽ വന്നപ്പോൾ അതിെൻറ സ്ഥാപകരായ ആറു രാഷ്ട്രങ്ങളിൽ ഒന്ന് ഫ്രാൻസായിരുന്നു. തീവ്ര ദേശീയതയും വംശീയതയും യുദ്ധങ്ങൾക്കുള്ള വഴിമരുന്നാണെന്നു മാക്രോൺ മുന്നറിയിപ്പു നൽകുന്നു. ഫ്രാൻസിനും യൂറോപ്പിനും മാത്രമല്ല, ലോകരാഷ്ട്രങ്ങൾക്കൊക്കെയും പക്വമതികളായ രാഷ്ട്രീയ നേതാക്കളെയാണ് ആവശ്യം.\nNews Summary - macrone's won


പ്രതികള്‍ക്കെതിരേ കൊലക്കുറ്റം : Deepika.com National News\nന്യൂഡല്‍ഹി: ബസില് വിദ്യാര്‍ഥിനിയെ കൂട്ടമാനഭംഗത്തിനിരയാക്കിയ ആറു പ്രതികള്‍ക്കെതിരേ കൊലക്കുറ്റം ചുമത്താന് ഡല്‍ഹി പോലീസ് തീരുമാനം. പെണ്‍കുട്ടിയെ ആദ്യം ചികിത്സിച്ച സഫ്ദര്‍ജംഗ് ആശുപത്രിയില്‍നിന്ന് ഔദ്യോഗിക റിപ്പോര്‍ട്ട് ലഭിച്ചാലുടന് പ്രതികള്‍ക്കെതിരേ കൊലക്കുറ്റം ചുമത്തുമെന്നു ഡല്‍ഹി പോലീസ് അറിയിച്ചു. ചികിത്സയ്ക്കിടെ സിംഗപ്പൂരിലെ ആശുപത്രിയില് മരിച്ച 23-കാരി പെണ്‍കുട്ടിയുടെ പോസ്റ്മോര്‍ട്ടം റിപ്പോര്‍ട്ടും ഉടനെത്തിക്കാന് സര്‍ക്കാര് നിര്‍ദേശിച്ചിട്ടുണ്ട്.\nകൊലപാതകശ്രമം (ഐപിസി 307), തെളിവു നശിപ്പിക്കല് (201), തട്ടിക്കൊണ്ടുപോകല് (365), കൂട്ടമാനഭംഗം(376(2)(ജി)) തുടങ്ങിയ വകുപ്പുകള് പ്രകാരമാണ് പ്രതികള്‍ക്കെതിരേ കേസെടുത്തത്. ഇതോടൊപ്പം കൊലപാതകവും (ഐപിസി 302) കൂടി ചേര്‍ക്കും. വ്യാഴാഴ്ചയോടെ കുറ്റപത്രം സമര്‍പ്പിക്കാനാണു ശ്രമമെന്നു ഡല്‍ഹി പോലീസിലെ സ്പെഷല് കമ്മീഷണര് ധര്‍മേന്ദ്ര കുമാര് പറഞ്ഞു.\nകൂട്ടമാനഭംഗക്കേസിന്റെ വിചാരണ ഫാസ്റ് ട്രാക്ക് കോടതിയില് ദിവസേന നടത്താനും തീരുമാനിച്ചിട്ടുണ്ട്. സ്പെഷല് പബ്ളിക് പ്രോസിക്യൂട്ടറായി ദയന് കൃഷ്ണനെ നിയമിച്ചുവെന്നും ഇദ്ദേഹം ഫീസ് വാങ്ങാതെ കേസ് വാദിക്കുമെന്നും ധര്‍മേന്ദ്രകുമാര് പറഞ്ഞു. ബസ് ഡ്രൈവര് റാം സിംഗ്, സഹോദരന് മുകേഷ്, അക്ഷയ് സിംഗ് എന്ന ഠാക്കൂര്, പവന്, വിനയ് എന്നിവരാണു കേസില് പിടിയിലായത്. ആറാമത്തെ പ്രതിക്കു പ്രായപൂര്‍ത്തിയായിട്ടില്ലെന്ന വാദം ഉയര്‍ത്തിയതിനാല്, പ്രായം തെളിയിക്കുന്നതിന് അസ്ഥി പരിശോധന നടത്താന് കോടതിയുടെ അനുമതി തേടാനും പോലീസ് നടപടിയെടുക്കും.\nഏറ്റവുമൊടുവില് പിടിയിലായ ഠാക്കൂറിന്റെ സഹായത്തോടെ പെണ്‍കുട്ടിയുടെ മൊബൈല് ഫോണ്, സുഹൃത്തിന്റെ ബാങ്ക് എടിഎം കാര്‍ഡ്, പ്രതികള് സംഭവസമയത്തു ധരിച്ച വസ്ത്രങ്ങള് തുടങ്ങിയ പ്രധാന തെളിവുകള് കിട്ടിയതായി പോലീസ് വ്യക്തമാക്കി.\nപെണ്‍കുട്ടിയുടെ ഒപ്പമുണ്ടായിരുന്ന സുഹൃത്ത് 28-കാരന് എന്‍ജിനിയര് ഇവയെല്ലാം തിരിച്ചറിഞ്ഞിട്ടുണ്ട്. കഴിഞ്ഞ 21-ന് അറസ്റിലായ ഠാക്കൂറിനെ ഡല്‍ഹി കോടതി 12 ദിവസത്തെ ജുഡീഷല് കസ്റ്റഡിയില് വിട്ടു. ദക്ഷിണ ഡല്‍ഹിയിലെ മുനീര്‍ക്കയില് നിന്നു സാധാരണ സര്‍വീസ് ബസ് ആണെന്നു തെറ്റിദ്ധരിച്ചാണു പെണ്‍കുട്ടിയും സുഹൃത്തും കരാര് അടിസ്ഥാനത്തില് മാത്രം ഓടുന്ന ബസില് കയറിയത്.\nന്യൂഡൽഹി: 12 വയസിനു താഴെയുള്ള കുട്ടികൾക്കെതിരേയുള്ള പീഡ...


vaccine Archives - Toknews\nEditor TOK News December 31, 2021\n15 മുതൽ 18 വയസ്സുവരെയുള്ള കുട്ടികൾക്കുള്ള കോവിഡ് വാക്സിനായുള്ള രജിസ്ട്രേഷൻ നാളെ ആരംഭിക്കും. http://www.cowin.gov.in എന്ന വെബ്സൈറ്റിൽ വിവരങ്ങൾ നൽകി വാക്സിനേഷൻ തിയതി തെരഞ്ഞെടുക്കാം. തിങ്കളാഴ്ചയാണ് വാക്സിനേഷൻ തുടങ്ങുന്നത്. വാക്സിൻ രജിസ്ട്രേഷൻ സമയത്ത് കുട്ടികളുടെ തിരിച്ചറിയൽ രേഖ അപ്‌ലോഡ് ചെയ്യണം. ആധാർ ഇല്ലാത്തവർക്ക് സ്കൂളിൽ നിന്നുള്ള തിരിച്ചറിയൽ കാർഡ് രേഖയായി ഉപയോഗിക്കാം.Read More\nസ്‌കൂള് തുറക്കല് : അധ്യാപകരുടെ വാക്സിനേഷന് ഉടന് പൂര്‍ത്തിയാകും\nEditor TOK News September 29, 2021\nതിരുവനന്തപുരം: അധ്യാപകരുടെയും ജീവനക്കാരുടെയും വാക്സിനേഷന് സ്കൂള് തുറക്കുന്നതിന് മുന്നോടിയായി പൂര്‍ത്തിയാക്കാന് സര്‍ക്കാര്.നവംബ‍ര് ഒന്നിന് സ്കൂള് തുറക്കാനിരിക്കെ മുന്‍കൂട്ടി രജിസ്ട്രേഷന് ഇല്ലാതെ സ്‌കൂള് ജീവനക്കാര്‍ക്ക് ഇപ്പോള് വാക്സിനേഷന് നല്‍കുന്നുണ്ട്. വാക്സിന് നല്‍കുന്നത് തിരിച്ചറിയല് കാര്‍ഡ് വെച്ചാണ്. 165,000 ലധികം അധ്യാപകരും 20,000 ത്തോളം അനധ്യാപക ജീവനക്കാരുമാണ് സംസ്ഥാനത്തെ സ്കൂളുകളിലാകെ ഉള്ളത്. 93 ശതമാനമെങ്കിലും അധ്യാപകരുടെ മാത്രം വാക്സിന് പൂര്‍ത്തിയായെന്നാണ് കണക്ക്.Read More\nമുഴുവന് വിദ്യാര്‍ഥികള്‍ക്കും അധ്യാപകര്‍ക്കും വാക്സീന് ഉറപ്പാക്കും; ഉന്നത വിദ്യാഭ്യാസ മന്ത്രി ആര് ബിന്ദു\nEditor TOK News September 8, 2021\nതിരുവനന്തപുരം: സംസ്ഥാനത്തെ എല്ലാ വിദ്യാര്‍ത്ഥികള്‍ക്കും ആദ്യ ഡോസ് വാക്സീന് നല്‍കാന് സ്ഥാപനതലത്തില് നടപടി സ്വീകരിക്കുമെന്ന് ഉന്നത വിദ്യാഭ്യാസ മന്ത്രി ആര് ബിന്ദു പറഞ്ഞു. ഒക്ടോബര് നാലിന് ശേഷം ഉന്നത വിദ്യാഭ്യാസ സ്ഥാപനങ്ങളില് ക്ലാസുകള് തുടങ്ങാന് തീരുമാനിച്ചതോടെയാണ് നടപടികള് തുടങ്ങിയത്. രണ്ട് ഷിഫ്റ്റ് അല്ലെങ്കില് ഒന്നിടവിട്ട ദിവസങ്ങളില് ക്ലാസുകള് നടത്താനാണ് ഇപ്പോഴത്തെ തീരുമാനം. പകുതി വീതം വിദ്യാര്‍ത്ഥികള്‍ക്ക് ഇടവിട്ട ദിവസം ക്ലാസ് എന്ന തരത്തില് നടപടി സ്വീകരിക്കും.Read More\nതിരുവനന്തപുരം: സംസ്ഥാനത്ത് മൂന്നുദിവസത്തെ പ്രത്യേക വാക്സിനേഷന് ഇന്ന് തുടക്കമാവും. ഇതിന്റെ ഭാഗമായി നാളെയോടെ അറുപത് വയസ്സിന് മുകളിലുള്ള എല്ലാവര്‍ക്കും ആദ്യഡോസ് വാക്സിനെത്തിക്കാനാണ് തീരുമാനം. പ്രത്യേക യജ്ഞത്തിന്റെ ഭാഗമായി കണ്ടെയിന്മെന്റ് സോണുകളില് മുഴുവന് പരിശോധന നടത്തി രോഗമില്ലാത്തവര്‍ക്കെല്ലാം വാക്സീന് നല്‍കുകയാണ്. പിന്നോക്ക ജില്ലകളിലും ഗ്രാമീണ മേഖലകളിലും വാക്സിനേഷനെത്തിക്കാന് താഴേത്തട്ടില് കര്‍ശന നിര്‍ദേശമുണ്ട്. ഓഗസ്റ്റ് 31 നകം സ്കൂള് വിദ്യാര്‍ത്ഥികളടക്കമുള്ളവരില് സമ്ബൂര്‍ണ്ണ ആദ്യ ഡോസ് വാക്സിനേഷനെന്നതാണ് ദൗത്യം.Read More\nന്യൂഡൽഹി : കൊവിഡ് പ്രതിരോധത്തിനുള്ള വാക്‌സിനുകള് ഇടകലർത്തി നൽകാനുള്ള നീക്കത്തോട് വിയോജിപ്പ് പ്രകടിപ്പിച്ച് സിറം ഇൻസ്റ്റിറ്റ്യൂട്ട് ചെയർമാൻ ഡോ.സിറസ് പൂനവാല. രണ്ട് വ്യത്യസ്ത വാക്‌സിനുകള് മിശ്രണം ചെയ്യുന്നതിന് താന് എതിരാണ്. മിശ്രിത രൂപം ഫലം നല്‍കിയില്ലെങ്കില് വാക്‌സിന് നിര്‍മിച്ച കമ്പനികള് പരസ്പരം പഴിചാരുമെന്ന് പൂനവാല പറഞ്ഞു. ഇന്ത്യയില് കൊവാക്സിന്, കൊവിഷീല്‍ഡ് വാക്സിനുകള് ഇടകലര്‍ത്തി നല്‍കുന്നത് സംബന്ധിച്ച് പഠനം നടത്താനുള്ള നിര്‍ദേശം ഡ്രഗ്സ് കണ്‍ട്രോളര് ജനറല് ഓഫ് ഇന്ത്യ അംഗീകരിച്ചതിന് പിന്നാലെയാണ് പൂനാവാലയുടെ പ്രതികരണം.Read More\nഗര്‍ഭിണികള്‍ക്ക് വാക്‌സിന് സ്വീകരിക്കാമെന്ന് ഐസിഎംആര്\nഗര്‍ഭിണികള്‍ക്ക് വാക്‌സിന് എടുക്കാമെന്ന് വ്യക്തമാക്കി കേന്ദ്ര ആരോഗ്യ മന്ത്രാലയം. ഇന്ന് നടത്തിയ വാര്‍ത്താസമ്മേളനത്തില് ഐസിഎംആര് ഡയറക്ടര് ജനറല് ഡോ. ബല്‍റാം ഭാര്‍ഗവയാണ് ഗര്‍ഭിണികള്‍ക്ക് വാക്‌സിന് സ്വീകരിക്കാമെന്ന് അറിയിച്ചത്. ഇത് സംബന്ധിച്ചുള്ള മാര്‍ഗ നിര്‍ദ്ദേശം പുറപ്പെടുവിച്ചു. അതേസമയം കുട്ടുകള്‍ക്കുള്ള വാക്‌സിനേഷന്റെ കാര്യത്തില് ഇപ്പോള് ഒരു തീരുമാനം പറയാന് സാധിക്കില്ലെന്നും അദ്ദേഹം പറഞ്ഞു.Read More\nEditor TOK News March 25, 2021\nന്യൂഡല്‍ഹി: കൊറോണ കേസുകള് കൂടുന്ന സാഹചര്യത്തിൽ വിദേശരാജ്യങ്ങളിലേക്കുള്ള വാക്‌സിന് കയറ്റുമതി നിര്‍ത്തി ഇന്ത്യ. ആരോഗ്യ മന്ത്രാലയത്തിന്റെ നിര്‍ദേശത്തെ തുടര്‍ന്നാണ് നടപടിയെന്ന് ‘ദി ഗാര്‍ഡിയന്’ റിപ്പോര്‍ട്ട് ചെയ്യുന്നു. കയറ്റുമതി നിര്‍ത്തിവയ്ക്കാന് ആവശ്യപ്പെട്ട് സെറം ഇന്‍സ്റ്റിറ്റ്യൂട്ട് ഓഫ് ഇന്ത്യക്ക് നിര്‍ദേശം നല്‍കിയെന്നാണ് വിവരം. സെറം ഇന്‍സ്റ്റിറ്റ്യൂട്ടിന്റെ ആസ്ട്രസെനക ആണ് രാജ്യത്ത് നിന്നും കൂടുതല് കയറ്റുമതി ചെയ്യുന്നത്.അമ്പതിലേറെ രാഷ്ട്രങ്ങളിലേക്കാണ് ഇന്ത്യ വാക്‌സിന് കയറ്റുമതി ചെയ്തിരുന്നത്. Read More\nകോവിഡ് ആദ്യവാക്സിന് സ്വീകരിച്ച് 57 ദിവസത്തേക്ക് രക്തദാനം പാടില്ല; മാര്‍ഗരേഖ പുറത്തിറക്കി\nEditor TOK News March 21, 2021\nമുംബൈ : കൊറോണ വാക്സിന് സ്വീകരിച്ചതിനുശേഷം രണ്ടു മാസത്തേക്ക് രക്തം ദാനം ചെയ്യരുതെന്ന് നാഷണല് ബ്ലഡ് ട്രാന്‍സ്‌ഫ്യൂഷന് കൗണ്‍സില് നിര്‍ദേശിച്ചു.പ്രതിരോധ മരുന്ന് എടുത്തതിന് ശേഷമുള്ള രക്തദാനം പ്രതിരോധശേഷിയെ ബാധിച്ചേക്കുമെന്ന് കണ്ടാണ് പുതിയ നിര്‍ദ്ദേശം നല്‍കിയിരിക്കുന്നത്. നിലവില് രാജ്യത്ത് വിതരണം ചെയ്യുന്ന കൊവാക്സിനും, കൊവിഷീല്‍ഡിനും പുതിയ മാര്‍ഗ നിര്‍ദ്ദേശം ബാധകമാണ്. വാക്സിന് സ്വീകരിച്ച അന്ന് മുതല് രണ്ടാമത്തെ വാക്സിന് എടുത്ത് 28 ദിവസം കഴിയുന്നതുവരെ രക്തദാനം നടത്തരുതെന്നാണ് നിര്‍ദേശം. ഇതുമായി ബന്ധപ്പെട്ട് മാര്‍ഗരേഖതന്നെ കൗണ്‍സില് പുറത്തിറക്കിയിട്ടുണ്ട്. വാക്സിന്റെ രണ്ട് […]Read More\nതിരുവനന്തപുരം: തിരുവനന്തപുരത്തും കോഴിക്കോട് ജില്ലയിലും കോവിഡ് വാക്‌സിന് ക്ഷാമം രൂക്ഷമാകുന്നു. ഇതേ തുടര്‍ന്ന് സ്വകാര്യ ആശുപത്രികളിലേയ്‌ക്കുളള വാക്‌സിന് വിതരണത്തിന് നിയന്ത്രണം ഏര്‍പ്പെടുത്തി. മെഗാ വാക്‌സിന് ക്യാമ്ബുകളില് തിരഞ്ഞെടുപ്പ് ഡ്യൂട്ടിക്കാരെന്ന വ്യാജേന അനര്‍ഹരെ തിരുകി കയറ്റിയതാണ് വാക്‌സിന് ക്ഷാമത്തിന് കാരണമെന്നാണ് പ്രധാന ആക്ഷേപം. ഇനി മുതല് ജില്ലാ ആശുപത്രിയില് പ്രതിദിനം 300 പേര്‍ക്കും താലൂക്ക് ആശുപത്രികളില് 200 പേര്‍ക്കും മാത്രമേ വാ‌ക്‌സിന് നല്‍കുകയുളളൂ.വിവിധ ആശുപത്രികളില് എത്തിയ മുതിര്‍ന്ന പൗരന്മാര് വാക്‌സിന് ലഭിക്കാതെ മടങ്ങി. ഓണ്‍ലൈന് രജിസ്‌ട്രേഷന് വഴി […]Read More


ഐഎസിന്റെ കഥകഴിഞ്ഞെന്ന് യുഎസ്; സിറിയയില് അവസാന ഭീകരരും മാളത്തിനു പുറത്ത് | Malayalam News\nദമസ്‌ക്കസ്- സിറിയയില് ഭീകരസംഘടനയായ ഐഎസിനെ പരാജയപ്പെടുത്തിയെന്ന് യുഎസ് അവകാശപ്പെട്ടതിനു പിന്നാലെ മാളങ്ങളില് ഒളിച്ചിരിക്കുകയായിരുന്ന അവസാന ഭീകരരും പുറത്തു വന്നു തുടങ്ങിയതായി എഎഫ്പി റിപോര്‍ട്ട് ചെയ്യുന്നു. വിദൂര ഗ്രാമമായ ബഗൂസിലെ തകര്‍ന്നടിഞ്ഞ ടണലുകളില് നിന്ന് നിരവധി പേര് പുറത്തിറങ്ങി കീഴടങ്ങിയതായാണ് റിപോര്‍ട്ട്. ഇറാഖ് അതിര്‍ത്തിയോട് ചേര്‍ന്നു കിടക്കുന്ന സിറിയന് ഗ്രാമമാണ് ബഗൂസ്. പുറത്തു വന്നവരില് ഏറെ പുരുഷന്മാരാണ്. ഇനിയും ചിലര് ടണലുകളില് ഒളിച്ചിരിക്കുന്നുണ്ടാകമെന്ന് സൂചനയുണ്ട്. സിറിയയില് ഐഎസിന്റെ നിയന്ത്രണത്തിലുണ്ടായിരുന്ന അവസാന മേഖലയും തിരിച്ചുപിടിച്ചതായി വിമത സേനയായ സിറിയന് ഡെമോക്രാറ്റിക് ഫോഴ്‌സസ് ശനിയാഴ്ചയാണ് പ്രഖ്യാപിച്ചത്. ഇതു ലോക നേതാക്കള് സ്വാഗതം ചെയ്തിരുന്നു.\nഅതേസമയം ഐഎസ് പൂര്‍ണമായും തകര്‍ന്നെങ്കിലും ബാക്കിയായ ആയരിക്കണക്കിന് വിദേശ ഭീകരര് ഭീഷണിയാണെന്ന് കുര്‍ദുകള് നയിക്കുന്ന വിമത സേന പറയുന്നു. ഇവര് ടൈം ബോംബുകളാണെന്നും ലോകം ഈ പ്രശ്‌നത്തിന് ഉടനടി പരിഹാരം കാണമെന്നും സിറിയയിലെ കുര്‍ദുകള് ആവശ്യപ്പെട്ടു. സിറയക്കാരും ഇറാഖുകാരുമല്ലാത്ത ആയിരക്കണക്കിന് ഐഎസ് ഭീകരരും അവരുടെ ഭ്യരമാരും കുട്ടികളുമാണ് പിടിയിലുള്ളത്. 54 രാജ്യങ്ങളില് നിന്നുള്ളവരാണിവര്. ഇവര് ഞങ്ങള്‍ക്കും അന്താരാഷ്ട്ര സമൂഹത്തിനു ഭീഷണിയും ബാധ്യതയുമായിരിക്കുകയാണെന്ന് സിറിയയിലെ കുര്‍ദിഷ് മേഖലയുടെ വിദേശകാര്യ ഉദ്യോഗസ്ഥന് പറഞ്ഞതായും എഎഫ്പി റിപോര്‍ട്ട് ചെയ്യുന്നു.\nബഗൂസില് നടത്തി ഭീകരവിരുദ്ധ ഓപറേഷന്റെ അവസാന 20 ദിവസങ്ങളിലായി കീഴടങ്ങിയ ഭീകരരുടെ എണ്ണം കുത്തനെ ഉയര്‍ന്നതായും അദ്ദേഹം പറയുന്നു. കൂടാതെ ഐഎസിന്റെ നിശബ്ദ സെല്ലുകളാണ് ഇനി ഭീഷണിയെന്നും അദ്ദേഹം പറഞ്ഞു. മേഖലയില് വിമത സേന ഭീകരരെ തുടച്ചു നീക്കാനുള്ള നടപടികള് ഇപ്പോഴും തുടരുകയാണ്. മേഖലയുടെ ദീര്‍ഘകാല സുരക്ഷ ഉറപ്പു വരുത്തുന്നതിനായ ഈ ഓപറേഷന് അതിശക്തവും കാര്യക്ഷമവുമായി നടത്തി വരികയാണെന്ന് യുഎസ് സഖ്യസേനയുടെ പിന്തുണയുള്ള വിമത സേന വ്യക്തമാക്കി.\nയുഫ്രട്ടീസ് താഴ്‌വരയിലെ ഐഎസിന്റെ ശക്തി കേന്ദ്രങ്ങള് ലക്ഷ്യമിട്ട് സിറിയന് ഡെമോക്രാറ്റിക് ഫോഴ്‌സസ് മാസങ്ങല് നീണ്ട ആക്രമണം ശക്തമാക്കിയതോടെയാണ് ഭീകരരും അവരുടെ കുടുംബവും പതിയെ ബഗൂസിലേക്ക് നീങ്ങിയത്. ചിലര് രക്ഷപ്പെട്ടു. എന്നാല് നിരവധി വിദേശികള് അവിടെ തന്നെ തങ്ങി. ഇവരില് പലരും കീഴടങ്ങുകയോ ഏറ്റുമുട്ടലില് കൊല്ലപ്പെടുകയോ ആണുണ്ടായത്.\nജനുവരി മുതല് 66,000 ഐഎസിന്റെ അവസാന താവളം ഉപേക്ഷിച്ചു പോയെന്ന് വിമത സേന പറയുന്നു. ഇവരില് 5000ഓളം ഭീകരരും 24000ഓളം വരുന്ന അവരുടെ കുടുംബാംഗങ്ങളും ഉള്‍പ്പെടും. യുഫ്രട്ടീസ് തീരത്ത് താവളമടിച്ച നിരവധി പേരെയാണ് സേന ശക്തി ഉപയോഗിച്ച് തുരത്തിയത്.\nInternational isis syria IS defeat US\nബ്രിട്ടൻ പ്രധാനമന്ത്രി പദത്തിലേക്ക് ബോറിസ് ജോണ്‍സൺ\n07/23/2019 - 14:30\n07/23/2019 - 12:30\nചോക്ലേറ്റ് ബാര് കഴിച്ച് ഇന്ത്യന് ബാലന് മരിച്ചു\n07/23/2019 - 09:15


ശാലിനിക്കും മകനുമൊപ്പം ചെന്നൈയിലെ ബീച്ചില് 'തല'| Ajith spends ime with son and wife Shalini at Chennai beach - Malayalam Filmibeat\n| Published: Thursday, October 10, 2019, 17:41 [IST]\nലളിത ജീവിതവും പ്രേക്ഷകരോട് കാണിക്കുന്ന സ്നേഹവും വിനയവുമാണ് നടൻ അജിത്തിന പ്രേക്ഷകരുടെ പ്രിയപ്പെട്ട തലയായി മാറ്റുന്നത്. കോളിവുഡിൽ മാത്രമല്ല തെന്നിന്ത്യയിലെ വിവിധ ഭാഷകളിൽ അജിത്തിന് കൈനിറയെ ആരാധകരാണ്. താരത്തിന്റെ പല ചിത്രങ്ങളു മലയാളം ഉൾപ്പടെയുള്ള തെന്നിന്ത്യൻ ഭാഷകളിൽ മികച്ച വിജയം നേടാറുണ്ട്.\nഇപ്പോൾ സോഷ്യൽ മീഡിയയിൽ വൈറലാകുന്നത് തലയുടെ കുടുംബത്തോടൊപ്പമുളള ഔട്ടിങ്ങ് ചിത്രമാണ്. ഭാര്യ ശാലിനിയ്ക്കും മകനുമൊപ്പം ചെന്നൈയിലെ ബീച്ചിൽ നിൽക്കുന്ന ചിത്രമാണ് സമൂഹമാധ്യമങ്ങളിൽ വൈറവലാകുന്നത്. സുരക്ഷ കാവൽക്കാരോ പോലീസ് ഉദ്യോഗസ്ഥരുടെ കവലില്ലാതെ ഭാര്യയ്ക്കും മകനുമൊപ്പമുള്ള ചിത്രമാണ് പുറത്തു വന്നിരിക്കുന്നത്.\nഅഭിനയത്തോടൊപ്പം കുടുംബത്തിനും പ്രധാന്യം കൊടുക്കുന്ന താരമാണ് അജിത്ത്. അവധി വേളകളിൽ കുടുംബത്തിനോടൊപ്പം സമയം ചിലവഴിക്കാറുണ്ട്. ഇത് പലപ്പോഴും പ്രശംസ പിടിച്ചുപറ്റാറുണ്ട്. തലയുടെ പുതിയ ലുക്ക് പ്രേക്ഷകരുടെ ഇടയിൽ ഏറെ ശ്രദ്ധിക്കപ്പെട്ടിട്ടുണ്ട്. സോൾട്ടാൻ പെപ്പർ ലുക്ക് വിട്ട് പുതിയ സ്റ്റൈലിലാണ് താരം പരീക്ഷിച്ചിരിക്കുന്നത്. ബോണി കപൂർ നിർമ്മിക്കുന്ന പുതിയ ചിത്രത്തിനായിട്ടാണ് താരത്തിന്റെ രൂപം മാറ്റമെന്നുള്ള റിപ്പോർട്ടുകൾ പ്രചരിക്കുന്നു\nAjith spends ime with son and wife Shalini at Chennai beach\nStory first published: Thursday, October 10, 2019, 17:41 [IST]


സംരക്ഷണം (ഭാഗം - 7) | Malayalam Drama Story | Hibon Chacko\nസംരക്ഷണം (ഭാഗം - 7)\nMalayalam Story : #245 Malayalam Story Drama : #131\nfriends wife husband police house action investigation medicine recordings police station\nഒരിക്കൽക്കൂടി കണ്ണുകളാകെ കൈകളാൽ തുടച്ചുകൊണ്ട് സ്റ്റെഫി മറുപടി തുടർന്നു;\n"ചെറുപ്പത്തിലേ വിഷാദരോഗത്തിന് അവൾ മെഡിസിൻ എടുത്തിരുന്നു. ഗ്രാജ്വലി മെഡിസിൻ വേണ്ടാത്തവിധം ക്യൂര് ചെയ്യാനായി. പക്ഷെ, അവളുടെ വിവാഹം കഴിഞ്ഞതോടെ എല്ലാം തകർന്നു- അവളും. ഞാൻ എന്റെയൊരു സീനിയർ ഡോക്ടറിന്റെ കൂടി കണ്സല്ട്ടന്സിയോടെ അവൾക്കു ടാബ്ലറ്റ്സുകൾ നിർദ്ദേശിച്ചിരുന്നു, ദിവസവും മൂന്നു നേരം. അതിന്റെ ഉപയോഗം ഹ്യൂമൻ ബോഡിയെ വല്ലാതെ തളർത്തിക്കളയുന്നതാണ്."\nഇത്രയും ശ്രദ്ധയോടെ ശ്രവിച്ചിരുന്നശേഷം 'വെൽ' എന്നു പറഞ്ഞു സെറ്റിയിൽ നിന്നും അർജ്ജുൻ എഴുന്നേറ്റു. ശേഷം പറഞ്ഞു;\n"നിങ്ങളീ പറഞ്ഞതെല്ലാം കോൺസ്റ്റബിൾ, സ്റ്റേറ്റ്മെന്റായി എഴുതിയെടുക്കും... പറയാൻ മടിച്ചതും. ഒന്ന് സഹകരിക്കണം.... പിന്നെ, ചിലപ്പോൾ ഇനിയും ചോദ്യങ്ങളുമായി ഞങ്ങളോ മറ്റോ എത്തിയേക്കാം. ദാറ്റ്സ് ഓൾ."\nഅപ്പോഴേക്കും സ്റ്റെഫിയുടെ അമ്മായിയമ്മ മോളെയും തോളിലേന്തി ഹാളിലേക്കെത്തി.\n"ഒഹ്... മോളായിരിക്കും. സോറി... ഡ്യൂട്ടിക്കിടയിൽ നിന്നും വീട്ടിലേക്കു വിളിച്ചു വരുത്തി ഞങ്ങൾ ബുദ്ധിമുട്ടിച്ചതിന്."\nകുഞ്ഞിനെ നോക്കിയ ശേഷം സ്റ്റെഫിയെ നോക്കി അർജ്ജുൻ ഇങ്ങനെ പറഞ്ഞു. ചിരിയോടെ ലതാകുമാരിയുടെ നിർദ്ദേശങ്ങൾക്കൊത്തു പ്രവർത്തിക്കുകയായിരുന്ന സ്റ്റെഫി മറുപടിയെന്നവണ്ണം അവനെ നോക്കി.\n"സാർ, ഹരിനാരായണനുമായി സാംസാരിച്ചിരുന്നോ?"\nപെട്ടെന്നു തന്നെ സ്റ്റെഫി അർജ്ജുനോടിങ്ങനെ ചോദിച്ചു. കൂടെ പ്രതീക്ഷയോടെയെന്ന പോലെ ലതാകുമാരിയും അവന്റെ നേർക്ക് നോക്കി.\n"....നിങ്ങൾക്കറിയില്ല. അയാളെ മനസ്സിലാക്കുവാൻ എനിക്കെളുപ്പം കഴിയും! മച്ച് ബെറ്റർ ബാസ്റ്റേർഡ്."\nലാഘവത്തോടെ താല്പര്യമില്ലായ്മ പ്രകടമാക്കിക്കൊണ്ടു അവൻ മറുപടി നൽകി.\nപ്രോട്ടോകോൾ പൂർത്തിയാക്കി അവിടെനിന്നും ഇറങ്ങുവാൻനേരം സ്റ്റെഫി അവനോടു പറഞ്ഞു;\n"സാർ, പാർവ്വതിക്കൊരിയ്ക്കലും ഇങ്ങനെയൊന്നും സംഭവിക്കുവാൻ പാടില്ലായിരുന്നു. അവളൊരു നല്ല പെണ്ണാ.... എനിക്കറിയാവുന്നിടത്തോളം അവളെ മറ്റാർക്കും അറിയില്ല."\nകൃതജ്ഞതയോടെയുള്ള ഈ വാചകങ്ങൾ കേട്ട് ലതാകുമാരി സ്റ്റെഫിയോടു പറഞ്ഞു;\n"ഞങ്ങൾ വേണ്ടത് ചെയ്യും എന്തായാലും. യൂ ഡോണ്ട് വറി സ്റ്റെഫി."\nമറുപടിയൊന്നും നൽകാതെ ഈ സമയം അർജ്ജുൻ, രാമചന്ദ്രൻ വെയിറ്റ് ചെയ്യുന്ന ബൊലേറോയുടെ അടുത്തെത്തിയ ശേഷം അവിടെ നിന്നും സ്റ്റെഫിയെ ഒന്ന് തിരിഞ്ഞു നോക്കി- അല്പനിമിഷത്തേക്ക്. അപ്പോഴേക്കും ലതാകുമാരി അവിടേക്കെത്തി, ഇരുവരും കയറിയ ഉടൻ രാമചന്ദ്രൻ വാഹനം ചലിപ്പിച്ചു.\n"ചേട്ടാ, സ്റ്റേഷനിലേക്ക് പോകട്ടെ. ഇനിയൊന്നും കാര്യമില്ല, ഞാനാണേൽ മടുത്തു."\nഇത്രയും പറഞ്ഞശേഷം പിറകോട്ട് തന്റെ തലചായ്ചു അർജ്ജുൻ ഇരുന്നു. ഉടനേതന്നെ അവൻ ചോദിച്ചു;\n"ചേച്ചി, സ്റ്റെഫി ജോയ്‌സ് ഇപ്പോൾ സാനിറ്റോറിയത്തിലാണ് എന്നല്ലേ പറഞ്ഞത്...?"\nതാല്പര്യത്തോടെ ലതാകുമാരി മറുപടി നൽകി;\n"അതെ സാർ. ഹോസ്പിറ്റൽ ഡ്യൂട്ടി നിർത്തി, കുറച്ചുകാലം ആയതേയുള്ളു. അവിടെ ഡ്യൂട്ടിയിനിന്നുമായിരുന്നല്ലോ വന്നത്."\nമേൽപ്പല്ലുകളാൽ തന്റെ കീഴ്ചുണ്ട് കടിച്ചുകൊണ്ട് തലയാട്ടി, മറുപടിയെന്നവണ്ണം അർജ്ജുൻ.\nഹാളിലെ ഡൈനിങ് ടേബിളിൽ, രാത്രിയിലെ ടാബ്ലെറ്സ് കഴിച്ച ശേഷം ക്ഷീണത്തോടെ തലകുനിച്ചു കിടന്നു മയങ്ങുവായിരുന്നു പാർവ്വതി. പെട്ടെന്ന് അവളുടെ മൊബൈൽ റിങ് ചെയ്തു. പരിചയമില്ലാത്തൊരു നമ്പറെന്നു കണ്ടു അവൾ ഒരുനിമിഷത്തേക്കു ഒന്നാലോചിച്ചശേഷം കോൾ എടുത്തു;\n"പാർവ്വതീ, ഹരിയാണ്. ഞാനിനി ആ വീട്ടിലേക്കില്ല. നീ പറഞ്ഞതാണ് ശരി... നമ്മളോരുമിച്ചു പോകില്ല. വിവാഹം കഴിഞ്ഞിട്ട് വർഷം രണ്ടാകാറായിരിക്കുന്നു. ഇതുവരെയൊരു കുഞ്ഞാകുവാൻ പോലുമുള്ള പരസ്പര-അച്ചടക്കം നമുക്കിടയിലില്ല. വെറുതെ ഓരോന്ന് ആളുകളെക്കൊണ്ട് പറയിപ്പിക്കുന്നതിലും ഭേദം ഞാനായിട്ടങ്ങു മാറുന്നതാ.\nഎന്നോട് ഒഴിഞ്ഞു പോകുവാൻ നീ പറഞ്ഞു... ഞാൻ അനുസരിക്കുന്നു. എന്നെ ആവശ്യമുള്ളൊരു ദിവസം നീ വിളിക്കുക..."\nസാവധാനത്തിൽ, സമാധാനപരമായി ഫോണിലൂടെ ഇത്രയും അങ്ങേത്തലയ്ക്കൽ നിന്നും ഹരി പറഞ്ഞതും അവൾ കോൾ കട്ട് ചെയ്തു. ശേഷം, വിവാഹം കഴിഞ്ഞതു മുതൽ ആഗ്രഹിച്ച കാര്യം ഒരു നിമിഷം കൊണ്ടു സാധിച്ച നിർവൃതിയോടെ അവൾ തന്റെ ഇരുകൈകളും തലയ്ക്കു കൊടുത്തു ഇരുന്നു. അല്പസമയം കഴിഞ്ഞില്ല, അവൾക്കൊരു വാട്സപ്പ് മെസ്സേജ് വന്നു. അത് മറ്റൊരു അപരിചിതമായ നമ്പറിൽ നിന്നുമായിരുന്നു. അവൾ വന്ന റെക്കോർഡിങ് പ്ലേയ് ചെയ്തു;\n"പിരിയാമെന്നു മാസങ്ങളായി നീ ശാഠ്യം പിടിച്ചിരുന്നല്ലോ! നിന്റെ ആഗ്രഹം ഞാൻ സാധിച്ചു തന്നിരിക്കുന്നു. പിന്നെ, നിനക്കവിടെ താമസിക്കാം. ഞാൻ ശല്യമായൊന്നുമിനി വരില്ല. നിന്റെ കാര്യങ്ങളെല്ലാം ഇനി നോക്കാൻ ഞാൻ ജാനമ്മയെ പറഞ്ഞേൽപ്പിച്ചിട്ടുണ്ട്. വേഗം ലോങ്ങ്-ലീവ് പിൻവലിച്ചു പഴയ പാർവ്വതി ആകുക."\nഇത്രയുംകൊണ്ട് ആ റെക്കോർഡിങ് അവസാനിച്ചു. ഒരു നെടുവീർപ്പോടെ, ചെറിയൊരു ഊർജ്ജം ലഭിച്ചമട്ടിൽ പാർവ്വതി എഴുന്നേറ്റു. അവൾ മെല്ലെ നടന്നു കിച്ചണിലായിരുന്ന ജാനമ്മയുടെ അടുത്തെത്തി.\n"ഹരി എന്തുചെയ്യാൻ തീരുമാനിച്ചിരിക്കുകയാ...?" ശാന്തതയോടുകൂടിയ ക്ഷീണത്തോടെ അവൾ ജാനമ്മയോടു ചോദിച്ചു.\n"കുഞ്ഞിന് ഇവിടുത്തെ പൊറുതി മതിയായെന്ന്. പാർവ്വതി തിരിച്ചു വിളിക്കുന്നവരെ കുഞ്ഞിനെക്കുറിച്ചൊന്നും മോളോട് മിണ്ടേണ്ട എന്നാ വെപ്പ്..."\nസൂഷ്മതനിറഞ്ഞ കണ്ണുകളോടുകൂടി അവളെനോക്കി ജാനമ്മ ഇങ്ങനെ പറഞ്ഞു. മറുപടിയായി എന്തോ പറയുവാൻ തുനിഞ്ഞു അവൾ വായ തുറന്നതും സ്വയം ഉടനെയത് പിൻവലിച്ചു. തിരികെ സ്റ്റെയർകേസ് കയറുമ്പോൾ അവൾ ചിന്തിച്ചു;\n'തിരികെ വിളിക്കുന്നതിനെക്കുറിച്ചു ആലോചിക്കാനേ വയ്യ... അങ്ങനെ ചെയ്യുന്നതിന് തുല്യമാണ് താൻ ആത്മഹത്യ ചെയ്യുന്നത്.'\nഅവൾ സിറ്റ്-ഔട്ടിൽ പോയി നിന്ന് രാത്രിയുടെ ആകാശത്തെ കണ്ണുകളാൽ കാമിച്ചു തുടങ്ങി. 'ഇപ്പോഴാണ് മനസ്സിലേക്ക് തന്റെയും ഹരിയുടെയും വീട്ടുകാരും ബന്ധുക്കളും എത്തുക. അത്രമേൽ സഹിക്കാനാവാത്ത അവസ്ഥാന്തരങ്ങൾ തന്റെ മനസ്സിൽ നിന്നും ഇത്തരം കാര്യകാരണങ്ങളെല്ലാം തുടച്ചുമാറ്റിയിരുന്നു ഇതുവരെ. തങ്ങളുടെ മക്കളുടെ ഭാവിയെക്കുറിച്ചും ജീവിക്കുന്നയീ അവസ്ഥയെക്കുറിച്ചും എത്രത്തോളമവർ ചിന്തിച്ചിരിക്കാം...'\nഇങ്ങനെ ആലോചിച്ച് ഒന്നു നെടുവീർപ്പിട്ടശേഷം അവൾ മൗനമായി തന്നോടു തന്നെ പറഞ്ഞു;\n"ഹോഹ്... എന്തായാലും ഇനി ഒന്നിനും വയ്യ..."\nസ്റ്റേഷനിലെ തന്റെ ക്യാബിനിലിരുന്ന് ഐ.ജി.ക്കു കൊടുക്കേണ്ട റിപ്പോർട്സ് സഹിതം റെഡിയാക്കിയ ശേഷം മൊബൈലെടുത്തു ഐ.ജി.യെ അർജ്ജുൻ വിളിക്കുവാനാഞ്ഞതും ക്യാബിൻ തുറന്നു രണ്ടുപേർ കയറി വന്നു. അനുവാദമില്ലാതെ തന്റെ മുന്നിലെ ചെയറുകളിൽ അവർ ഇരുന്നതോടെ അത് ഹരിനാരായണും സുഹൃത്ത് ബന്ധൻ ജോസഫുമാണെന്നു അവൻ തിരിച്ചറിഞ്ഞു.\n"പപ്പാ വിളിച്ചിരുന്നു, ഐ.ജി.അങ്കിളും. സംഭവം കിടുക്കി കേട്ടോ..."\nതാനിരുന്ന ചെയറിൽ പിറകിലേക്ക് ചാരിയിരുന്നുകൊണ്ടു ബന്ധൻ പറഞ്ഞു. ഇതുകേട്ടുകൊണ്ടിരിക്കെ അർജ്ജുനും തന്റെ മൊബൈൽ താഴെവെച്ചു ചെയറിൽ പിറകിലേക്ക് ചായ്ഞ്ഞു. ശേഷം പറഞ്ഞു;\n"കേസിന്റെ ഡീറ്റൈൽസും കാര്യങ്ങളുമെല്ലാം ഐ.ജി.യുടെ വക ഉണ്ടായിരുന്നു, ഫയലിലും പുറത്തും. സാർ പറഞ്ഞതു പോലെ എല്ലാവരെയും ബോധിപ്പിക്കാനൊരു അന്വേഷണം, അത് ഞാൻ നിർവ്വഹിച്ചു കഴിഞ്ഞു- എന്റെ കർത്തവ്യം. ഫയലും റിപ്പോർട്സും വേണമെങ്കിൽ വായിക്കാം... നോക്കാം..."\nഇതിനോടൊപ്പം ഐ.ജി. ഏൽപ്പിച്ച ഫയലും താൻ തയ്യാറാക്കിയ റിപ്പോർട്ടും അവൻ അവരിരുവരെയും മാറിമാറി നോക്കിക്കൊണ്ടു അവർക്കു മുന്പിലേക്കിട്ടു. ബന്ധൻ അതെടുത്തു മറിച്ചു മറിച്ചു നോക്കി, അവസാനം റിപ്പോർട്ടും.\n"കൊള്ളാം, പോലീസുകാരായാൽ ഇങ്ങനെ വേണം..."\nഇങ്ങനെ പറഞ്ഞുതുടങ്ങിയവഴി 'എല്ലാം ഓക്കെ' എന്ന അർത്ഥത്തിൽ ബന്ധൻ ഹരിയെ നോക്കിയശേഷം അർജ്ജുനോട് തുടർന്നു;\n"...ഏതായാലും ഇത്രയുമൊക്കെയായില്ലേ! സത്യം നിങ്ങളൊന്നറിഞ്ഞിരിക്കുന്നതു നല്ലതാ. അല്ല... അതിനുള്ള യോഗ്യത നിങ്ങൾക്കുണ്ട്.ഇവൻ അവളെ കെട്ടിയപ്പോൾ മുതൽ ഇവന് കഷ്ടകാലമാ. ദേഹത്തൊന്നു തൊടാൻ പോലും അവൾ സമ്മതിക്കില്ല. എന്തിന്... കൊച്ചിനെപ്പോലും അവൾ ഉണ്ടാക്കിച്ചില്ല. ഒന്നോർത്തു നോക്കിക്കേ... നിവർത്തിയില്ലാതെ ഇവന്\nസ്വന്തം വീട്ടിൽനിന്നും ഇറങ്ങിപ്പോരേണ്ടിവരെ വന്നു. ഹ... ഹ... വെറുതെ വിടുമോ...? സമയം വന്നപ്പോൾ ഇവന്റെ മനസ്സ് ഞാനങ്ങു വാങ്ങിച്ചു. ബാക്കി കാര്യങ്ങൾ... ഇനി എന്തുണ്ടായാലും കോടതിയിൽ കാണുവാൻ ഞങ്ങൾ റെഡിയാ."\nഅർജ്ജുൻ തന്റെ ദേഷ്യം കണ്ണുകളിൽ അടക്കിപ്പിടിച്ചു അവരിരുവരെയും തുറിച്ചുനോക്കിയിരുന്നു. ബന്ധന്റെ ഈ വാചകങ്ങൾ കേട്ടതോടെ ഹരി ചിരിച്ചു പോയി. അല്പനിമിഷം ഒന്ന് മന്ദഹസിച്ചശേഷം ബന്ധൻ തുടർന്നു;\n"വെൽ... സർക്കിൾ...ഞങ്ങൾ ഇറങ്ങട്ടെ. വെറുതെ ഇറങ്ങിയതാ... ഒന്ന് കാണാമല്ലോ..."\nശേഷം അവൻ എഴുന്നേറ്റു, ഒപ്പം ഹരിയും. 'ഒരു ചെറിയ കാര്യം സർക്കിളുമായിട്ടു' എന്ന് ഹരിയോട് ആംഗ്യം കാണിച്ച ശേഷം അർജ്ജുന്റെ അടുത്തേക്ക് ബന്ധൻ പതിയെ എത്തി. അപ്പോഴേക്കും ഹരി മെല്ലെ ക്യാബിൻ വിട്ടു. ചെയറിലിരുന്നിരുന്ന അവന്റെ അടുത്തെത്തി അല്പം തലകുനിച്ച് ബന്ധൻ സ്വരം താഴ്ത്തി പറഞ്ഞു;\n"നിങ്ങളെ എനിക്ക് വളരെ ഇഷ്ടമായി. അവൻ കെട്ടിയപ്പോൾ മുതൽ അവളെന്നെ കൊതിപ്പിക്കുന്നതാ. വല്ലാതങ്ങു മോഹിച്ചു വന്നപ്പോഴാ ഇവനായിട്ടു ക്വട്ടേഷൻ തന്നത്... നിങ്ങളോടായതു കൊണ്ടു പറയാമല്ലോ! പറയണമല്ലോ... കിടുക്കൻ ഐറ്റം ആയിരുന്നു. ഇവൻ കിഴങ്ങൻ... എണ്ണാവുന്നതിലപ്പുറമുണ്ട്..."\nഉടനടി ചെയറിൽ നിന്നും അർജ്ജുൻ ചാടിയെഴുന്നേറ്റു. ബന്ധന്റെ പിന്കഴുത്തിൽപ്പിടിച്ചു തന്റെ ടേബിളിൽ, മുഖം വലിയ ശബ്ദമുണ്ടാകത്തക്കവിധം ഇടുപ്പിച്ചശേഷം കോളറിനു പിന്നിൽപ്പിടിച്ച് എഴുന്നേൽപ്പിച്ചു അവന്റെ അരയ്ക്കുകീഴെ നടുവിലായി ആഞ്ഞു ചവിട്ടി അർജ്ജുൻ മറിച്ചിട്ടു. അപ്പോഴേക്കും നിലവിളിയും ശബ്ദവും കേട്ടു ഹരിയും കോൺസ്റ്റബിള്സും ഓടി ക്യാബിനിലെത്തി.\nഹരിയെ കണ്ടതോടെ ദേഷ്യം തീരാതെ അർജ്ജുൻ 'ബാസ്റ്റേർഡ്' എന്നുറക്കെവിളിച്ചു അവന്റെ കഴുത്തിൽ ഇരുകൈകളുമമർത്തി പിറകോട്ടു തള്ളി ക്യാബിനു വെളിയിലേക്കിട്ടു. അപ്പോഴേക്കും എ.എസ്.ഐ.യും എസ്.ഐ.യും ഓടിയെത്തി അവിടേക്ക്. അർജ്ജുൻ വേഗം തിരികെ എത്തി തന്റെ ക്യാബിനിലെ ടേബിളിലിരുന്ന ഫയലും താൻ റെഡിയാക്കിയ റിപ്പോർട്ടും വലിച്ചു കീറിയശേഷം ബന്ധന്റെ കോളറിൽപ്പിടിച്ചു വലിച്ചെഴുന്നേല്പിച്ച് ഇഴച്ചു കൊണ്ടു ക്യാബിനു വെളിയിലേക്കിട്ട ശേഷം തലങ്ങും വിലങ്ങും ഇരുകവിളുകളിലും പ്രഹരിച്ചു. സുഹൃത്തിനെ സഹായിക്കുവാൻ എഴുന്നേറ്റു വന്ന ഹരിയെ തള്ളിമാറ്റി അർജ്ജുൻ അവന്റെ ഇടതുകരണത്തു ശക്തിയോടെ പ്രഹരിച്ചു. മാറുകരണത്തും, മാറിമാറി പ്രഹരിച്ച് അവനെ അർജ്ജുൻ സ്റ്റേഷന് വെളിയിലാക്കി.\nതിരികെയെത്തി വീണുകിടന്നിരുന്ന ബന്ധന്റെ ലിംഗഭാഗത്തു തന്റെ വലതുകാലിനാൽ അർജ്ജുൻ ആഞ്ഞുചവിട്ടി. അവൻ വലിയവായിൽ നിലവിളിച്ചു. അർജ്ജുന്റെ സ്വഭാവം അറിയാമായിരുന്ന മറ്റു പോലീസുകാർ ഈ സംഭവങ്ങൾ വെറുതെ നോക്കിനിന്നുകണ്ടതേയുള്ളൂ. ഉടനടി ബന്ധനെ വലിച്ചിഴച്ചു സ്റ്റേഷന് വെളിയിലേക്ക്, ഹരിയുടെ അടുത്തേക്കിട്ടശേഷം അവൻ ഉറക്കെ വിളിച്ചുപറഞ്ഞു- അവരോടായി;\n"ഫക്ക് യൂ ബോത്ത് സൺ ഓഫ് ഹോളി ബിച്ചസ്!"\nതുടർന്നും ദേഷ്യതീരാതെ അവരുടെ അടുക്കലേക്കു അർജ്ജുൻ പാഞ്ഞടുത്തപ്പോഴേക്കും എസ്.ഐ.യും എ.എസ്.ഐ.യും ചേർന്നു അവനെ പിടിച്ചുനിർത്തി, ശക്തിയായി. മറ്റു പോലീസുകാർ അവരെ വേഗം എഴുന്നേൽപ്പിച്ചു വന്ന വണ്ടിയിൽ കയറ്റി പുറത്തേക്കു വിട്ടു.


കേന്ദ്രസാഹിത്യ അക്കാദമി പുരസ്കാരം എസ് രമേശന് നായർക്ക്; മലയാളകവിതയുടെ തിരിച്ചുവരവ് | S Rameshan Nair | Kendra Sahitya Academy Award\nകേന്ദ്രസാഹിത്യ അക്കാദമി പുരസ്കാരം എസ് രമേശന് നായർക്ക്; മലയാളകവിതയുടെ തിരിച്ചുവരവ്\nസ്വന്തം ലേഖകൻ December 05, 2018 05:39 PM IST\nഇത്തവണത്തെ കേന്ദ്രസാഹിത്യ അക്കാദമി പുരസ്കാരം എസ് രമേശന് നായരുടെ ഗുരുപൗര്‍ണമിയ്ക്ക്. ശ്രീനാരായണ ഗുരുവിന്‍റെ ആത്മീയ ചൈതന്യം അക്ഷരങ്ങളിലാവാഹിച്ച കാവ്യമാണ് ഗുരുപൗര്‍ണമി. ഗുരു നടത്തിയ സാമൂഹിക പരിഷ്കരണങ്ങളെയും വിമര്‍ശനങ്ങളെയും വിശദമായി പറയുന്ന കൃതി നവോത്ഥാനത്തെക്കുറിച്ചുള്ള മലയാളിയുടെ ഇപ്പോഴത്തെ ചര്‍ച്ചകളില് പ്രത്യേക ശ്രദ്ധ ആവശ്യപ്പെടുന്നുണ്ട്. മലയാളിയായ അനീസ് സലിമിന്റെ ദി ബ്ലൈൻഡ് ലേഡീസ് സിസെന്റൻസ് എന്ന നോവലിനും അക്കാദമി പുരസ്ക്കാരം ലഭിച്ചു.\nഗുരുപൗര്‍ണമിയെക്കുറിച്ച് മഹാകവി അക്കിത്തത്തിന്‍റെ വാക്കുകള് ഇങ്ങിനെ, ഇരുപതാംനൂറ്റാണ്ടിലെ അവതാരമായ നാരായണ ഗുരുദേവനെക്കുറിച്ച് ഇരുപത്തിയൊന്നാം നൂറ്റാണ്ടിലും ജനത മനസിലാക്കിവരുന്നതേയുള്ളൂ. ഇനി വരാനിരിക്കുന്ന നൂറ്റാണ്ടുകളിലൂടെയാകാം ആ ഗുരുദര്‍ശനം പൂര്‍ണമായി സാക്ഷാല്‍ക്കരിക്കപ്പെടുക. ആ നിലയ്ക്ക് ഗുരുപൗര്‍ണമി ഈ നൂറ്റാണ്ടിന്‍റെയല്ല. വരുന്ന നൂറ്റാണ്ടുകളുടെയും മഹാകാവ്യമാണ്. അക്കിത്തത്തിന്‍റെ ഈ വാക്കുകള്‍ക്കപ്പുറം ഒരു വിശേഷണം അസാധ്യം. ഋഷിയും കവിയുമായ ശ്രീനാരായണ ഗുരുവിന്‍റെ ആത്മീയ ദാര്‍ശനിക വെളിച്ചത്തെ പിന്തുടരുകയും സ്വയം അതില് അലഞ്ഞുചേരുകയുമാണ് എസ് രമേശന് നായര് ഗുരുപൗര്‍ണമിയില്.\nഗുരുദേവന്‍റെ ജീവിതം, ദര്‍ശനം, നവോത്ഥാന പ്രവര്‍ത്തനങ്ങള് എന്നിവ ഇരുപത്തിയഞ്ച് അധ്യായങ്ങളിലായി ഹൃദയം തൊടുന്ന ഭാഷയില് അടയാളപ്പെടുത്തുന്നു. കന്യാകുമാരിയിലെ കല്‍ക്കുളത്ത് നിന്ന് മലയാളത്തിന്‍റെ ഹൃദയത്തിലേയ്ക്ക് കവിതയുമായെത്തിയതാണ് രമേശന് നായര്. തിരുക്കുറളും ചിലപ്പതികാരവും സുബ്രഹ്മണ്യഭാരതിയുടെ കവിതകളും തമിഴില് നിന്ന് മലയാളത്തിലേയ്ക്ക് മൊഴിമാറ്റി. ആദ്യമായി അച്ചടിച്ചുവന്ന കവിത താണിക്കുടത്തമ്മ. കവിതകള്‍ക്കും നാടകങ്ങള്‍ക്കും പുറമേ അറുനൂറിലധികം സിനിമാഗാനങ്ങളും മൂവായിരത്തിലധികം ഭക്തിഗാനങ്ങളും രമേശന് നായര് രചിച്ചു. ഗുരുവായൂരപ്പനെ സ്തുതിച്ച് മാത്രം ആയിരത്തിലധികം പാട്ടുകള്. 2010 ല് കേരളസാഹത്യ അക്കാദമി പുരസ്കാരം ലഭിച്ചു.


Devaswom minister Kadakampally Surendran reaction on Supreme court verdict in Sabarimala-ശബരിമല: പ്രതിപക്ഷം രാഷ്ട്രീയ മുതലെടുപ്പ് നടത്തുന്നുവെന്ന് ദേവസ്വം മന്ത്രി\nDevaswom Minister Kadakampally Surendran Reaction On Supreme Court Verdict In Sabarimala\nകടകംപള്ളി സുരേന്ദ്രൻ (ഫയൽ ചിത്രം)\nബിജെപി പലതും പറയുമെന്നും അതിനൊന്നും മറുപടിയില്ലായെന്നും കടകംപള്ളി സുരേന്ദ്രൻ\nNovember 14, 2019 02:12:00 pm\nതിരുവനന്തപുരം: പ്രായഭേദമന്യേ ശബരിമലയിൽ സ്ത്രീകളെ പ്രവേശിപ്പിക്കുന്നത് സംബന്ധിച്ച സുപ്രീം കോടതി വിധി എന്തായാലും മാനിക്കുമെന്ന് ദേവസ്വം മന്ത്രി കടകംപള്ളി സുരേന്ദ്രൻ. വിധി സ്വാഗതം ചെയ്യുന്നുവെന്നും അയോധ്യ വിധി പോലെ സംയമനത്തോടെ നേരിടണമെന്നും കടകംപള്ളി സുരേന്ദ്രൻ പറഞ്ഞു. എന്നാൽ ശബരിമല ദർശനത്തിനായി സ്ത്രീകൾ വന്നാൽ പ്രവേശിപ്പിക്കുമോയെന്ന ചോദ്യത്തോട് അദ്ദേഹം പ്രതികരിച്ചില്ല.\nശബരിമലയിൽ പ്രതിപക്ഷം രാഷ്ട്രീയ മുതലെടുപ്പ് നടത്തുകയാണ്. ബിജെപി പലതും പറയുമെന്നും അതിനൊന്നും മറുപടിയില്ലായെന്നും അദ്ദേഹം വ്യക്തമാക്കി. സുപ്രീംകോടതി വിധി എന്തായാലും അത് നടപ്പാക്കാനുള്ള ബാധ്യത സർക്കാരിനുണ്ടെന്നും വ്യക്തിപരമായ താൽപര്യങ്ങൾ മാറ്റി വച്ച് പരമോന്നത നീതിപീഠത്തിന്റെ വിധി അംഗീകരിക്കുമെന്നും നേരത്തെ നിയമസഭയിൽ കടകംപളളി പറഞ്ഞിരുന്നു. സുപ്രീംകോടതി വിധിക്ക് ശേഷവും അതേ നിലപാടിൽ ഉറച്ചു നിൽക്കുകയാണ് ദേവസ്വം മന്ത്രി.\nAlso Read: യുഡിഎഫ് നിലപാട് ശരിയെന്ന് തെളിഞ്ഞു: ഉമ്മന്‍ചാണ്ടി\nപ്രായഭേദമന്യേ എല്ലാ സ്ത്രീകൾക്കും ശബരിമലയിൽ പ്രവേശനം അനുവദിച്ച സുപ്രീം കോടതി വിധിക്കെതിരെ സമർപ്പിച്ച പുനഃപരിശോധനാ ഹർജികൾ വിശാല ബഞ്ചിലേക്ക് വിടണമെന്നാണ് പരമോന്നത കോടതിയുടെ തീരുമാനം. ചീഫ് ജസ്റ്റിസ് രഞ്ജൻ ഗൊഗോയ്, ജസ്റ്റിസ് ഇന്ദു മൽഹോത്ര, ജസ്റ്റിസ് എ.എം.ഖാൻവിൽക്കർ എന്നിവരാണ് കേസ് വിശാല ബഞ്ചിനു വിടാൻ തീരുമാനിച്ചത്. ജസ്റ്റിസ് ഡി.വൈ.ചന്ദ്രചൂഡ്, ജസ്റ്റിസ് ആർ.എഫ്.നരിമാൻ എന്നിവർ വിശാല ബഞ്ചിനു വിടുന്നതിനെ എതിർത്തു.\nAlso Read: എല്ലാം അയ്യപ്പന് തന്ന അനുഗ്രഹം: പന്തളം കൊട്ടാര പ്രതിനിധി\nസുപ്രീം കോടതി തീരുമാനത്തെ കോണ്‍ഗ്രസ് സ്വാഗതം ചെയ്തു. വിധി സ്വാഗതാര്‍ഹമെന്ന് പ്രതിപക്ഷ നേതാവ് രമേശ് ചെന്നിത്തല പറഞ്ഞു. നിലവിലെ സ്ഥിതി നിലനില്‍ക്കുമെന്ന് കരുതി ശബരിമലയില് യുവതികളെ കയറ്റാന് സംസ്ഥാന സര്‍ക്കാര് ശ്രമിച്ചാല് അത് ഗുരുതര പ്രശ്‌നങ്ങള്‍ക്ക് കാരണമാകുമെന്ന് ചെന്നിത്തല പറഞ്ഞു. യുഡിഎഫ് നിലപാട് ശരിയെന്ന് തെളിഞ്ഞതായി മുന് മുഖ്യമന്ത്രിയും എഐസിസി ജനറല് സെക്രട്ടറിയുമായ ഉമ്മന്‍ചാണ്ടി പറഞ്ഞു. വിശ്വാസികളുടെ വികാരം ഉള്‍ക്കൊള്ളാനും താല്‍പര്യം സംരക്ഷിക്കാനും സഹായകമായ വിധിയാണിതെന്നുമായിരുന്നു ഉമ്മൻ ചാണ്ടിയുടെ പ്രതികരണം.\nAlso Read: Sabarimala Verdict Live Updates: ശബരിമല കേസ് വിശാല ബഞ്ചിന്; സ്ത്രീപ്രവേശനത്തിനു സ്റ്റേ ഇല്ല\nവിധിക്കെതിരെ പുനഃപരിശോധനാ ഹർജികളും റിട്ടും ഉൾപ്പെടെ 65 പരാതികളാണു ചീഫ് ജസ്റ്റിസ് രഞ്‌ജൻ ഗൊഗോയുടെ ബഞ്ചിന്റെ മുൻപാകെ എത്തിയത്. ഹർജികളിൽ കഴിഞ്ഞ ഫെബ്രുവരിയിൽ വാദം പൂർത്തിയാക്കിയെങ്കിലും വിധി പറയാൻ മാറ്റി വയ്ക്കുകയായിരുന്നു.\nTags: Kadakampally Surendran, Sabarimala, Supreme Court\nവിദ്യാർഥികളുടെ മാവോയിസ്റ്റ് ബന്ധം: കേസ് ഡയറി ഹാജരാക്കാൻ ഹൈക്കോടതി ഉത്തരവ്\nഭരണഘടനയാണ് വിശുദ്ധ ഗ്രന്ഥമെന്ന് ജസ്റ്റിസ് നരിമാന്; ഉപാധികളോടെ നടപ്പിലാക്കേണ്ടതല്ല കോടതി വിധിയെന്നു ചന്ദ്രചൂഡ്


പാലായില് തിരഞ്ഞെടുപ്പ് നാളെ; ഇന്ന് നിശബ്ദ പ്രചരണം - Pravasishabdam\nHome News Kerala പാലായില് തിരഞ്ഞെടുപ്പ് നാളെ; ഇന്ന് നിശബ്ദ പ്രചരണം\nപാലായില് തിരഞ്ഞെടുപ്പ് നാളെ; ഇന്ന് നിശബ്ദ പ്രചരണം\nവാശിയേറിയ പ്രചരണങ്ങള്‍ക്കൊടുവില് പാലാ നാളെ പോളിംഗ് ബൂത്തിലേക്ക്. മണ്ഡലത്തില് ഇന്ന് നിശബ്ദ പ്രചാരണമാണ്.എഴുപത്തിയൊമ്പതിനായിരത്തി ഒരുന്നൂറ്റി ഏഴ് വോട്ടര്‍മാരാണ് മണ്ഡലത്തിലുള്ളത്. 13 സ്ഥാനാര്‍ത്ഥികള് മത്സരംഗത്തുണ്ട്.ഞായറാഴ്ചയായതിനാല് പള്ളികള് കേന്ദ്രീകരിച്ചായിരിക്കും സ്ഥാനാര്‍ത്ഥികളുടെ ഇന്നത്തെ പ്രചാരണം.\nവോട്ടിങ് മെഷീനുകളുടെ വിതരണം രാവിലെ എട്ട് മണി മുതല് ആരംഭിക്കും.\nതെരഞ്ഞെടുപ്പിന് വേണ്ട എല്ലാ ഒരുക്കങ്ങളും പൂര്‍ത്തിയായതായി ജില്ലാ കളക്ടര് അറിയിച്ചു. മൂന്ന് കമ്പനി കേന്ദ്ര സേന അടക്കം 700 സുരക്ഷ ഉദ്യോഗസ്ഥരെ പാലായില് വിന്യാസിക്കും.\nരാവിലെ7മുതല് വൈകീട്ട് ആറ് മണിവരെയാണ് പോളിംഗ്. അത്യാധുനിക സംവിധാനമുള്ള എം3വോട്ടിംഗ് മെഷീനാണ് തെരഞ്ഞെടുപ്പിന് ഉപയോഗിക്കുക. അഞ്ച് മാതൃക ബൂത്തുകളും ഒരു വനിതാ നിയന്ത്രിത ബൂത്തും ക്രമീകരിച്ചിട്ടുണ്ട്.\nഅഞ്ച് പ്രശ്ന സാധ്യതാ ബൂത്തുകളിലും പ്രത്യേക നിരീക്ഷകരെ നിയോഗിക്കും. ഇവിടത്തെ മുഴുവന് നടപടി ക്രമങ്ങളും വീഡിയോയില് പകര്‍ത്തും. നാട്ടിലില്ലാത്ത വോട്ടര്‍മാരുടെ വിവരങ്ങള് പ്രത്യേകം രേഖപ്പെടുത്തിയിട്ടുണ്ട്.\nPrevious articleചികിൽസാ പിഴവിന്റെ വീഡിയോ, രോഗി മരിച്ചത്, ലിസി ആശുപത്രിക്കെതിരെ ഗുരുതര ആരോപണം\nNext articleകോഴിക്കറി വച്ചത് പൊല്ലാപ്പായി; ഉദ്യോഗസ്ഥനെ സ്ഥലം മാറ്റി\nമദ്യം കാത്തിരുന്നവര്‍ക്ക് വീണ്ടും നിരാശ, ബെവ്‌കോ ആപ്പ് ഈ ആഴ്ച ഉണ്ടായേക്കില്ല


പുതിയ രാഷ്ടീയ ചരിത്രമെഴുതി ഇടതുസര്‍ക്കാര്; ഇനി കോണ്‍ഗ്രസിന് പരീക്ഷണ കാലം | Future Kerala\nപുതിയ രാഷ്ടീയ ചരിത്രമെഴുതി ഇടതുസര്‍ക്കാര്; ഇനി കോണ്‍ഗ്രസിന് പരീക്ഷണ കാലം\nതിരുവനന്തപുരം: മുഖ്യമന്ത്രി പിണറായി വിജയന് കേരളത്തില് ഒരു പുതിയ രാഷ്ട്രീയ ചരിത്രമാണ് രചിച്ചത്. അധികാരം നിലനിര്‍ത്തുന്ന ആദ്യത്തെ സിറ്റിംഗ് സര്‍ക്കാരാണിത്. ഈ സാഹചര്യത്തില് ഏവരുടെയും ശ്രദ്ധ പതിയുന്നത് കോണ്‍ഗ്രസ് നയിച്ച യുഡിഎഫിലേക്കാണ്. മുമ്പൊരിക്കലും സംസ്ഥാനത്ത് ഇത്തരമൊരു കാര്യം സംഭവിച്ചിട്ടില്ല എന്നത് ചില നേതാക്കള്‍ക്കെങ്കിലും വിശ്വസിക്കാനായിട്ടില്ല.\n2016 ലെ നിയമസഭാ തെരഞ്ഞെടുപ്പില് യുഡിഎഫ് 47 സീറ്റുകളാണ് നേടിയിരുന്നത്. അതില് കോണ്‍ഗ്രസ് വിജയിച്ചത് 22 സീറ്റുകളിലായിരുന്നു. ഞായറാഴ്ച പുറത്തുവന്ന ഫലങ്ങളില് യുഡിഎഫ് നേടിയത് 41 സീറ്റുകളാണ്. ഇതില് കോണ്‍ഗ്രസിന് 21സീറ്റുകളാണ് സ്വന്തമാക്കാനായത്.\nപിണറായി വിജയന്‍റെ നേതൃത്വത്തിലാണ് ഇടതുമുന്നണി തെരഞ്ഞെടുപ്പിനെ നേരിട്ടത്. അവര് നടപ്പാക്കിയതും ഇനി നടപ്പാക്കാനൊരുങ്ങുന്നതിന്‍റെയും വ്യക്തമായ ചിത്രം പ്രചാരണത്തിലൂടെ അവര് ജനങ്ങള്‍ക്കു നല്‍കി. ഒപ്പം സര്‍ക്കാറിന്‍റെ ചില നടപടികള് താഴേത്തട്ടിലുള്ള ജനതയെ സ്പര്‍ശിച്ചു. അവര് രാഷ്ട്രീയം നോക്കിയായിരുന്നില്ല വോട്ടുരേഖപ്പെടുത്തിയിരുന്നത്. അവര്‍ക്ക് ലഭിക്കുന്നതും ലഭിക്കാവുന്നതുമായ ആനുകൂല്യം, സഹായം തുടങ്ങിയവ പ്രതീക്ഷിച്ചാണ്. ഇവിടെ ഇടതു സര്‍ക്കാരിന് വിജയക്കൊടി പാറിക്കാനായി. ക്യാപ്റ്റനായി മുഖ്യമന്ത്രി തന്നെ മുന്നില് നിന്നപ്പോള് ബാക്കിയുള്ളവര് പിറകേവന്നു. അത് വിജയിത്തേക്കുള്ള പാത സൃഷ്ടിച്ചു.\nഇത് കോണ്‍ഗ്രസിന്‍റെ പരീക്ഷണ കാലഘട്ടമാണ്. സാധ്യതകള് മങ്ങുകയാണ്. അധികാരമില്ലാതെ ഇതിനകം അഞ്ച് വര്‍ഷം പിന്നിട്ടിരിക്കുന്നു, ഇനി അഞ്ചുവര്‍ഷംകൂടി അവര്‍ക്ക് ഒരു പോരാട്ടത്തിനായി കാത്തിരിക്കേണ്ടിവരും. കോണ്‍ഗ്രസിന്‍റെ ഉന്നത നേതാക്കള് മുതല് താഴെത്തട്ടിലുള്ള പ്രവര്‍ത്തകര്‍ക്കുവരെ ഈ പ്രതിസന്ധിയെ അതിജീവിക്കാന് പുതു പദ്ധതികള് ആവിഷ്ക്കരിക്കേണ്ടിവരും. കാരണം സംസ്ഥാനത്ത് എല്‍ഡിഎഫ് നേടിയത് ചെറിയ ഒരു വിജയമല്ല. യുഡിഎഫിന്‍റെ സകല സാധ്യതകളെയും കാറ്റില്‍പ്പറത്തിയ മുന്നേറ്റമായിരുന്നു. ജനപിന്തുണ ഇടതിനൊപ്പമാണ് എന്ന് കോണ്‍ഗ്രസ് തിരിച്ചറിയേണ്ടിയിരിക്കുന്നു.\nകോണ്‍ഗ്രസിന്‍റെ തട്ടകങ്ങളില് നിറം മാറുന്നതും മണ്ണൊലിച്ചുപോയിക്കൊണ്ടിരിക്കുന്നതും അവര് തിരിച്ചറിയുന്നില്ല എന്നാണ് ഇതില്‍നിന്ന് മനസിലാകുന്നത്. സ്വന്തം മണ്ഡലങ്ങളുടെ ചായ്വ് തിരിച്ചറിയുന്നതില് ഈ നേതാക്കള് പരാജയപ്പെട്ടതായാണ് മനസിലാകുന്നത്. തെരഞ്ഞെടുപ്പ് കാലത്തുമാത്രം ജനങ്ങളുടെ സമീപത്തേക്ക് എത്തിയാല് പിന്തുണ നേടാനാവില്ല എന്ന് യാഥാര്‍ത്ഥ്യം പാര്‍ട്ടികള് മനസിലാക്കേണ്ടതുണ്ട്.\nകോണ്‍ഗ്രസിനുള്ളില് ഇനിയും പൊട്ടിത്തെറികള് ഉണ്ടാകുമോ എന്ന് മാധ്യമവിമര്‍ശകര് പറയുന്നു.ഉമ്മന് ചാണ്ടി,രമേശ് ചെന്നിത്തല, മുല്ലപ്പള്ളി രാമചന്ദ്രന് എന്നീ നേതാക്കള്‍ക്ക് പ്രചാരണത്തില് കൂട്ടുത്തരവാദിത്തമുണ്ടായിരുന്നു. എന്നാല് തുടക്കത്തില് നടന്ന പ്രചാരണങ്ങളില് ഒരു യോജിപ്പുണ്ടായിരുന്നുവോ എന്ന് വിമര്‍ശകര് സംശയമുന്നയിച്ചുണ്ട്. പിന്നീട് എല്‍ഡിഎഫിന്‍റെ സാധ്യത മങ്ങുന്നു എന്ന റിപ്പോര്‍ട്ടുകള് പുറത്തുവന്നപ്പോഴാണ് കോണ്‍ഗ്രസ് ക്യാമ്പ് ഊര്‍ജ്വസ്വലമായത്. മറുവശത്ത് എല്‍ഡിഎഫ് നിരന്തരം പ്രവര്‍ത്തിച്ചുകൊണ്ടുതന്നെ മുന്നോട്ടുപോകുകയായിരുന്നു. ഈ മൂന്നു നേതാക്കളില് ആര്‍െക്കെങ്കിലും മാത്രമായി പരാജയത്തിന്‍റെ ഉത്തരവാദിത്തം നല്‍കാന് സാധ്യതയുമില്ല. ഇതില് ഉമ്മന് ചാണ്ടിമാത്രമാണ് ഒരു പദവിയും വഹിക്കാത്തത്. ചെന്നിത്തല പ്രതിപക്ഷ നേതാവു മുല്ലപ്പള്ളി പാര്‍ട്ടി സംസ്ഥാന അധ്യക്ഷനുമാണ്. അതിനാല് പരാജയത്തില് ആരെയും പ്രത്യേകമായി വിമര്‍ശിക്കാന് സാധ്യത കുറവാണ്. അങ്ങനെയെങ്കില് പാര്‍ട്ടിയില് പൊട്ടിത്തെറികള് പ്രതീക്ഷിക്കാം. ഇനി കോണ്‍ഗ്രസില് തലമുറ മാറ്റം പ്രതീക്ഷിക്കാം. കാരണം രണ്ടാം നിര നേതാക്കളില് നിന്ന് ഏതാനും നേതാക്കള് പദവികള് പ്രതീക്ഷിക്കുന്നുണ്ട്.\n‘കോണ്‍ഗ്രസ് പാര്‍ട്ടി അതിന്‍റെ സ്ഥാനത്തേക്ക് മടങ്ങിവരണമെങ്കില്, കഴിഞ്ഞ മൂന്ന് പതിറ്റാണ്ടുകളായി സംഭവിച്ചുകൊണ്ടിരിക്കുന്ന എല്ലാ പാര്‍ട്ടി പദവികളിലേക്കും നേതാക്കളെ മുകളില് നിന്ന് നിയമിക്കുന്നത് അവസാനിപ്പിക്കേണ്ടതാണ്. പാര്‍ട്ടി സംഘടനാതല തെരഞ്ഞെടുപ്പിന് ഉടന് തയ്യാറാകണം. നേതാക്കളെ ബാലറ്റിലൂടെ തെരഞ്ഞെടുക്കണം. ഇല്ലെങ്കില് പാര്‍ട്ടിക്ക് ഒരു പ്രതീക്ഷയും ഉണ്ടാകില്ല, “വിമര്‍ശകര് പറയുന്നു. അതിനാല്, ഇപ്പോള് എല്ലാ കണ്ണുകളും കോണ്‍ഗ്രസിന്‍റെയും യുഡിഎഫിന്‍റെയും വരാനിരിക്കുന്ന മീറ്റിംഗിലേക്കാണ്. ഒരു തലമുറ മാറ്റത്തിന് ആവശ്യമുണ്ടാകുമോ എന്നും അത് സംഭവിക്കുകയാണെങ്കില് മുതിര്‍ന്ന നേതാക്കളെ ഒഴിവാക്കുമോ എന്നു കണ്ടറിയേണ്ടതുണ്ട്.\nസംസ്ഥാനത്ത് ബിജെപി നയിക്കുന്ന എന്‍ഡിഎയ്ക്ക് ഒരു സീറ്റുപോലും നേടാനായില്ല എന്നതും പ്രത്യേകതയാണ്. കഴിഞ്ഞ തവണ നേമത്തുനിന്നും വിജയിച്ച് ബിജെപി ഒരു സീറ്റ് സ്വന്തമാക്കിയിരുന്നു. ഇക്കുറി ഒരു സീറ്റുമുതല് അഞ്ചുസീറ്റുവരെ സാധ്യത കല്‍പ്പിക്കപ്പെട്ടതുമാണ്. എന്നാല് ബിജെപി എല്ലാ കണക്കുകൂട്ടലുകളും പാഴായി. ബിജെപിയുടെ വോട്ടുകള് പല മണ്ഡലങ്ങളിലും കോണ്‍ഗ്രസിന് ലഭിച്ചേക്കുമെന്ന് നേരത്തതന്നെ ഇടതുപക്ഷം ആരോപണം ഉന്നയിച്ചിരുന്നു. എന്നാല് എല്ലാ ആരോണങ്ങള്‍ക്കും തിരശീലവീഴ്ത്തി എല്‍ഡിഎഫ് 99 സീറ്റുകളില് വിജയം കണ്ടെത്തി. ഇതില് 67 സീറ്റില് സിപിഎം ഒറ്റയ്ക്ക് വിജയിച്ചവയാണ്. 11 ജില്ലകളിലും എല്‍ഡിഎഫിന് വ്യക്തമായ ഭൂരിപക്ഷം ലഭിച്ചപ്പോള് കേരളം ചിന്തിച്ചത് എങ്ങോട്ടെന്ന് വ്യക്തമാകുകയായിരുന്നു.\nPrevious സത്യപ്രതിജ്ഞ ലളിതമായിരിക്കുമെന്ന് സ്റ്റാലിന്\nNext പുതിയ ലോഗോ, ഫീച്ചറുകള് നല്‍കി 2021 കിയ സെല്‍റ്റോസ്


കാശ്മീര് ഇല്ലാത്ത ഭൂപടം:പോലീസ് അന്വേഷണം ആരംഭിച്ചു:എബി ജെ. ജോസ്\nകോട്ടയം: കാശ്മീരിനെ പാകിസ്ഥാനില് ഉള്‍പ്പെടുത്തി ഭൂപടം പ്രസിദ്ധീകരിച്ച സംഭവത്തെക്കുറിച്ച് പോലീസ് അന്വേഷണം. പാലായിലെ മഹാത്മാഗാന്ധി നാഷണല് ഫൗണ്ടേഷന് ചെയര്‍മാന് എബി ജെ. ജോസ് സംസ്ഥാന പോലീസ് മേധാവിക്കു നല്‍കിയ പരാതിയെത്തുടര്‍ന്നാണ് പോലീസ് അന്വേ ഷണം ആരംഭിച്ചത്.\nകൊട്ടാരമറ്റത്തെ ആവേ ടവറില് പ്രവര്‍ത്തിക്കുന്ന സ്റ്റേറ്റ് ബാങ്ക് ഇന്ത്യയുടെ എടിഎമ്മിനുള്ളിലാണ് കാശ്മീരില്ലാത്ത ഇന്ത്യയുടെ ഭൂപടം ആദ്യം കണ്ടെത്തിയത്. കാശ്മീരിന്റെ ഭാഗം പാകിസ്ഥാനൊപ്പം ചേര്‍ത്ത് പാകിസ്ഥാന് പതാകയും ചേര്‍ത്താണ് ഇന്ത്യാ വിരുദ്ധ ഭൂപടം പ്രസിദ്ധീകരിച്ചിരിക്കുന്നത്. ഇന്നു(06/10/2018) പോലീസ് എത്തിയപ്പോള് പരസ്യം നീക്കം ചെയ്ത നിലയിലായിരുന്നു. പാലാ ടൗണിലെ എസ്.ബി.ഐ.യുടെ രണ്ട് എ ടി എമ്മിലും ഇന്ത്യാ വിരുദ്ധ പരസ്യം പതിച്ചിരുന്നു. ഇതും ആരോ ഇളക്കി മാറ്റി എടുത്ത നിലയിലാണ് കാണപ്പെട്ടത്.ഇന്ത്യാ വിരുദ്ധ പരസ്യം എടിഎമ്മില് ചിത്രീകരിച്ചിരിക്കുന്നതിന്റെ ഫോട്ടോയും വീഡിയോ ദൃശ്യങ്ങളും പോലീസ് ശേഖരിച്ചിട്ടുണ്ട്.എബി ജെ. ജോസ് അറിയിച്ചു.\nഎടിഎമ്മിലെ ഇന്ത്യാ വിരുദ്ധ പോസ്റ്റര് ഇളക്കി മാറ്റി തെളിവു നശിപ്പിച്ചവര്‍ക്കെതിരെ കേസ് എടു ക്കണമെന്ന് ഫൗണ്ടേഷന് ചെയര്‍മാന് എബി ജെ. ജോസ് ആവശ്യപ്പെട്ടു. ഇതിനായി അടിയന്തിര മായി എടിഎമ്മിലെ ക്യാമറകള് പരിശോധിക്കണം. ഇന്ത്യാ വിരുദ്ധ പോസ്റ്റര് തയ്യാറാക്കിയഎസ്ബി ഐക്കെതിരെ രാജ്യദ്രോഹത്തിനു കേസെടുക്കുകയും ഉത്തരവാദികളെ മാതൃകാപരമായി ശിക്ഷി ക്കുകയും ചെയ്യണം. സാധാരണക്കാര് ഈ കുറ്റം ചെയ്താല് സ്വീകരിക്കുന്ന നടപടി ബാങ്കിനെതിരെ അനിവാര്യമാണ്. എസ്.ബി.ഐക്കെതിരെ നടപടി സ്വീകരിക്കുംവരെ പ്രതിഷേധം തുടരുവാന് തീരുമാനിച്ചതായി എബി ജെ.ജോസ് വെളിപ്പെടുത്തി.


വാഗമണ്ണിലെ ലഹരിപാർട്ടി : ബ്രിസ്റ്റിയുടെ റിമാന്‍ഡ് ഒഴിവാക്കാന് പ്രമുഖ നടന്‍റെയും പൊലീസ് ഉന്നതന്‍റേയും ഇടപെടല് ; അന്വേഷണം കൊച്ചിയിലേക്കും – Jaihind TV\nവാഗമണ്ണിലെ ലഹരിപാർട്ടി : ബ്രിസ്റ്റിയുടെ റിമാന്‍ഡ് ഒഴിവാക്കാന് പ്രമുഖ നടന്‍റെയും പൊലീസ് ഉന്നതന്‍റേയും ഇടപെടല് ; അന്വേഷണം കൊച്ചിയിലേക്കും\nകൊച്ചി : വാഗമണ്ണില് സിപിഐ നേതാവിന്റെ റിസോര്‍ട്ടില് നടന്ന നിശാപാര്‍ട്ടിക്കിടെ പിടിയിലായ മോഡലും നടിയുമായ ബ്രിസ്റ്റിയെ റിമാന്‍ഡ് ചെയ്യുന്നത് ഒഴിവാക്കാന് മലയാളത്തിലെ ഒരു പ്രമുഖ നടനും ഉന്നത പൊലീസ് ഉദ്യാഗസ്ഥനും ഇടപെട്ടു. അതേസമയം നിശാപാര്‍ട്ടിയുമായി ബന്ധപ്പെട്ട അന്വേഷണം കൊച്ചിയിലേക്കും വ്യാപിപ്പിച്ചു.\nസിപിഐ നേതാവിന്റെ ഉടമസ്ഥതയിലുളള ക്ലിഫ് ഇന് റിസോര്‍ട്ടിലെ നിശാപാര്‍ട്ടി ക്കിടെയാണ് നടിയും മോഡലുമായ തൃപ്പൂണിത്തുറ സ്വദേശി ബ്രിസ്റ്റി ബിശ്വാസിനെ പോലീസ് കസ്റ്റഡിയില് എടുത്തത്. ഇതിന് പിന്നാലെ ബ്രിസ്റ്റിയെ റിമാന്‍ഡ് ചെയ്യുന്നത് ഒഴിവാക്കാന് മലയാളത്തിലെ ഒരു പ്രമുഖ നടന് ഇടപെട്ടത്. നിരവധി സിനിമകളില് വില്ലന് വേഷങ്ങള് ഉള്‍പ്പെടെ ചെയ്തിട്ടുള്ള നടന്, സംഭവ സമയത്ത് വാഗമണ്ണില് മറ്റൊരു റിസോര്‍ട്ടിലുണ്ടായിരുന്നു. ബ്രിസ്റ്റിയുമായി അടുത്തബന്ധം പുലര്‍ത്തുന്ന ഇദ്ദേഹം തന്‍റെ പൊലീസ് ബന്ധങ്ങള് ഉപയോഗിച്ചാണ് ബ്രിസ്റ്റിക്കായി രംഗത്ത് എത്തിയത്. കൊച്ചിയിലെ ഒരു ഉന്നത പൊലീസ് ഉദ്യാഗസ്ഥനും നടിക്ക് വേണ്ടി ഇടപടല് നടത്തി.\nലഹരി ഇടപാടു സംഘവുമായി ഇവര്‍ക്കു ബന്ധമുണ്ടെന്ന് ഈ പൊലീസ് ഉദ്യോഗസ്ഥന് അറിയാമായിരുന്നു. പൊലീസിന്റെ ഇന്‍ഫോര്‍മര് ചമഞ്ഞ് ഈ ഉദ്യോഗസ്ഥനുമായി ഇവര് അടുത്തബന്ധം പുലര്‍ത്തുകയായിരുന്നതായണ് വിവരം.ഉന്നത തല ഇടപെടലിനെ തുടര്‍ന്ന് നടിയെ ആദ്യം സ്റ്റേഷനില് വിട്ടു.എന്നാല് അന്വേഷണം ശക്തമായതോടെ പിന്നീട് കസ്റ്റഡിയിലെടുത്ത് റിമാന്‍ഡ് ചെയ്യുകയായിരുന്നു.\nഎക്സൈസ് ഇന്റലിജന്‍സും ഉയര്‍ന്ന പൊലീസ് ഉദ്യോഗസ്ഥരും ഉള്‍പ്പെടെയുള്ള സംഘം അന്വേഷണം ശക്തമാക്കുകയും നടിയുടെ പങ്ക് വ്യക്തമാകുകയും ചെയ്ത സാഹചര്യത്തിലാണ് വീണ്ടും കസ്റ്റഡിയില് എടുത്തത്. അതേസമയം നിശാപാര്‍ട്ടിയുമായി ബന്ധപ്പെട്ട അന്വേണം കൊച്ചിയിലേക്കും വ്യാപിപ്പിച്ചു. നടിയുടെ കൊച്ചിയിലെ സുഹൃത്തുക്കളെ ക്കുറിച്ചുള്ള വിവരങ്ങള് പൊലീസ് ശേഖരിച്ചിട്ടുണ്ട്. ഇതേ ആള്‍ക്കാര് കൊച്ചിയിലും രഹസ്യ നിശാപാര്‍ട്ടി സംഘടിപ്പിച്ചതായി അന്വേഷണ സംഘത്തിന് വിവരം ലഭിച്ചിട്ടുണ്ട്.\n‘എന്തൊക്കെയാണ് നടക്കുന്നത് ? രാജ്യം അറിയാന് ആഗ്രഹിക്കുന്നു ; അർണബിന്‍റെ ചാറ്റിന് മോദിയും...\nകർഷക സമരത്തിന് പിന്തുണയുമായി കൂടുതല് പേർ ; എൻഐഎ സമൻസ് ലഭിച്ചവർ സുപ്രീം...\n‘ശമ്പളപരിഷ്‌കരണം നടത്തിയിട്ടു മതി മേനിപറച്ചില്’ ; ജലീലിന്‍റെ സ്വയംപുകഴ്ത്തലിനെ പൊളിച്ചടുക്കി അധ്യാപകര് ;...\nബലാകോട്ട് നേരത്തെ അറിഞ്ഞിരുന്നു ; കേന്ദ്രത്തെ പ്രതിക്കൂട്ടിലാക്കി അർണബിന്‍റെ വാട്സ്ആപ്പ് ചാറ്റ് ;...\nവരുമാനം കുറഞ്ഞു ; ബെവ്ക്യു ആപ്പ് ഒഴിവാക്കി സർക്കാർ ഉത്തരവ്\nജീവനക്കാരെ അടച്ചാക്ഷേപിച്ച് കെഎസ്ആർടിസി എംഡി ; പ്രതിഷേധവുമായി ഐഎന്‍ടിയുസി, ആസ്ഥാനം ഉപരോധിച്ചു\nകലങ്ങിമറിഞ്ഞ് കർണാടക ബി.ജെ.പി ; യെദ്യൂരപ്പയുടെ രാജിക്കായി മുറവിളി\nഇന്തോനേഷ്യയില് ശക്തമായ ഭൂചലനം ; ഏഴ് മരണം, നൂറിലേറെ പേർക്ക് പരിക്ക്\n‘എന്‍റെ വാക്കുകള് കുറിച്ചുവെച്ചോളൂ, കേന്ദ്ര സർക്കാരിന് കർഷക വിരുദ്ധ നിയമങ്ങള് പിന്‍വലിക്കേണ്ടിവരും’ :...\nകൊവിഡ് പ്രതിരോധ വാക്സിന് കേന്ദ്രം : ഹരിപ്പാടിനെ മാത്രം ഒഴിവാക്കിയത് രാഷ്ട്രീയ പ്രേരിതമെന്ന്...\nവരാന് പോകുന്നത് ജനങ്ങളെ കബളിപ്പിക്കുന്ന വാഗ്ദാനപ്പെരുമഴയുടെ മാത്രം ബജറ്റ് : മുല്ലപ്പള്ളി രാമചന്ദ്രന്\n‘തമിഴ് ഭാഷയും ജെല്ലിക്കെട്ടും സംരക്ഷിക്കാന് ഒപ്പമുണ്ട്’ ; തമിഴ് ജനതയ്ക്ക് രാഹുല് ഗാന്ധിയുടെ...\nകാർഷിക നിയമങ്ങളെക്കുറിച്ച് പഠിക്കാന് സുപ്രീം കോടതി നിയോഗിച്ച സമിതിയില് നിന്ന് ഭൂപീന്ദർ സിംഗ്...\nരാഹുല് ഗാന്ധിക്ക് തമിഴകത്തിന്‍റെ സ്‌നേഹോഷ്മള വരവേല്‍പ്പ് ; ചിത്രങ്ങള് ഏറ്റെടുത്ത് സോഷ്യല് മീഡിയ\nവാളയാറില് പൊലീസിനും പ്രോസിക്യൂഷനും ഗുരുതര വീഴ്ച ; ജുഡീഷ്യല് കമ്മീഷന് റിപ്പോർട്ട് സഭയില്\nഎല്ലാം ശിവശങ്കറിന്‍റെ കുറ്റം ; മുഖ്യമന്ത്രിയുടെ വകുപ്പിന് കീഴിലെ അനധികൃതനിയമനങ്ങളില് ധനകാര്യ പരിശോധനാ...\n‘പ്രധാനമന്ത്രിയേയും ശാസ്ത്രജ്ഞരെയും വിശ്വാസമില്ലാത്ത മുസ്‌ലീങ്ങള്‍ക്ക് പാകിസ്ഥാനിലേക്ക് പോകാം’ : വിദ്വേഷ പരാമർശവുമായി ബി.ജെ.പി...\nസംശുദ്ധം സദ്ഭരണം ; ഐശ്വര്യകേരളത്തിനായി യു.ഡി.എഫിന്‍റെ കരട് പ്രകടനപത്രിക\nരാജ്യത്ത് കൊവിഡ് വാക്സിന് വിതരണം 16 മുതല് : സംസ്ഥാനത്ത് 133 കേന്ദ്രങ്ങള്...\nപാലാ സീറ്റിനെച്ചൊല്ലി ഇടതുമുന്നണിയില് പോര് മുറുകുന്നു ; ഒരു സീറ്റും വിട്ടുകൊടുക്കില്ലെന്ന് പീതാംബരന്...\n‘യു.ഡി.എഫ് സർക്കാർ ആരവങ്ങളില്ലാതെ തുറന്നത് 245 പാലങ്ങള് ; അഞ്ച് വർഷം എടുത്തിട്ടാണെങ്കിലും...